Manaa plasticge list Januaryge kurin neren jehey gothah faaskoffi\nމަނާ ޕްލާސްޓިކުގެ ލިސްޓު ޖެެނުއަރީގެ ކުރިން ނެެރެން ޖެހޭގޮތަށް ފާސްކޮށްފި\nމާލޭ މާރުކޭޓު ސަރަހައްދުގައިވާ ޕްލާސްޓިކް ކުނިތައް. މަނާ ޕްލާސްޓިކުގެ ލިސްޓު ޖެެނުއަރީގެ ކުރިން ނެެރެން ޖެހޭގޮތަށް މިއަދު ފާސްކުރި--- ފޮޓޯ: ނަޝްއަތު\nރާއްޖެ އެތެރެކުރުން މަނާ ކުރުމަށް ރައީސުލްޖުމްހޫރިއްޔާ ކަނޑައަޅާ ސިންގަލް ޔޫސް ޕްލާސްޓިކުގެ ލިސްޓުގެ ފުރަތަމަ ލިސްޓު އަންނަ އަހަރުގެ ކުރިން ކަނޑައަޅައި ސަރުކާރުގެ ގެޒެޓުގައި ޝާއިއުކުރަން ޖެހެ ގޮތަށް ތިމާވެށި ރައްކާތެރިކޮށް ދެމެހެއްޓުމުގެ ބިލު ރައްޔިތުންގެ މަޖިލީހުން ފާސްކޮށްފި އެވެ.\nހޯރަފުށީ ދާއިރާގެ މެމްބަރު އަހުމަދު ސަލީމް ހުށަހެޅުއްވި ބިލު ދިރާސާކުރީ މަޖިލީހުގެ އެންވަޔަރަަމަންޓް އެންޑް ކްލައިމެޓް ޗޭންޖު ކޮމިޓީން ނެވެ. އެ ކޮމިޓީގެ ނިންމުމާ އެއްގޮތަށް މިއަދު މަޖިލީހުގެ ތަޅުމުން އެ ބިލު ފާސްކުރީ 49 މެމްބަރުންގެ ވޯޓާއެކު އެވެ. ނުފެންނަކަަމަށް އެއްވެސް މެމްބަރަަކު ވޯޓު ދެއްވި އެވެ.\nމިދިޔަ އޭޕްރީލް މަހު އެ ބިލު މަޖިލީހަށް ހުށަހެޅުއްވި އިރު ސަލީމް ހުށަހެޅުއްވީ ރާއްޖެ އެތެރެކުރުން މަނާ ކުރުމަށް ރައީސުލްޖުމްހޫރިއްޔާ ކަނޑައަޅާ ސިންގަލް ޔޫސް ޕްލާސްޓިކުގެ ލިސްޓުގެ ފުރަތަމަ ލިސްޓު މިދިޔަ ޖޫން މަހުގެ ކުރިން ނެރެންޖެހޭ ގޮތަށެވެ. ނަމަވެސް އެ މުއްދަތު ފާއިތުވެ ދިއުމާއެކު އަދި އެފަދަ ލިސްޓެއް އެކުލަވާލަން ވަގުތު ބޭނުންވާތީ އަންނަ އަަހަރާ ހަމައަށް މުއްދަތު އިތުރުކުރި އެވެ.\nމިއަދު ފާސްކުރި ބިލާއެކު ރައީސުލްޖުމްހޫރިއްޔާ ކަނޑައަޅާ ސިންގަލް ޔޫސް ޕްލާސްޓިކުގެ ބާވަތްތައް އެތެރެކުރުމާއި ބާޒާރަށް ނެރުމުާއި އަދި އުފެއްދުންވެސް މަނާވާނެ އެވެ. ނަަމަވެސް އެކަންކަން މަނާކުރުން ވަކި މަރުހަލާތަކަށް ބަހާލައިގެން ކުރިއަށް ގެންދިއުމުގެ ބާރު ރައީސުލްޖުމްހޫރިއްޔާއަށް ލިބިވަޑައިގަންނަވާނެ އެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ތިމާވެށި


ކޯވިޑް19: އިއްޔަ ފެނުނީ އިތުރު 100 ވޭދަނަ! | Sandhaanu\nކޯވިޑް19: އިއްޔަ ފެނުނީ އިތުރު 100 ވޭދަނަ!\nރާއްޖެއިން ކޯވިޑް19 އަށް އިތުރު 100 މީހަކު ފައްސިވެއްޖެއެވެ.\nއިއްޔެ ފެނުނު ކޭސްތަކުގެ ތެރެއިން 10 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ. އަދި ރިސޯޓްތަކުން ވަނީ 15 މީހަކު ފައްސިވެފައެވެ. އަނެއް 75 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 17,201 އަށް ވަނީ އަރައިފައެވެ. އޭގެ ތެރޭގައި، 2,160 އެކްޓިވް ކޭސް ހިމެނޭއިރު، 214 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިއާއެކު ރާއްޖެ އިން މި ބަލީގައި ނިޔާވި މީހުންގެ އަދަދުތައް ވަނީ 56 އަކަށް ވަނީ އަރާފައެވެ. އަދި މިހާތަނަށް 14,978 މީހަކު ވަނީ މިބަލިން ރަނގަޅުވެފައެވެ.


Adam Fathuhy: ސިޔާސީ ފަރާތްތަކުގެ ލޯބިވެރިޔާ އެންޖެލިކް ޝެރޯން އެހެން ނަމެއްގައި އެނބުރި ފޭސްބުކްއަށް\nމީގެ ކުރިން ބްލްކްމެއިލް ކޮއްފައވާކަމަށް ހަބަރު ފެތުރުފައިވަނީ އެންޖެލެކް ޝެރޯންގެ ނަމުގައި ހަދާފައިވާ އެކައުންޓް ތަކަކުންނެވެ. މިފަހަރު ނާޒް ނީނާޒް ގެ ނަމުގައި ހަދާފައިވާ އެކައުންޓެއްގެ ނަން ކާލިޔާ ހަސަންގެ ނަމަށް ބަދަލުކޮށްފައިވާ ފޭކް އެކައުންޓަކަށް ރައްޔިތުންގެ މަޖްލިސްގެ އެތައްމެންބަރެއްގެ އިތުރުން، ދިވެހި ފިލްމީ ތަރިންނާއި، ސިޔާސީ ޕޯޑިއަމްތަކުން ފެންނަ އެތައްފަރާތެއް އޭނާގެ ފްރެންޑްލިސްޓްގައި ވެއެވެ.\nއެ އެކައުންޓްގައިވާ ފޮޓޯތަކަކީ ލީބިޔާގެ މީހެއްގެ (އަލްހަސަން ޒަބްރީނާގެ) ނަމުގައި ހަދާފައިވާ4އެކައުންޓްގައިވެސް ލިސްޓްކޮއްފައިވާ ފޮޓޯތަކެވެ. މީގެ އިތުރުން އެފޮޓޯތައް ފޭސްބުކްގެ އެހެން ފަރާތްތަކުގެ އެކައުންޓް ތަކަށް އަޕްލޯޑްކޮއްފައިވެއެވެ.\nއޭނާގެ ފްރެންޑް ލިސްޓަށް އަލަށް އެޑްކުރާ ފަރާތްތަކަށް، ހާއްސަ މެސެޖްއެއް ފޮނުވައެވެ. އެމެސެޖްގައި އެކުވެރިކަން ބަދަހިކުރަން ބޭނުންވާ ވާހަކަޔާއި، ފޭސްބުކުން އެކަންނުކުރެވޭނެކަމާއި، އޭނާ ދީފައިވާ އީމެއިލް އަށް މެސެޖް ކުރުމަށް އެދިފައިވެއެވެ. އަދި އީމެއިލް ކުރާފަރާތްތަކަށް އޭނަޔާ ބެހޭ އިތުރުމައުލޫމާތާއި ފޮޓޯވެސް ފޮނުވާނެކަމަށް ބުނެފައިވެއެވެ.\nއީމެއިލުން ކޮންޓެކްޓް ކޮއްފިނަމަ ، އެކުވެރިކަން ބަދަހިވެގެން ގޮސް ވެބްކެމްއަށް ނިމުންވެސް އެކަށީގެންވެއެވެ. ނުވަތާ އޭނާ ފޮނުވާ ވައިރަސް ލިންކަކަށް ކްލިކް ކުރެވިގެން ފޭސްބުކް، އީމެއިލް، އަދި ޓްވިޓަރގެ ޕާސްވަރޑް ވަގަށްނަގާ އެފަރާތް ތަކުގެ އެކައުންޓްތައް ހައިޖެކް ކުރުންވެސް އެކަށީގެންވެއެވެ. ނުވަތަ ލިންކަކަށް ކްލިކް ކުރެވިގެން ޔޫޒަރއަށް ނޭނގި ސިސްޓަމަށް ޓްރޯޖަންއެން އިންސްޓޯލްވެ، ރިމޯޓްކޮށް އެފަރާތަށް ސިސްޓަމްގެ ތެރެއަށް ބޭނުން އިރަކު ވަދޭވޭގޮތްވުމަކީވެސް އެކަށީގެންވާ ކަމެކެވެ.\nމިފަދަ ފޭކް އެކައުންޓް ތަކަށް ސަމާލްވެ، އެފަދަ ފަރާތްތަކުން ފޮނުވާ ލިންކްތަކަށް ކްލިކް ނުކުރުމަށް ގޮވާލަމެވެ.


Thin Fayaa Eku Ufanvi Kujjaage Kaamiyaabu Operationeh Kohffi - Vaguthu\nތިން ފަޔާއެކު އުފަންވި ކުއްޖާގެ ކާމިޔާބު އޮޕަރޭޝަނެއްކޮށްފި\nތިން ފަޔާއެކު އުފަންވި ޗައިނާގެ ކުއްޖާގެ ކާމިޔާބު އޮޕަރޭޝަނެއްކޮށް އިތުރުވެފައިވާ ފައި ބުރިކޮށްފިއެވެ.\nޑޮކްޓަރުން ބުނިގޮތުގައި، ކުއްޖާގެ ހަށިގަނޑުގައި ކުއްޖާގެ ފައެއް ނޫނެވެ. އެއީ އެ ކުއްޖާގެ ޕާޓިއަލީ ފޯމްގައިވެފައިވާ އެއްމާބަނޑު ދެވަނަ ކުއްޖާގެ ފައެވެ. މިފަދަ ކުދިންނަށް ޑޮކްޓަރީ ބަހުން ކިޔަނީ ޕެރަސިޓިކް ޓުވިންސް އެވެ.\nއެ ކުއްޖާގެ އޮަޕަރޭޝަނަަށް 10 ގަޑިއިރު ހޭދަވިއެވެ. އުމުރުން އެންމެ 11 މަހުގެ އެ ކުއްޖާ އޮޕަރޭޝަންކޮށްފައި ވަނީ އިއްޔެގެ ވަގުތެއްގައި ޝަންހާއީގެ ހޮސްޕިޓަލަކުންނެވެ.\nޒިއާއޯ ފެއި ނަމަކަށް ކިޔާ އެ ކުއްޖާގެ މައިންބަފައިންނަށް ލިބެން އުޅެނީ ޕެރަސިޓިކް ޓުވިންސްއެއްކަން ކުރިން ނޭނގެއެވެ. އެއީ މާބަނޑު އިރު ކުއްޖާގެ މަންމަ ގިނަ ފަހަރު ހޮސްޕިޓަލަށް ދައްކާފައި ނުވުމުންކަަމަށް ޑޮކްޓަރުން ވަނީ ބުނެފައެވެ.\nމިއީ ވަރަށް އުނދަގޫ އޮޕަރޭޝަނެއްކަމަށް އޮޕަރޭޝަން ކުރި ޑޮކްޓަރުން ވަނީ ބުނެފައެވެ. އެ ކުއްޖާ އޮޕަރޭޝަން ކުރެވޭތޯ ކުރިން ގިނަ ހޮސްޕިޓަލްތަކަށް ވެސް ދެއްކިއެވެ. ޑޮކްޓަރުން ބުނީ، އެ ފައި ބުރި ކުރަން ޖެހެނީ އެ ފަޔަކީ އެއްވެސް ވަރަކަށް ބޭނުން ނުކުރެވިދާނެ ފަޔަކަށް ވާތީއެވެ.\nޑޮކްޓަރުން ވަނީ ފެއިގެ ކަނާއަތު ފައިގާއި ފައިތިލާގެ ބަދަލުގައި ހުރި އަތް ތިލަ ބުރިކޮށް، މެދުގައި ހުރި ފެއިގެ އިތުރުވި ފައިގެ ހުރި ފައިތިލަ ބުރިކޮށް އެ ފައިތިލަ ބޭނުންކުރެވޭނެ ގޮތް ހަދާފައެވެ. ފެއިގެ ފައި ބުރިކޮށްފައި ވަނީ އެގޮތަށް ހެދުމަށް ފަހުއެވެ.\nއަދި މީގެ އިތުރުން ފެއިގެ އިތުރު މައްސަލަތަކެއްވެސް ހުއްޓެވެ. އެއީ އޭނާގެ ހިތުގެ މައްސަލަތަކާއި، ހާނިޔާ މައްސަލައެވެ.\nފެއިގެ އާއިލާގެ ހުރިހާ ޝުކުރެއް ޑޮކްޓަރުންގެ ޓީމަށް ވަނީކޮށްފައެވެ.


Japan ge journalistun thakeh familiarization dathureggai raajje athuvejje - vNews.mv\nމުހައްމަދު ހަފީޒް Male' | 12 January 2022, 14:45\nއެމްއެމްޕީއާރުސީގެ ދައުވަތަކަށް ޖަޕާންގެ ޖާނަލިސްޓުންތަކެއް ފެމިލިއަރައިޒޭޝަން ދަތުރެއްގައި ރާއްޖެ އަތުވެއްޖެއެވެ.\nމިމަހުގެ 11 އިން 17 ވަނަ ދުވަހާ ހަމައަށް ކުރާ މި ދަތުރުގައި ރާއްޖެ އައިސްފައިވަނީ ޖަޕާންގެ އާންމުންގެ މެދުގައި މަގުބޫލު އޮންލައިން އަދި ޕްރިންޓް މަޖައްލާތަކާއި، ނޫސްތަކުގެ ލިއުންތެރިން ހިމެނޭ ޓީމެކެވެ.\nޕުލްމަން މޯލްޑިވްސް މާމުޓާ އާއި މާކިއޯ މޯލްޑިވްސް ކޫއްޑޫގައި މި ޓީމުގެ ބައިވެރިން ތިބޭއިރު، މި ޓީމުން މި ރިޒޯޓުތަކުގައި ލިބެން ހުންނަ ހިދުމަތްތައް ތަޖުރިބާކުރުމަށް ވަނީ ހަމަޖެހިފައެވެ.\nއެމްއެމްޕީއާރުސީން އިންތިޒާމްކޮށްގެން މިއަހަރު ކުރިއަށް ގެންދާ ފުރަތަމަ ފެމިލިއަރައިޒޭޝަން ދަތުރަކަށް ފަހު މިއިން ކޮންމެ މަޖައްލާއެއްގައި ރާއްޖެއާ ބެހޭގޮތުން އާޓިކަލްތައް ޝާއިޢުކުރާނެ ކަމަށް ވިޒިޓް މޯލްޑިވްސް އިން ބުނެއެވެ.\nމި އާޓިކަލްތައް ޖަޕާނުގެ މަތީ ފަންތީގެ ފަތުރުވެރިންނާއި, ބަޖެޓް ފަތުރުވެރިންނާ ހަމައަށް ފޯރާނެކަމަށް ބެލެވެއެވެ.\nމި ދަތުރުގެ ސަބަބުން ޖަޕާން މާކެޓްގެ ފަތުރުވެރިންނާއި ފަތުރުވެރިކަމުގެ ދާއިރާގައި ހަރަކާތްތެރިވާ ފަރާތްތަކަށް ރާއްޖޭގެ ފަތުރުވެރިކަމުގެ ދާއިރާގެ އެންމެ ފަހުގެ މައުލޫމަތާއި، ޓްރެވަލް ގައިޑްލައިންސްތަކުގެ މައުލޫމާތު ފޯރުކޮށްދެވޭނެއެވެ. އެގޮތުން ރާއްޖޭގެ ރިސޯޓު، ހޮޓެލް، ގެސްޓްހައުސް އަދި ލިވަބޯޑު ތަކުގެ މައުލޫމާތާއި، މިތަންތަނުގައި ފަތުރުވެރިންގެ ރައްކާތެރިކަމަށް އެޅިފައިވާ ފިޔަވަޅުތަކުގެ މައުލޫމާތާއި ރާއްޖެއިން ފަތުރުވެރިންނަށް ލިބެން ހުންނަ ތަފާތު ތަޖުރިބާތައް އިޝްތިހާރުކުރެވޭނެއެވެ.\n2019 ވަނަ އަހަރު ޖުމްލަ 44,251 ފަތުރުވެރިން ޖަޕާނުން ދިވެހިރާއްޖެއަށް ޒިޔާރަތްކުރިއެވެ. ޖަޕާން މާކެޓަކީ9ވަނަ އަށް އެންމެ ގިނައިން2019 ގައި ރާއްޖެއަށް ފަތުރުވެރިން ޒިޔާރަތްކުރި މާކެޓެވެ. ކޮވިޑް-19 އާއި ގުޅިގެން ޖަޕާންގެ ބޯޑަރު ބަންދުކޮށްފައި އޮތުމަށް ފަހު މިހާރު ހުޅުވާފައި ވީނަމަވެސް ޑޮމެސްޓިކް އަދި އިންޓަރނޭޝަނަލް ދަތުރުފަތުރު ކުރުމުގައި ގިނަ ރައްކާތެރިކަމުގެ ފިޔަވަޅުތަކެއް ވަނީ އަޅާފައެވެ.\nއޮމިކްރޯންގެ ސަބަބުން ކުރިން ދެވުނު ލުއިތައްވެސް އަލުން ވަނީ އަނބުރާ އިއާދަކޮށްފައެވެ. މިފިޔަވަޅުތަކުގެ ސަބަބުން ޖަޕާނުގައި ކޮވިޑް ކޭސްތައް މަދުކަން ވަނީ ފާހަގަކުރެވިފައެވެ. އެގައުމުގައި ކޮންމެ ދުވަހަކު 150 ކޭސް ރިޕޯޓުކުރާއިރު، މިއީ ޖަޕާނުގެ ބޮޑު އާބާދީއާ ބަލާއިރު ވަރަށް މަދު އަދަދެއްކަން ފާހަގަކޮށްލަން ޖެހެއެވެ.\nއެމްއެމްޕީއާރުސީ އިން ދަނީ މި މާކެޓްގައި ދިވެހިރާއްޖޭގެ ރީތި ނަން ދަމަހައްޓައި، މިއީ ޗުއްޓީ ހޭދަކުރަން ދަތުރުކުރުމަށް އެންމެ އިސްކަންދޭ މަންޒިލެއްގެ ގޮތުގައި ޕްރޮމޯޓުކުރަމުންނެވެ. މި މާކެޓްއަށް ރާވާފައިވާ ހަރަކާތްތަކުގެ ތެރޭގައި މީޑިޔާ އަދި ސެލެބްރިޓީ ފެމިލިއަރައިޒޭޝަން ޓްރިޕްތަކާއި، އަދި ސޯޝަލް މީޑިއާ ކެންޕޭންތައްހިމެނެއެވެ.\nރާއްޖެ ދުނިޔޭގެ ފެންވަރުގައި އިޝްތިހާރުކުރުމުގެ ޒިންމާ އުފުލާ ކުންފުނީގެ ހައިސިއްޔަތުން އެމްއެމްޕީއާރްސީން ވޭތުވެދިޔަ އަހަރު ކޮށްފައިވާ މަސައްކަތްތަކަށް ބަލާއިރު، އިންޑަސްޓްރީގެ ޕާޓްނަރުންނާއެކު 22 މާކެޓެއްގައި 260 ހަރަކާތް ވަނީ ހިންގާފައެވެ. މީގެތެރޭގައި ފެއަރތަކާއި އެގްޒިބިޝަންތަކުގައި ބައިވެރިވުމުގެ އިތުރުން، އެކި ގައުމުތަކުގައި ރޯޑްޝޯތައް ވެސް ވަނީ ބާއްވާފައެވެ. އަދި ވެބިނާތަކާއި، ފެމިލިއަރައިޒޭޝަން ދަތުރުތަކުގެ އިތުރުން މާކެޓިން ކެމްޕެއިންތައް ވަނީ ހިންގާފައެވެ.\nރާއްޖޭގެ ފަތުރުވެރިކަމުގެ ދާއިރާ އަލުން އާރާސްތުކުރުމަށް އެމްއެމްޕީއާރްސީ އަދި ރާއްޖޭގެ ފަތުރުވެރިކަމުގެ ދާއިރާގާ ބައިވެރިވެވަޑައިގަންނަވާ ހުރިހާ ފަރާތްތަކުގެ އެއްބާރުލެއްވުމާ އެކު ކުރިޔަށް ގެންދެވުނު ހަރަކާތްތަކުގެ ނަތީޖާއަކަށްވީ، ރާއްޖެއަށް ދަތުރުކުރާ ފަތުރުވެރިންގެ އަދަދު ދުވަހުން ދުވަހަށް ހަލުވިކަމާއެކު އިތުރުވެގެން ދިއުމެވެ.\nދުނިޔޭގެ ހުރިހާ ކަންކޮޅެއްގައިވެސް ރާއްޖެއަކީ ފަތުރުވެރިންގެ އިތުބާރު ލިބިފައިވާ މަންޒިލެއްކަމަށް ހެކިވާ އެންމެ އަލިގަދަ ނިޝާނަކަށް ވެގެންދިޔައީ، ‘ވޯލްޑް ޓްރެވަލް އެވޯރޑްސް’ (ޑަބްލިއުޓީއޭ) 2021ގައި ‘ވޯލްޑްސް ލީޑިންގް ޑެސްޓިނޭޝަން’ ގެ ލަގަބު ޖެހިޖެހިގެން ދެވަނަ އަހަރަށް ރާއްޖެއަށް ކާމިޔާބު ކުރެވުނުކަމެވެ. މީގެ އިތުރުންވެސް ދިވެހިރާއްޖެއިން ވަނީ ޑަބްލިއުޓީއޭ 2021ގައި އެތައް ޚާއްސަ އެވޯޑްތަކެއް ހާސިލްކޮއްފައެވެ.\nކުރިޔަށް މިދާ އަހަރަކީ ދިވެހިރާއްޖޭގެ ފަތުރުވެރިކަމުގެ ތާރީހުގާ ވަރަށް ހާއްސަ އަހަރެކެވެ. ރާއްޖޭގެ ފަތުރުވެރިކަމަށް 50 އަހަރު ފުރުން ފާހަގަކުރުމުގެ ހާއްސަ ހަރަކާތްތައް މިދިޔަ އަހަރު ފަށައިގަތީ ކުލަގަދަ ހަރަކާތްތަަކަކާ އެކުގައެވެ. އެމްއެމްޕީއާރްސީގެ ފަރާތުން ރާއްޖޭގެ ޓޫރިޒަމްގެ ރަން ޔޫބީލް ފާހަގަކުރުމަށް އެތައް ހަރަކާތްތަކެއް ތާވަލް ކޮއްފައިވެއެވެ.\nމީގެ ތެރޭގައި، 2022 ވަނަ އަހަރުގެ ފުރަތަމަ ކުއާރޓާގައި އެކަނިވެސް 60 އިން-ޕާރސަން ހަރަކާތް ބޭއްވުމަށް ހަމަޖެހިފައިވެއެވެ. މީގެ ތެރޭގައި 11 ފެއަރ އާއި ރޯޑްޝޯތަކާއި އެހެނިހެން ހަރަކާތްތައް ހިމެނެއެވެ.\nރާއްޖެ މިނިސްޓްރީ އޮފް ޓޫރިޒަމް އެމްއެމްޕީއާރްސީ ޓޫރިޒަމް ޓުއަރިޒަމް މިނިސްޓަރ ޑރ. މައުސޫމް ވިޒިޓް މޯލްޑިވްސް


Honihirun feshigen Covid vaccine booster dose jahan fashanee | ThePress\nހޮނިހިރުން ފެށިގެން ކޮވިޑް ވެކްސިން ބޫސްޓާ ޑޯޒް ޖަހަން ފަށަނީ\n13 January 2022, 20:48\nކޮވިޑް ވެކްސިން ޖަހައި ދެނީ\nއަންނަ ހޮނިހިރު ދުވަހުން ފެށިގެން ކޮވިޑް ވެކްސިންގެ ބޫސްޓާ ޑޯޒް ޖަހާ ގޮތަށް ހަމަޖައްސައިފިއެވެ.\nހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނީ، ކޮވިޑުން ރައްކާތެރިވުމަށް ޖެހި ވެކްސިނެއްގެ ކަނޑައަޅާފައިވާ ޑޯޒްތައް ފުރިހަމަކުރިތާ ހަ މަސް ފުރިހަމަ ވެފައިވާ 18 އަހަރުން މަތީގެ ހުރިހާ ފަރާތްތަކަށް ބޫސްޓާ ޑޯޒެއްގެ ގޮތުގައި ފައިޒާ ވެކްސިން އަންނަ ހޮނިހިރު ދުވަހުން ފެށިގެން ޖަހަން ނިންމާފައިވާ ކަމަށެވެ.\nވެކްސިން ޖަހަންދާއިރު ބަލަންޖެހޭ ކަންތައްތަކުގެ ތެރޭގައި އައިޑީ ކާޑު ނުވަތަ ކާކުކަން އަންގައިދޭ ރަސްމީ ލިޔުމެއް ގެންދިއުމާއި، ބަލީގެ އެއްވެސް އަލާމާތެއް ނެތުން ހިމެނެއެވެ. އަދި ކަރަންޓީންގައި ހުރި މީހަކަށް ނުވުމާ ގަޔަށް ދޫ، ފަސޭހައިން ވެކްސިން ޖަހަން ކޮނޑު ދެއްކޭނެ ހެދުމެއް ލައިގެން ދިއުމަށް އެޗްޕީއޭ އިން އިލްތިމާސް ކުރެއެވެ.\nމީގެ އިތުރުން ވެކްސިން ޖަހަން ދާއިރު ރަނގަޅަށް ކައިގެން ހުރުމަށާއި، ވެކްސިން ޖަހަންދާ އިރު އަމިއްލަ ފެން ފުޅިއެއް ގެންދިއުމުގެ އިތުރުން ވެކްސިން ޖަހަންދާ އިރު އެކުގައި އެކަކަށް ވުރެ ގިނަ ޟިހުން ނުގެން ދިއުމަށް އެޗްޕީޢޭއިން އިލްތިމާސްކުރެއެވެ.\nމާލެ ސަރަހައްދުގައި ބޫސްޓާ ޑޯޒް ވެކްސިން ޖަހަން ބޭނުންވާ މީހުން އެޗްޕީއޭގެ ވެބްސައިޓުން އެޕޮއިންޓް ހެއްދުމަށް އެ އެޖެންސީން ބުނެއެވެ.\nމިވަގުތު މާލެ ސަރަހައްދުން ކޭސްތައް ގިނަ ވަމުން އަންނާތީ، މާސްކް އެޅުން މަޖުބޫރުކޮށް މާސްކް ނާޅާ ނަމަ ފިޔަވަޅު އަޅަން ވަނީ ނިންމާފައެވެ. ހަމައެއާއެކު މާލެ ސަރަހައްދުގައި މީހުން އެއްވާ ގޮތަށް އިވެންޓްތަކާއި ހަލްފާތައް ބޭއްވުމުގައި ވެސް ވަނީ ފިޔަވަޅުތައް އަޅާ ހަރުކަށިކޮށްފައެވެ. އެ ގޮތުން 50 މީހުންނަށް ވުރެ ގިނަ މީހުން އެއްނުވުމަށާއި 50 މީހުންނަށް ވުރެ މަދުން އެއްވާ ނަމަވެސް އެޗްޕީއޭގެ ގައިޑްލައިނާ އެއްގޮތަށް އަމަލު ކުރުމަށް ވަނީ އަންގާފައެވެ.\nމިހާރު ރާއްޖެއިން އޮމިކްރޯން ވޭރިއަންޓް ފެނިފައިވާ އިރު، މިހާތަނަށް ރާއްޖެ އިން 19 ފަތުރުވެރިޔަކާއި 8 ދިވެއްސެއްގެ ގައިން މި ވޭރިއަންޓްގެ ވައިރަސް ވަނީ ފެނިފައެވެ. އެގޮތުން އޮމިކްރޯން ފެނިފައިވަނީ މާލޭގެ އިތުރުން ކ. މާފުއްޓާއި ދ. ކުޑަހުވަދޫން ކަމަށް ސިއްހީ މާހިރުން ބުނެއެވެ.


Kuriah Oiy 36 Gadi Iru Raajje Ah Vai Gadhave, Kanduthahves Gadha Vaane - Met - Vaguthu\nކުރިއަށް އޮތް 36 ގަޑިއިރު ރާއްޖެއަށް ވައިގަދަވެ، ކަނޑުތައްވެސް ގަދަވާނެ - މެޓް\nމޫސުން ގޯސް ކަނޑުގަަދަ ދުވަހެއް - ވަގުތު އިމޭޖްސް\nކުރިއަށް އޮތް 36 ގަޑިއިރު ރާއްޖެއަށް ވައިގަދަވެ، ކަނޑުތައްވެސް ގަދަވާނެ ކަމަށް، ލަފާކުރެވޭ ރާއްޖޭގެ މޫސުމާއި ބެހޭ ގައުމީ އިދާރާ (މެޓް)އިން ވިދާޅުވެއްޖެއެވެ.\nރާއްޖޭގެ އެކި ކަންކޮޅުތަކަށް މިހާރުވެސް ދަނީ ވިއްސާރަކުރަމުންނެވެ. މި ވިއްސާރައިގައި ބައެއް ރަށްތަކަށް ގެއްލުންވެސް ވަމުންދާ ކަަމަށް މައުލޫމާތު ދަނީ ލިބެމުންނެވެ. އަދި މިހާރުވެސް މެޓް އޮފީހުން ދަނީ އެކި ހިސާބުތަަކަށް ސަމާލު ނެރެމުންނެވެ.\nމެޓް އޮފީހުން މީގެ އިރުކޮޅެއް ކުރިން ނެރުނު ބަޔާނެއްގައި ވިދާޅުވީ، ރާއްޖޭގެ އުތުރާއި މެދު ރާއްޖެ ތެރޭގެ އަތޮޅުތަކުގައި އާއްމު ގޮތެއްގައި ގަޑިއަކު 15 މޭލާއި 25 މޭލާއި މެދުގެ ބާރުމިނުގައި ވައިޖެހޭނެ ކަަމަށް ބެލެވޭ ކަމަށެވެ. އަދި ދެކުނުގެ އަތޮޅުތަކަށް ގަޑިއަކު 13 މޭލާއި 23 މޭލާއި ދެމެދުގެ ބާރުމިނުގައި ވައިޖެހި، ވިލާގަނޑުގައި ގަޑިއަކު 45 މޭލަަށް ވައިގަދަވާނެ ކަމަށް ލަފާ ކުރެވޭ ކަމަށް އެ އޮފީހުން ވިދާޅުވެެފައި ވެއެވެ.\nމެޓް އޮފީހުން ވަނީ ކަނޑުތައް ގަދަވެ ރާޅު ބޮޑުވުމުގެ ސަބަބުން ދިޔަވަރު ބޮޑުވާ ވަގުތުތަކުގައި ބައެއް ރަށްތަކަށް އުދައިގެ އަސަރު ކުރުމަކީ އެކަށީގެންވާ ކަމެއް ކަމަށް ވިދާޅުވެފައެވެ.\nއަދި ރާއްޖޭގެ ސަރަހައްދުގައި ވައިގަދަވެ ކަނޑުތައް ގަދަވާނެ ކަމަށް ލަފާކުރެވޭތީ ހުރިހާ ފަރާތްތައްވެސް މޫސުމަށް ސަމާލުވުމަށް އެދިފައި ވެއެވެ. ހާއްސަކޮށް ކަނޑު ދަތުރުކުރައްވާ ފަރާތްތަކާއި، ބްރިޖް އަދި ހަލިމަގުގައި ދަތުރު ކުރައްވާ ފަރާތްތަކުން ސަމާލުވުމަށް އެދިފައި ވެއެވެ.\nމޫސުން ގޯސްވެ، ފަސް އަތޮޅަކަށް ރީނދޫ ސަމާލު ނެރެފި\nރާއްޖޭގެ ހުރިހާ ހިސާބެއްގެ ކަނޑުތައް ގަދަވާނެ، ސަމާލުވޭ!\nރާއްޖޭގެ އުތުރަށް ވައި ވަރަށް ބާރުވެ، ކަނޑުތައް ގަދަވެއްޖެ


ކަލޭ ތިޔައީ ހާދަހާ ފަރުވާކުޑަ ޑަކުޓަރެކޭ!!\nކުއްލިގޮތަކަށް އޮޕަރޭޝަނެއް ކުރަންޖެހިގެން. ބެލި އިރު ހޮސްޕިޓަލުގައި ޑަކުޓަރެއް ނެތެވެ. ޑަކުޓަރަށް ފޯނުކު ކުރެވުނު ހިނދު ނަސީބަކުން ފޯނަށް ޖަވާބުދިނެވެ. އިމަރޖެންސީކޮށް ބަލި މީހަކު އޮޕަރޭޝަނެއް ކުރަން ޖެހިގެން ކަމަށް ބުނުމުން ދުވެތެޅެމުން ކަހަލަ ގޮތަކަށް ޑަކުޓަރު އަތުވެއްޖެއެވެ.\nއޮޕަރޭޝަން ތިއޭޓަރ ދޮރުމައްޗައް ދެވުނު ހިނދު، ރުނކުރުވެފައި އެތަނުގައި ހުރި މީހަކު ޑަކުޓަރައި ދިމާއަށް ހަޅެލަވައި ގަތެވެ. އަހަރެންގެ ދަރިފުޅު ފުރާނައަށް ނުރައްކާވެފައި އޮތްކަމެއް ކަލެއަކަށް ނޭނގޭ ހެއްޔެވެ. ޑިއުޓީގަޑީގައި ތިޔަތިބެނީ މުޅިން އަމިއްލަ ކަންކަމުގައި އެތަން މިތާންގައެވެ. ޒިންމާ އަދާކުރަން ދަސްކުރާށެވެ. ޑަކުޓަރު ހިނިތުންވެލާފައި ބުންޏެވެ.\nއަހަރެންނަށް މައާފު ކުރާށެވެ. އަހަރެންނަށް އެނގުނު ހިނދު، ވީ އެންމެ އަވަހަކަށް މިއައީއެވެ. ރުޅިމައިތިކޮށް ހަމަޖެހިލާށެވެ. ޑަކުޓަރު މިހެން ހަމަ ބުނުމާއެކު އެއަށް ވުރެ ބާރަށް އެމީހާ ބުންޏެވެ. ހަމަޖެހޭށޭ...!! ކަލޭގެ ދަރިއަކު އެހާލުގައި އޮތް ނަމަ ކަލެއަށް ހަމަޖެހެވޭނެ ހެއްޔެވެ. ކަލޭގެ އުފަން ދަރި މަރުވެއްޖެ ނަމަ ކަލޭ ހަދާނީ ކިހިނެއް ހެއްޔެވެ. ޑަކްޓަރު ހެވިލާފައި ބުންޏެވެ. ހަމަކަށަވަރުން ތިމަންމެންނީ، اللَّه އަށް މިލްކުވެވޮޑިގެންވާ ބަޔެކެވެ، އެނބުރި ދާހުށީ ހަމަ އެކަލާނގެ حضرة ށެވެ. މިހެން ބުނުމަށް ފަހު ޑަކުޓަރު އޮޕަރޭޝަން ތިއޭޓަރަށް ވަދެއްޖެއެވެ.\nފެންކަޅިވެފައި ނަރުސް ކުއްޖާ އޭނާ ސުވާލުތަކަށް ޖަވާބު ދާރީވާން ފެށިއެވެ. ތިބާއަށް އެނގޭ ހެއްޔެވެ. ތިބާގެ ދަރިފުޅުގެ އެކުސިޑެންޓުގައި ޒަހަމްވި ދެވަނަ ކުއްޖަކީ ޓަކުޓަރުގެ ހުރި ހަމައެކަނި ދަރިއެވެ. ތިބާގެ ދަރިފުޅު އޮޕަރޭޝަން ކުރަން ޑަކުޓަށަށް ގުޅި ވަގުތު އޭނާ ހުރީ ސަހަރާގައެކެވެ. އެއީ ކަށުކަމައި ކެމީގެ ކަންކަން ކުރިއަށް ދިޔަ ވަގުތެވެ. އަމިއްލަ ދަރިފުޅުގެ ފުރާނަ ސަލާމަތް ނުކުރެވުނު ހިނދު، ތިބާގެ ދަރިފުޅުގެ ފުރާނަ ސަލާމަތް ކޮއްދީފައި އޭނާ އެނބުރި އެދިޔައީ ސަހަރާއަށެވެ.\nހީވާ ކޮންމެ ހީވުމަކީ ތެދެއް ނޫނެވެ. ތިމާ ހިތަށް އަރާ ކޮންމެ ގޮތަކީ ރަނގަޅު ގޮތެއް ނޫނެވެ. ދުލުން ލަފުޒެއް ބޭރުކުރުމުގެ ކުރިން އަނެކައިގެ ހާލަތު ދެނެގަންނާށެވެ. ސުރުހީގައި އޮތް އެއްޗަކުން ލިޔުމައި އޮތީ ކީކޭކަމެއް ނޭނގޭނެއެވެ. ފޮތެއްގެ ބަނޑޭރި ގަނޑަކުން ފޮތުގައި ލިޔެވިފައި އޮތީ ކޮން ވާހަކަ އެއް ކަމެއް ނޭނގޭނެއެވެ. މިތުރާއެވެ. ގޮތް ނިންމުމުގައި އަވަސްވެ ނުގަންނާށެވެ.\n✍ މި އާރޓިކަލް ލިޔުނީ މިރޯ


Vimens chempianshipgai vaadhakuraa niureydiant teemugai kulhudhuhfusheege dhe kulhuntherin himenihje\nވިމެންސް ޗެމްޕިއަންޝިޕްގައި ވާދަކުރާ ނިއުރޭޑިއަންޓް ޓީމުގައި ކުޅުދުއްފުށީގެ ދެ ކުޅުންތެރިން ހިމެނިއްޖެ\nވިމެންސް ޗެމްޕިއަންޝިޕްގައި ވާދަކުރާ ނިއުރޭޑިއަންޓް ޓީމުގައި ކުޅުދުއްފުށީގެ ދެ ކުޅުންތެރިން ހިމެނިއްޖެ އެވެ.\nނިއުރޭޑިއަންޓް ފުޓްބޯޅަ ޓީމުގެ ސްކޮޑަށް ނެގި 25 ކުޅުންތެރިންގެ ތެރޭގައި ހިމެނުނީ މުޒްނާ ހަސަން މެސްކޮޓް އަދި ޝައުފާ އިބްރާހިމް ހިލްމީ މޫން ސްޓާރ އެވެ. ނިއުރޭޑިއަންޓް ޓީމުގައި އިންޑިޔާގެ ޤައުމީ ޓީމަށް ކުޅޭ ދެ ކުޅުންތެރިންވެސް ހިމެނެ އެވެ.\nމި ނޫހާ މައުލޫމާތު ހިއްސާކުރަމުން މުޒްނާ ބުނީ އަމިއްލަ ގޮތުން އިސްނަގައިގެން ޕްރެކްޓިހުގައި ބައިވެރިވީ މީގެ ގާތްގަނޑަކަށް ހަފްތާއެއްހާ ދުވަސް ކުރިން ކަމަށެވެ. އަދި ހަމަސް ދުވަސް ވަންދެން ޕްރެކްޓިސް ކުރަމުން އައި ޓީމެއްގެ ސްކޮޑަށް ހޮވުމުން ވަރަށް އުފާވި ކަމަށެވެ.\nމުޒްނާ ބުނީ އަމާޒަކީ ފުރަތަމަ 11 އިން ޖާގަ ހޯދާ އަދި ރާއްޖޭގެ ޤައުމީ ޓީމުން ޖާގައެއް ހޯދުން ކަމަށެވެ.\nމުޒްނާގެ އިތުރުން ނިއުރޭޑިއަންޓްގެ ޓީމުގައި ހިމެނިފައިވާ އަނެއް ކުޅުންތެރިޔާ ޝައުފާ އިބްރާހިމަކީ ކުޅުދުއްފުށީ ކައުންސިލްގެ މެމްބަރެކެވެ.\nމި މަހުގެ 8 ވަނަ ދުވަހު ފަށާ މި މުބާރާތުގައި ޖުމްލަ4ޓީމު ބައިވެރިވެ އެވެ. އެގޮތުން ނިއުރޭޑިއަންޓް މިމަހުގެ9ވަނަ ދުވަހު ކުޅޭ ފުރަތަމަ މެޗުގައި ބައްދަލު ކުރާނީ އެމްއެންޑީއެފްއާ އެވެ. އަދި ދެވަނަ މެޗުގައި މިމަހުގެ 11 ވަނަ ދުވަހު ޕޮލިސް ކުލަބާ ދެކޮޅަށް ކުޅޭއިރު ގްރޫޕް ސްޓޭޖްގެ ފަހު މެޗުގައި މިމަހުގެ 13 ވަނަ ދުވަހު ބައްދަލު ކުރާނީ އެންމެ ފަހުގެ ޗެމްޕިއަން ސަން ޓްރެވެލްސްއާ އެވެ.\nމުބާރާތުގެ މެޗްތައް ކުޅުމަށް ހަމަޖެހިފައިވަނީ މާފަންނު ލައިފްބޯއީ ޓާފް (ޓާފް 1) ދަނޑުގަ އެވެ.


Hajjah meehun gendhaane kunfunithah alun evaluate koggen kanda alhaifi | Mihaaru\nހައްޖަށް މީހުން ގެންދާނެ ކުންފުނިތައް އަލުން އިވެލުއޭޓްކޮށްގެން ކަނޑައަޅައިފި\nހައްޖުގެ އަޅުކަމަށް ފަހު އައި ބަޔަކު އެއާޕޯޓުން ނިކުންނަނީ. - ފޮޓޯ: މިހާރު\nއިސްލާމިކް މިނިސްޓްރީން ކުރި އިއުލާނެއްގައި ބުނީ އެންޓި ކޮރަޕްޝަން ކޮމިޝަން (އޭސީސީ) އިން ދެ ވަނަ ފަހަރަށް ހައްޖު ޕްރޮޕޯސަލްތައް އިވެލުއޭޓް ކުރަން އެންގި އެންގުމާ ގުޅިގެން އެ މިނިސްޓްރީން ކުރި ދެ އިއުލާނު ވެސް ބާތިލްކޮށްފައިވާ ކަމަށެވެ.\nއަލުން އިވެލުއޭޓް ކުރުމަށް ފަހު ހައްޖަށް މީހުން ގެންދިއުމަށް ހަތަރު ކުންފުންޏަކަށް ހުއްދަ ދީފައިވާ ކަމަށް މިނިސްޓްރީން ބުންޏެވެ. އެ ހަތަރު ކުންފުންޏަކީ ވެސް އެންމެ ފަހުން އިސްލާމިކް މިނިސްޓްރީން ކުރި އިއުލާނުގައި ހައްޖަށް މީހުން ގެންދިއުމަށް ކަނޑައެޅި ކުންފުނިތަކެވެ.\nމިނިސްޓްރީން ހުއްދަ ދިން ކުންފުނިތައް:\n1 - މޯލްޑިވްސް ހައްޖު ކޯޕަރޭޝަން\n2- އަލްހަރަމައިން ހައްޖު އެންޑް އުމްރާ ކޮމްޕެނީ މޯލްޑިވްސް ޕްރައިވެޓް ލިމިޓެޑް\n3- ސިސިލްފަރު ހައްޖު އެންޑް އުމްރާ ގްރޫޕް ޕްރައިވެޓް ލިމިޓެޑް\n4- ޒައީ ގްރޫޕް ޕްރައިވެޓް ލިމިޓެޑް\nހައްޖަށް ގެންދިއުމުގެ ހުއްދައަށް އެދި ޕްރޮޕޯސަލް ހުށަހެޅި ކުންފުނިތަކުގެ ޕްރޮޕޯޒަލް އިވެލުއޭޓްކޮށް، މި ކުންފުނިތަކަށް ޕޮއިންޓް ދީފައިވަނީ ކޮރަޕްޝަނަށް މަގުފަހިވާ ގޮތަށް ކަމަށް އޭސީސީ ކަނޑައަޅައި އަލުން އިވެލުއޭޓް ކުރަން އޮތީ އަންގައިފަ އެވެ.\nނަމަވެސް އޭސީސީގެ އެންގުމަށް މިނިސްޓްރީން އަމަލު ނުކުރާ ކަމަށް ބުނެ، ބައެއް ކުންފުނިތަކުން ވަނީ އޭސީސީގައި ޝަކުވާ ކޮށްފަ އެވެ.\nމިނިސްޓްރީން އޭރު ބުނި ގޮތުގައި ކުންފުނިތައް ކަނޑައެޅީ، އިސްލާމިކް މިނިސްޓްރީން ބުނެފައިވާ ގޮތުގައި ގްރޫޕްތަކުން ހަމަޖައްސަންޖެހޭ އިންތިޒާމްތައް ހަމަޖެއްސުމަށް ވަގުތު ކުޑަތަންވެފައިވުމާއި ހައްޖާޖީންގެ ދަތުރުތައް ހަމަޖެއްސުމުގައި އެއާލައިންތަކުން ކުރިމަތިވެދާނެ ދަތިތަކެއް ހުރި ކަމަށް ފެންނާތީ އެވެ.\nމީގެ އިތުރުން ގްރޫޕްތައް ކަނޑައެޅީ މިފަދަ ނާޒުކު ހާލަތެއްގައި ދިވެހި ހައްޖާޖީންނަށް މި މަތިވެރި އަޅުކަން އަދާކުރުމުގައި ސަރުކާރުން ފޯރުކޮށްދޭން ޖެހޭ އެހީތެރިކަން ފޯރުކޮށް ދިނުމުގައި އެންމެ މަސްލަހަތު ހުރި ގޮތްކަމުގައި ފެންނާތީ ކަމަށް ވެސް އިސްލާމިކް މިނިސްޓްރީގެ އިއުލާނުގައިވެ އެވެ.\nނަމަވެސް ކުރިން ގުރޫޕްތައް ކަނޑައެޅީ އޭސީސީން އެންގި ގޮތަށް ކަމެއް މިނިސްޓްރީން ކަނޑައެޅިގެން ނުބުނެ އެވެ.\nހައްޖު ކުންފުނިތަކުގެ ޕްރޮޕޯޒަލްތައް އަލުން އިވެލުއޭޓް ކުރަން އޭސީސީން އަންގާފައިވަނިކޮށް، އެއާ ހިލާފަށް އިސްލާމިކް މިނިސްޓްރީން އަމަލު ކުރި ކަމަށް ބުނެ، އެ މައްސަލަ ބަލައިދިނުމަށް އެދި އެކްރޯ ޕްރައިވެޓް ލިމިޓެޑުން މިހާރު ވަނީ ސިވިލް ކޯޓަށް ވެސް ހުށަހަޅައިފަ އެވެ.\nއެންޓި ކޮރަޕްޝަން ކޮމިޝަން ހައްޖު ކޮރަޕްޝަން އިސްލާމިކް މިނިސްޓްރީ ރާއްޖެ ކޮރަޕްޝަން މޯލްޑިވްސް ހައްޖު ކޯޕަރޭޝަން\n23 ކޮމެންޓް, 22 ރިއެކްޝަންސް\nމަށައް ވަށިހަމަ ކިތެމެ ގުރޫޕެއް އޮތަސް! ހައްޖަކީ ކިތެމެމާތް އަޅުކަމަކައް ވިއަސް، އެކަން ކުރެވެން އޮންނަ އުސޫލުތަކުގެ ތެރޭގަ ނުބައިކަތައް ހިމެނޭކަމައް ސައްކުވާތި ތިކަން ތި އުސޫލުގެތެރެއިން ދުވަހަކުވެސް ނުކުރާނަން\nހައްޖުގެ އަޅުކަމަކީ ހުރިހާގޮތަކުން އެއަޅުކަން އަދާކުރުމުގެ ކުޅަދާނަކަން ލިބޭ މީހުން ކުރާން އޮންނަ އަޅުކަމެއް މާބޮޑު ތަކުލީފުތަކެއް އުފުލައިގެން އެއްވެސް އަޅުކަމެއް އަދާކުރުމެއް ނޯވޭ އަމުދުން ރިޝްވަތުގެ މުއާމަލާތް ކުރާ ކުންފުނިތަކުން ހައްޖަށް ދާން ހެޔުނުވާނެ!\nމަރީ އައް ނޭގެނީ ދޯ އެއީ އެކަމަކު އެއްމެނައް އެގޭ ބޮޑު ސިއްރެއް\nކިހާބޮޑު އުންދަގުލެއް! މިކަމުގަ ފައިސާ-ފައިދާ ލިބޭލެ ހަމަ ގިނީތަ، ހުރިހާއެންމެން ގުންފައިޖަހާފަ މިކަމައް މި މުޑިނަގަނީ؟ ނޫނީ މީގަ ފޮރުވިފައިވާ އެޖެންޑާ އެއް އޮތީތަ؟ ކުރިންވެސް ބުނިހެން ޖަމަލަކީ ވަރައް ގަމާރު ޖަނަވާރެއް. އޭއައް ސަވާރުވެގެން ހުންނަ މީހާ ހެއްދި ގޮތެއް ހެދިގެން ތުން ތަޅުވަމުން ދާނެ!\nއިސްލާމިޖް މިނިސްޓްރީއަށް ވަރަށް ވެދުން. މިކަން މި ނިމުނީތޯ ދެން؟\nއަގުހުށައަޅާފަ އޮތީ 69900/- އަސްލު އަތުން އެބަނަގ- /95000\nމީގަ އޮޅުވާލުމޭ މޮޅީ! ވަރައްދެރަ މަރީ އައް ދިވެހިންގެ އާދަކާދަތަކާ ހިތްހެޔޮކަން ނޭގޭތީވެ!\nމިކަމަކީ މިނިސްޓްރީގެ އެތެރެފުށުގެ ބާރުތަކާއި ގުރޫޕްތައް ގުޅިގެން ހިންގާ ވިޔަފާރިއެއް. ޓްރާންސްޕޯރޓް އޮތޯރިޓީއާއި ގުޅިގެން ސީމަނުން ދަތުރުކުރަން ފޮނުވާ އޭޖެންސީ ތަކުން ކަންކުރާ ގޮތާއި ޙައްޖަށް މީހުން ގެންދިއުމާއި ވަކި ތަފާތެއްނެތް. ކޮރަޕްޝަން ނުހިމަނާ ހަމަ އެއްކަމެއްވެސް ނުހިންގެނީބާ.\nޢާދޭސްކޮށްފައި ސަރުކާރުގައި މިދަންނަވަނީ ގްރޫޕްތަކަށް ކޯޓާ ނުދިނުމަން. މިފަހަރު ދައްތަ ރުފިޔާ ދައްކަން ދިޔައީމާ ބުނީ އިތުރަށް -/25000 ދިނުމަށް. މިފައިސާ ސްލިޕްގައިވެސް ނުލިޔާނެކަމަށް ބުނީ.\nއަސްލު ބުނަންތަ... އެންމެ ފަހުން ތަޅުވަމުންގޮސް މީހަކު ހައްޖަށް ގެންދެވޭވަރު ކުރައްޗޭ ޕުލީޒް.\nބަލަ ކީއްކުރަން ގުރޫޕްތަކަށް ހައްޖަށް ގެްންދަން ހުއްދަދެނީ، ސަރުކާރުން ހެދި ގުރޫޕުން މީހުން ގެންދިޔައީމަ ނިމުނީ ނޫންތަ؟ ހައްޖަށް މީހުންގެންދަނީ ވިޔަފާރިކުރަންތަ؟!\nކޯޓާ ބެހި ގޮތުގެ މައުލޫމާތެއް ލިބިދާނެތަ. ކޮބާ ކެންސަލްވި ގްރޫޕްތަކުގެ 200 ކޯޓާ.


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 79 “ހެދުންލައިގެން އޮރިޔާމުންތިބޭ އަންހެނުން ފާޅުވުން.. “ – DhiSalafiyyah\nހެދުންލައިގެން އޮރިޔާމުންތިބޭ އަންހެނުން ފާޅުވުން.\nޤިޔާމަތްވުމުގެ ޢަލާމާތްތަކުގެ ތެރޭގައި ޝަރުޢީ އަދަބުތަކުން އަންހެން ކަނބަލުން ބޭރުވުން ހިމެނެއެވެ. އެއީ އެކަނބަލުން ހެދުން އެޅުމުގައި ޢައުރަ ނިވާނުވާ ވަރުގެ ހެދުން ލުމުންނެވެ. އަދި އެކަނބަލުންގެ ޒީނަތްތެރިކަމާއި ވަނާތަކާއި އަދި ހަށިގަނޑުން ފޮރުވުން ވާޖިބު ބައިތައް ފާޅުކުރުމެވެ. ފަހެ ޢަބްދުﷲ ބްން ޢަމްރު رضي الله عنهما ގެ ކިބައިން [ރިވާވެގެންވާ] ޙަދީޘްގައި ވެއެވެ. އެކަލޭގެފާނު ވިދާޅުވިއެވެ. ﷲގެ ރަސޫލާ صلى الله عليه وسلم ޙަދީޘްކުރައްވަނިކޮށް ތިމަންކަލޭގެފާނު އަޑުއެއްސެވީމެވެ. ((سَيَكُونُ فِي آخِر أُمَّتِي رِجَالٌ يَرْكَبُونَ عَلَى سُرُوجٍ كَأَشْبَاهِ الرِّحَالِ؛ يَنْزِلُونَ عَلَى أَبْوَابِ الْمَسَاجِدِ، نِساؤُهُمْ كَاسِيَاتٌ عَارِيَاتٌ عَلَى رُؤُوسِهِمْ كَأَسْنِمَةِ الْبُخْتِ الْعِجَافِ، الْعَنُوهُنَّ؛ فَإنَّهُنَّ مَلْعُونَات، لَوْ كَانَتْ وَرَاءَكُمْ أُمَّةٌ مِنَ اْلأُمَمِ لَخَدَمْنَ نِسَاؤُكُمْ نِسَاءَهُمْ كَمَا يَخْدُمْنَكُمْ نِسَاءُ الْأُمَمِ قَبْلَكُمْ)) رواه الإمام أحمد މާނައީ: “ތިމަންކަލޭގެފާނުގެ އުއްމަތުގެ ފަހުކޮޅުގައި ދަތުރުގެ ސަވާރީ ތަކަކަށް ސަވާރުވެގެން އަންނަ ފިރިހެނުންތަކެއް ވާނެއެވެ. އެބައިމީހުން މިސްކިތްތަކުގެ ދޮރުކޮޅުތައް ކައިރިއަށް ފައިބައެވެ. އެމީހުންގެ އަންހެނުންނީ ހެދުންލައިގެން އޮރިޔާމުން ތިބޭ ބައެކެވެ. އެކަނބަލުންގެ ބޯތައް ޖަމަލުތަކެއްގެ ގޮންގަނޑުތައް ފަދައެވެ. ތިޔަބައިމީހުން އެކަނބަލުންނަށް ލަޢުނަތް ދޭށެވެ. ފަހެ އެކަނބަލުންނީ ލަޢުނަތް ދެވިގެންވާ ބައެކެވެ. ތިޔަބައިމީހުންގެ އުއްމަތުގެ ފަހުން އުއްމަތެއް ވާނެނަމަ، އެބައިމީހުންގެ އަންހެން ކަނބަލުންނަށް ތިޔަބައިމީހުންގެ އަންހެން ކަނބަލުން ޚިދުމަތް ކުރާނެކަން ކަށަވަރެވެ. (އެބަހީ: ޚާދިމުން ކަމުގައި ވާނެއެވެ.) ތިޔަބައިމީހުންގެ ކުރީގެ އުއްމަތްތަކުގެ ކަނބަލުން ތިޔަބައިމީހުންނަށް ޚިދުމަތް ކުރިފަދައިންނެވެ.”\nއަދި ޙާކިމްގެ ރިވާޔަތުގައި ވަނީ: ((سَيَكُونُ فِي آخِرِ هَذِهِ الْأُمَّةِ رِجَالٌ يَرْكَبُونَ عَلَى الْمَيَاثِرِ حَتَّى يَأْتُوا أَبْوَابَ مَسَاجِدِهِمْ، نِسَاؤُهُمْ كَاسِيَاتٌ عَارِيَاتٌ)) “مَيَاثِر ގެ މައްޗަށް ސަވާރުވެގެން އަންނަ ފިރިހެނުންތަކެއް ތިމަންކަލޭގެފާނުގެ އުއްމަތުގެ ފަހުކޮޅުގައި ވާނެއެވެ. މިސްކިތްތަކުގެ ދޮރުކޮޅުތަކާ ހަމައަށް އެބައިމީހުން އާދެއެވެ. އެބައިމީހުންގެ އަންހެނުން ވަނީ ހެދުންލައިގެން އޮރިޔާން ޙާލުގައެވެ.”\nއަދި އަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. ރަސޫލުﷲ صلى الله عليه وسلم ޙަދީޘްކުރެއްވި ކަމުގައި އެކަލޭގެފާނު ވިދާޅުވިއެވެ. ((صِنْفَانِ مِنْ أَهْلِ النَّارِ لَمْ أَرَهُمَا: قَوْمٌ مَعَهُمْ سِيَاطٌ كَأَذْنَابِ الْبَقَرِ؛ يَضْرِبُونَ بِهَا النَّاسَ، وَنِسَاءٌ كَاسِيَاتٌ عَارِيَاتٌ مُمِيلَاتٌ مَائِلاتٌ رُءُوسُهُنَّ كَأَسْنِمَةِ الْبُخْتِ الْمَائِلَةِ، لَا يَدْخُلْنَ الجَنَّةَ، وَلا يَجِدْنَ رِيحَهَا، وَإِنَّ رِيحَهَا لَيُوْجَدُ مِنْ مَسِيرَةِ كَذَا وَكَذَا)) މާނައީ: “ނަރަކަވަންތަވެރީންގެ ތެރެއިން ދެބާވަތެއްގެ ބަޔަކު ތިމަންކަލޭގެފާނު ދެކަވަޑައި ނުގަންނަވަމެވެ: އެބައިމީހުންގެ އަތުގައި ގެރީގެ ނިގޫތަކެއްފަދަ ޗާބޫކުތަކެއް ވާބައެކެވެ. އެއިން އެބައިމީހުން، މީސްތަކުންގެ ގައިގައި ތަޅައެވެ. އަދި ހެދުން ލައިގެން އޮރިޔާމުން ތިބޭ އަންހެނުން ތަކެކެވެ. އެކަނބަލުން ލެނބިގެންވާ ޙާލު [އެހެން މީހުން] އެކަނބަލުންނަށް ލަންބުވައެވެ. އެކަނބަލުންގެ ބޯތައް ޖަމަލުގެ ގޮންގަނޑުތައް ފަދައެވެ. އެކަނބަލުން ސުވަރުގެ ނުވަންނަތާ ސުވަރުގޭގެ ވަސްވެސް ނުލިބޭ ހުއްޓެވެ. ހަމަކަށަވަރުން ސުވަރުގޭގެވަސް އެވެނި މިވެނި ދުރުމިނަކަށް ދުވާނެއެވެ.”\nއަދިވެސް އަބޫ ހުރައިރާ رضي الله عنه ގެ އަރިހުން ރިވާވެގެން ވެއެވެ. އެކަލޭގެފާނު ވިދާޅުވިއެވެ. ((مِنْ أَشْرَاطِ السَّاعَةِ: …أَنْ تَظْهَرَ ثِيَابٌ تَلْبَسُهَا نِسَاءٌ كَاسِيَاتٌ عَارِيَاتٌ)) މާނައީ: “ޤިޔާމަތްވުމުގެ ޢަލާމާތްތަކުގެ ތެރޭގައި: ހެދުންލައިގެން އޮރިޔާމުން ތިބޭ އަންހެނުން އަޅާ ހެދުންތައް ފާޅުވުން ވެއެވެ.”\nދެންފަހެ މި ޙަދީޘްތައް ވަނީ ނަބީކަމުގެ މުޢުޖިޒާތްތަކުގެ ތެރެއިންނެވެ. ހަމަކަށަވަރުން ނަބިއްޔާ صلى الله عليه وسلم ޚަބަރުދެއްވާފައިވާ ކަންތައް ވަނީ މީގެ ކުރިން އައި ޒަމާނުގައި ހިނގައިފައެވެ. އަދި އަހުރެމެންގެ މިޒަމާނުގައި އެކަން ފާޅުވާންހުރިލެއް މާބޮޑެވެ.\nއަދި މިބައިމީހުންނަށް ނަބިއްޔާ صلى الله عليه وسلم ނަންދެއްވައިފައި ވަނީ “ހެދުންލައިގެން އޮރިޔާމުން ތިބޭ އަންހެނުން” ގެ ނަމުންކަން ކަށަވަރެވެ. އެހެނީ އެކަނބަލުން ހެދުން ލައެވެ. އެއާއެކުވެސް އެކަނބަލުން ވަނީ އޮރިޔާން ކަމުގައެވެ. އެއީ އެކަނބަލުންގެ ހެދުމުން ނިވާކުރުމުގެ ބައި އަދާއެއް ނުކުރެއެވެ. ކުރުކަމުން ނުވަތަ ތުނިކަމާ ހުރެއެވެ. މިޒަމާނުގެ ގިނަ އަންހެނުންގެ ހެދުން މިވާފަދައިންނެވެ.\nއަދި ބުނެވެއެވެ. “ހެދުންލައިގެން އޮރިޔާމުން ތިބޭ އަންހެނުން” ގެ މާނައަކީ: އެބަހީ؛ އެކަނބުލޭގެ ހަށިގަނޑުގައި ފޭރާން ވީނަމަވެސް އެކަނބުލޭގެ ބުރުގާ ބަނދެ ހެދުން ބާރުކުރުމެވެ. އެކަނބުލޭގެ ވަނާތައް ފާޅުވުމާ ހަމައަށެވެ. ފަހެ އެކަނބަލުންގެ މޭމައްޗާއި ލަދުވެތި ފުރަގަސް ފާޅުވެ ނުވަތަ އެކަނބުލޭގެ ހަށިގަނޑުން ބައެއް ހާމަވުމެވެ. އެކަމާހުރެ އާޚިރަތުގައި ޢަޛާބު ލިބެއެވެ.\nއަދި ހަމަކަށަވަރުން ނަބިއްޔާ صلى الله عليه وسلم އެކަނބަލުންގެ ޞިފަ ކުރުން ޖަމާކުރައްވާފައިވަނީ އެކަނބަލުންނީ “ހެދުން ލައިގެން އޮރިޔާމުން” އަދި “އެކަނބަލުން ލެނބިފައިވާ [ޙާލު] އެހެންމީހުން ލަންބުވާ، ޖަމަލުގެ ގޮންގަނޑުތައްފަދަ ބޯތަކެއްވާ ބައެއްގެ ގޮތުގައެވެ.” އަދި މިއީ މިޒަމާނުގައި ފެންނަމުންދާ ކަމެއްގެ ޚަބަރެވެ. ނަބިއްޔާ صلى الله عليه وسلم އަހުރެމެންގެ މިޒަމާނަށް ބައްލަވައިވަޑައިގެން އަހުރެމެންނަށް ޞިފަކޮށްދެއްވައިފައިވާ ކަހަލައެވެ. ފަހެ ހަމަޔަޤީނުންވެސް މިޒަމާނުގައި މިވަނީ އަންހެނުންގެ އިސްތިގަނޑުތައް ގޮތްގޮތަށް ފުނައި އަޅައިދީ ރީތިކޮށްދީ ވައްތަރު ވައްތަރަށް ބަދަލުކޮށްދޭ ތަންތަން “ސެލޫން” ގެ ނަމުގައި ހުޅުވިފައެވެ. އެތަންތަނުގައި ގިނައިން ތިބެނީ ފިރިހެނުންނެވެ. އެކަން ކޮށްދެނީ ބޮޑު އަގު ނަގައިގެންނެވެ. އަދި އެވަރުން ފުދުނީކީ ނޫނެވެ. ﷲ ތަޢާލާ ދެއްވާފައިވާ ޤުދުރަތީ އިސްތަށިގަނޑުން ގިނަ އަންހެނުންނަށް ނުފުދެއެވެ. ފަހެ އުފައްދާފައިވާ އިސްތަށިގަނޑުތައް ގަނެގެން އެ ބޭނުންކޮށް، އެކަނބުލޭގެ އިސްތަށިގަނޑާ އެއްކޮށްލައި ހަދައެވެ. އިތުރަށް އާރޯކަމާއި ތާޒާކަން އަދި ރީތިކަން ގެނައުމަށް އެދިގެންނެވެ. އެކަނބަލުނގެ އަވައިގައި ފިރިހެނުން ޖެއްސުމަށްޓަކައެވެ.\n ((مسند الإمام أحمد)) (12 / 36) (ح 7083)، تحقيق: أحمد شاكر، وقال: ((إسناده صحيح)).\n ((مستدرك الحاكم)) (4 / 436)، وقال: ((هذا حديث صحيح على شرط الشيخين، ولم يخرجاه)).\nوقال الذهبي: ((عبد الله (يعني: القتباني)، وإن كان قد احتج به مسلم فقد ذعفه أبو داود والنسائي)).\nوقال أبو حاتم: ((هو قريب من ابن لهيعة).\nقلت: الأحاديث الأخرى تشهد له وتقويه.\n (مَيَاثِر) އެއީ مِيْثَرَة ގެ ގިނަގޮތެވެ. އެއީ ހެދުން ބަންޑަލި ޖަހާފައި ބަންނަ ފޮތިގަނޑެވެ. ފަހެ އޭގެ މަތީގައި އެމީހުން ތިބެއެވެ. އެބަސް ނެގިފައިވަނީ وَثَرَ އިންނެވެ. އެބަހީ މަޑުކަމާއި ފަސޭހަކަމެވެ. އަދި ޢަޖަމީން ސަވަރުވުމަށްޓަކައި ބޭނުންކުރާ [އެއްފުށުގައި] ފަށުވި އަދި ދެފުށުގައި ފަށުވި ލާފައި ހުންނަ އެއްޗެއްސަށްވެސް مَيَاثِر އެވެ ކިޔެއެވެ. އޭގެ މުރާދަކީ މާތްކަންމަތީ ސަވާރުވީގައި ވެޑުވުމެވެ.\n ((صحيح مسلم))، باب جهنم أعاذنا الله منها، (17 / 190 – بشرح النووي).\n “އެކަނބަލުން ލެނބިގެންވާ ޙާލު އެހެން މީހުން އެކަނބަލުންނަށް ލަންބުވައެވެ.” މީގެ މާނައިގައި ހަތަރު ވަޖުހެއް ވެއެވެ:\nހ- (مَائِلات) “ލެނބިގެންވުން: މާތް ﷲ އަށް ކިޔަމަންވުމާއި އެކަނބަލުންގެ ލަދުވެތި ގުނަވަންތަކަށް ރައްކާތެރިވުމުގައި އެހެން ކޮޅެއްގައި އެކަނބަލުން ވުމެވެ. އަދި (مُمِيلَات) “އެކަނބަލުންނަށް ލެންބުވުން”: އެކަނބަލުން ޢަމަލުކުރާގޮތް އެހެންމީހުންނަށް ދަސްކޮށްދިނުމެވެ.\nށ- (مَائِلات): އެބަހީ: އެކަނބަލުން ހިނގައި އުޅުމުގައި ބޮޑާވެރިވެގަތުމެވެ. (مُمِيلَات): އެކަނބަލުންގެ ކޮޑުތައް އަރިކޮށްލައިފައި ވުމެވެ.\nނ- (مَائِلات): ފުނައިއެޅުމުގައި އަރިޔަކަށް ފުނައިއެޅުމެވެ. އެއީ އެކަނބަލުންގެ މެދުގައި ދަނެއުޅޭ، ބޮޑާވެރިކަމުގެ ފުނައި އެޅުމެކެވެ. (مُمِيلَات): އެނޫން ކަނބަލުންނަށް އެފަދައިން ފުނައި އަޅައިދިނުމެވެ.\nރ- (مَائِلات): ފިރިހެނުންނަށް ލެނބިގެން ވުމެވެ. (مُمِيلَات): އެކަނބަލުންގެ ޒީނަތްތެރިކަމާއި އެނޫންވެސް ކަންކަން ދެއްކުމުން ފިރިހެނުން އެކަނބަލުންނަށް ލެންބުވުމެވެ.\nބައްލަވާ: ((شرح النووي لمسلم)) (17 / 191).\n (އެކަނބަލުންގެ ބޯތައް ޖަމަލުގެ ގޮންގަނޑުތައް ފަދައެވެ.)؛ އެބަހީ: އެކަނބަލުންގެ ބޯތައް ބޮޑެތިވުމެވެ. އެއީ އިސްތަށިތައް އެއްކޮށް ބޯމައްޗަށް ހުޅިޖެހުމެވެ. ޖަމަލުގެ ގޮންގަނޑު ވާފަދައިން ބޮލުގެ އެއްއަރިޔަކަށް އެއްފަރާތްކޮށްފުމާ ހަމައަށެވެ.\n قال الهيثمي: ((في الصحيح بعضه، ورجاله رجال الصحيح؛ غير محمد بن الحارث بن سفيان، وهو ثقة)). ((مجمع الزوائد)) (7 / 327).\n [ބައްލަވާ:] ((الحلال والحرام في الإسلام)) (ص 83)، د. يوسف القرضاوي، ط. الثانية عشرة (1398 هـ)، طبع المكتب الإسلامي، بيروت و دمشق.\n ބައްލަވާ: ((شرح النووي لمسلم)9 (17 / 190).\n [ބައްލަވާ:] ((الحلال والحرام في الإسلام)) (ص 83).


ރިސްކުގަ ނެގި ދެރިޔާގެ 28 އަހަރު ކުރީގެ ހަނދާންތަކެއް ރިސްކުގަ ނެގި ދެރިޔާގެ 28 އަހަރު ކުރީގެ ހަނދާންތަކެއް\nރިސްކުގަ ނެގި ދެރިޔާގެ 28 އަހަރު ކުރީގެ ހަނދާންތަކެއް\nދެރިޔާގެ ލަވައެއް ނެގުމަށް ޓެޑާއި އޭނާގެ ޓީމުން ވޯޓަރ ފޯލެއްގެ ތެރޭގައި މަސައްކަތް ކުރަނީ.- ފޮޓޯ: ޓެޑްރީ\nކާމިޔާބު ދިވެހި ފިލްމު "ދެރިޔާ"ގެ މުހިއްމު ހަނދާންތަކެއް ފިލްމުގެ ޑައިރެކްޓަރ މުހައްމަދު ނިޔާޒް (ޓެޑްރީ) މިވަނީ އެ ފިލްމުގެ ފޭނުންނަށް ދޫކޮށްލާފައެވެ.\n1994 ވަނަ އަހަރު ރިލީޒްކުރި "ދެރިޔާ" އަކީ އެ ފިލްމަކާއި އެކު ދިވެހި ފިލްމީ މަސްރަހު މުޅިން ބަދަލުކޮށްލި ފިލްމެކެވެ. އަދި އޭރު ދިވެހި ފިލްމުތައް ހަދަމުންދިޔަ ސްޓައިލާއި ވައްޓަފާޅިއަށްވެސް "ދެރިޔާ" ރިލީޒްވުމާއިއެކު ބަދަލުތައް ގެންނަ ޕްރޮޑިއުސަރުން މަޖްބޫރުވިއެވެ.\nޓެޑްވަނީ މި ފިލުމްގެ ޝޫޓިންތަކުން މީގެ 28 އަހަރު ކުރީގެ ބައެއް ފޮޓޯތައް އެނާގެ ޓްވިޓަރގައި ދައްކާލާފައެވެ. އެ މަންޒަރުތަކަކީ ފިލްމުގައި ހިމެނޭ ރީތި ލަވަތަކުގެ ތެރެއިން " މަގެ ޝާނު ވެލީ ހިނދު ހިނތުންވުން " ނެގުމަށް ކުރަމުން ދިޔަ މަސައްކަތެވެ. ލަންކާގެ ނޫވަރަ އެލިޔާގައި ވޯޓަރފޯލެއްގެ ތެރޭގައި ޕްރޮޑަކްޝަން ޓީމާއި ފިލްމުގެ ބައެއް ކާސްޓުން އެކުގައި މަސައްކަތް ކުރާތަން މި ފޮޓޯތަކުން ފެނެއެވެ.\nމިކަހަލަ ވޯޓަރފޯލްތަކުގައި ފެން ދައުރުކުރާ ހިސާބަކީ އާއްމުކޮށް ވަރަށް ކަހާލައިގެން މީހުން ވެއްޓޭ ހިސާބުތަކެއް ނަމަވެސް ފޮޓޯތަކުން ފެންނަނީ ކެމެރާއި ކެސްޓް ޕްލޭޔަރ ހިފައިގެން ލަވައިގެން މަންޒަރުތައް ނަގަން އެކަހަލަ ހިސާބެއްގައި ޓީމުގެ ޕްރޮޑަކްޝަން ޓީމު އުޅޭ ތަނެވެ. ވޯޓް ޕްރޫ ކެސެޓް ޕްލޭޔަރެއްތޯ އަހާ މީހަކު ކުރި ސުވާލަކަށް ޖަވާބު ދެމުން ޓެޑްރީ ބުނީ ލަވަ ނަގައިފައިވަނީ ހުރިހާ އިކްވިޕްމެންޓެއް ރިސްކުގެ ތެރެއަށް ދޫކޮށްލައިގެންކަމަށެވެ.\nތެދެކެވެ. މުޅިން ތަފާތު މަންޒަރުތަކާއި އެކީ ރިސްކު ނަގާ މުޅިން އައު ތަރިންތަކެއް ހިމަނާގައި މުހައިމިން ޕްރޮޑިއުސްކޮށް ޓެޑްރީ ޑައިރެކްޓްކުރި ދިވެހި ފިލްމު "ދެރިޔާ" ވެގެންގޮސްފައި ވަނީ ދިވެހި ފިލްމީ ތާރީހު ބަދަލުކޮށްލި ފިލްމަކަށެވެ. އޮލިމްޕަހުގެ ސްކްރީނުން ފިލްމި ނެގީ ހައުސްފުލް ކާމިޔާބު 30 ޝޯ ދެއްކުމަށްފަހުއެވެ. ބައެއް މީހުން ސިފަކުރާ ގޮތުން " ދެރިޔާ" އަކީ ދިވެހި ސިނަމާތަކުގެ " ޝޯލޭ " އެވެ.\nއަލީ ޚާލިދާއި ހައްވާ ޒާހިރާ ލީޑްރޯލުން ފެނިގެންދިޔަ މި ފިލްމުގައި ކޮއްޔަ ހަސަން މަނިކާއި މަރިޔަމް ވަހީދާއާއި ހައްވާ ރިޔާޒާއާއި އާރިފާވެސް މުހިއްމު ރޯލަތަކުން ފެނިގެންދިޔައެވެ. އަދި މި ފިލްމުވަނީ އެހަރުގެ ޤައުމީ އެވޯޑުން 8 އެވޯޑް ހާސިލުކޮށްފައެވެ. އޭގެތެރޭގައި އެންމެ މޮޅު އަންހެން އެކްޓަރެސް އާއި އެންމެ މޮޅު ޑައިރެކްޓަރާއި އެންމެ މޮޅު ފިލްމުގެ އެވޯޑްވެސް ހިމެނެއެވެ.\nދިވެހި މިއުޒިކްގައި 90ގެ އަހަރުތަކުގައި ރަނިކަންކުރި ފަޒީލާ އާމިރުގެ ފެށުމަކީވެސް ވެސް ދެރިޔާއެވެ. ދެރިޔާއަށް އޭނާ ކިޔާދިން ލަވަތަކާއިއެކު އޭގެ ފަހުން އޭނާ ވަނީ އެ ދުވަސްވަރު ނުކުތް ހުރިހާ މަޝްހޫރު އަލްބަމްތަކަށް ލަވަކިޔާދީފައެވެ. އަދި މިފިލްމުގައި އަމިއްލަ ރާގުތަކަށް ހިމެނިގެންދިޔައިރު އެރާގުތަކަކީ މިއަދުވެސް ގިނަ ބައެއްގެ މަދުގައި މަޤްބޫލް ލަވަތަކަކެކެވެ.\nފިލްމު "ދެރިޔާ" ގެ ފޭނުންނަށް އެ ފިލްމުގެ ޕްރޮޑިއުސަރ ދާދިފަހުން ވަނީ އުފާވެރި ހަބަރެއް ދީފައެވެ. އެއީ ފިލްމުގެ ދެވަނަ ބައެއް ނެރުމުގެ ވިސްނުމުގައި އެ މަސައްކަތް ކުރަމުން އަންނަ ވާހަކައެވެ.\nދެކުނުއިރުމަތީ އޭޝިޔާއަށް ވަޑައިގަންނަވާ ބައިޑަންގެ ފުރަތަމަ ވަޒީރަކަށް އޮސްޓިން


Norah fatehi ge Dilbar ah YouTube in 1 billion views libihje - Vaguthu\n4 މަސް ކުރިން ( މާޗް 7, 2021 )\nއެޕްރިކަން އަރެބް ކުޅަދާނަ ނެށުންތެރިޔާ ނޯރާ ފަތޭހީގެ ދިލްބަރް ލަވަޔަށް ޔޫޓިއުބް އިން އެއްބިލިއަން ވިޔުސް ލިބިއްޖެ އެވެ.\nނޯރާގެ ނެށުންތަކުން އޭނާއަށް ގިނަބައެއްގެ ސަމާލުކަން ލިބިފައިވާއިރު އެންމެ ގިނަ މީހުން ގަޔާވާ ނެށުމެއް ފެނިގެން ގޮސްފައިވާ ލަވަ އަކީ ނޯރާގެ ދިލްބަރް ލަވައެވެ. ޔޫޓިއުބް އިން އެއްބިލިއަން ވިޔުސް ލިބުނު ފުރަތަމަ އެފްރިކަން އަރަބް އަންހެނަކަށް ނޯރާ ވެގެންދިޔައިރު އޭނާ ވަނީ އެކަން ފާހަގަކޮށް ފޮޓޯތަށް މީސްމީޑިޔާގައި ހިއްސާ ކޮށްފަ އެވެ.\nނޯރާ އޭނާގެ އިންސްޓަގްރާމުގައި ކޭކަކާއެކު ހިއްސާކޮށްފައިވާ ޕޯސްޓުގައި އޭނާ ވަނީ ފޭނުންނަށް ވަރަށް ބޮޑަށް ޝުކުރު އަދާކޮށްފަ އެވެ. ފޭނުންގެ ސަޕޯޓު ނެތް ނަމަ މި ޝަރަފު އޭނާ އަށް ނުލިބޭނެކަމަށް ނޯރާ ވަނީ ބުނެފަ އެވެ.\nނޯރާގެ ފަތޭހީގެ ދިލްބަރް ލަވަޔަށް ގިނަ އެވޯޑުތައްވެސް ލިބިފައިވާއިރު ލަވަ ރިލީސް ކުރި ދުވަހު 24 ގަޑިއިރުގެ ތެރޭގައި އެ ލަވަޔަށް ވަނީ 21 މިލިއަން ވިޔުސް ލިބިފަ އެވެ. އަދި މިއީ އިންޑިއަން ލަވައަކަށް މިވަރަށް ވިޔުސް ލިބުނު ފުރަތަމަ ލަވަ އެވެ.\nދިލްބަރްގެ އިތުރުން ނޯރާ ވަނީ މަޝްހޫރުވެގެންދިޔަ އެތައް ލަވައަކަށް ނަށާފައި އެވެ. އޭގެ ތެރޭގައި ބަތްލާ ހައުސް އޯ ސާކީ ސާކީ، ގުރޫ ރަންދަވާސް ނާޗް މެރީ ރާނީ، ސްޓްރީޓް ޑާންސާ ތްރީޑީސް ގަރްމީ ފަދަ ލަވަތައް ހިމެނެ އެވެ.\nމާޗް 8, 2021 01:36\nތިއީ އެފްރިކާ އަރަބި މުސްލިމުންނަށް ހުތުރު އަރުވާ އަރަބީން ކަރާމާތައް ހުތުރު އަރުވާ އަންހެނެއް. ނޫރާ ފަތުހީ ގެ ނަންވެސް އިނގިރޭސި ކޮށްލާފަ ތިއޮތީ ނޯރާ ފަތެހީ އަށް ބަދަލުކޮށްފައި. ނޯރާ އާޚިރަތް ދުވަހައް ބިރުގަނޭ. އަވަހަށް ވަގުތު ފާއިތު ނުވަނީސް ތައުބާވެ ތި ކާފަރު ނެށުންތައް ވަގުތުން ހުއްޓާލާ. ﷲ ގެ ކޯފާ އަށް ބިރުވެތިވޭ.


SunOnline: India athun balivi namaves, raajje in dhehkee molhu kulhumeh\nއިންޑިއާ އަތުން ބަލިވި ނަމަވެސް، ރާއްޖެއިން ދެއްކީ މޮޅު ކުޅުމެއް\nޝައިހާން ޒަރީރު 10 May 2022, 14:01\nސައުތު އޭޝިއަން ޖޫނިއާ އެންޑް ކެޑޭޓް ޗެމްޕިއަންޝިޕްގެ ތެރެއިން — ފޮޓޯ / ރައީސް އޮފީސް\nސައުތު އޭޝިއަން ޖޫނިއާ އެންޑް ކެޓޭޑް ޓީޓީ ޗެމްޕިއަންޝިޕްގެ ކެޑޭޓްގެ ޑަބަލްސްގެ ފަހު މެޗުގައި ރާއްޖެ އިންޑިއާ އަތުން ބަލިވި ނަމަވެސް، ތަފާތު މޮޅު ކުޅުމެއްދައްކައިފިއެވެ.\nފުރަތަމަ މެޗުގައި ރާއްޖެ ވަނީ ނޭޕާލް އަތުން ސީދާ ތިން ސެޓުން މޮޅުވެފައެވެ. ސެޓުތައް ރާއްޖެއިން ގެންދިޔައީ 11-2، 11-5 އަދި 11-9 އިންނެވެ.\nރާއްޖެ މިބައިގެ ސެމީ ފައިނަލަށް ދަތުރުކޮށްފައިވަނީ ދެ ވަނަ ޓީމުގެ ގޮތުގައެވެ. އިންޑިއާ ސެމީއަަށް ދިޔައީ އެއް ވަނަ ޓީމުގެ ގޮތުގައެވެ. އަނެއް ގްރޫޕްގައި ހިމެނެނީ ސްރީ ލަންކާއާއި ޕާކިސްތާނު އަދި ބަންގްލަދޭޝްްއެވެ. ރާއްޖެ ވާދަކުރަން ޖެހޭނީ މި ގްރޫޕްގެ ދެ ވަނަ ހޯދާ ޓީމަކާއެވެ.\nމެޗުގެ ފުރަތަމަ ސެޓުގެ ކުޅުން ފަށައިގެން ދާދި އެއްވަރުކޮށް ކުޅެމުން ގޮސް އިންޑިއާއިން ވަނީ 9-6އިން ލީޑު ނަގާފައެވެ. އޭގެ ފަހުން ރާއްޖެއިން ވަނީ ނަތީޖާ 9-9އިން ހަމަކޮށްފައެވެ. އޭގެ ފަހުން އިންޑިއާއިން ވަނީ ދެ ޕޮއިންޓު ހޯދައި 11-9އިން ސެޓު ކާމިޔާބުކޮށްފައެވެ.\nދެ ވަނަ ސެޓު ފަށައިގެން ރާއްޖެއިން ވަނީ 4-2އިން ލީޑު ނަގާފައެވެ. އަދި ފާތިމަތު ދީމާ އަލީ އާއި މިޝްކާ މުހައްމަދު އިބްރާހީމްގެ ތަަފާތު މޮޅު ކުޅުމާއެކު ރާއްޖެއިން ވަނީ 7-4 އަށް ލީޑުފުޅާކޮށްފައެވެ. ނަމަވެސް މަޑުމަޑުން ކުޅުން ރަނގަޅުކޮށް އިންޑިއާއިން ވަނީ 6-7އަށް ލީޑު ކުޑަކޮށްފައެވެ. ރާއްޖެއިން ނެގި ޓައިމް އައުޓަށްފަހު ރާއްޖެއިންވަނީ ތިން ޕޮއިންޓު ހޯދާފައެވެ. އެއާއެކު ނަތީޖާ ވަނީ 10-6އަށް ބަދަލުވެފައެވެ. ނަމަވެސް އެއް ޕޮއިންޓު ހޯދައި 11-6 އިން ރާއްޖެ ވަނީ ދެ ވަނަ ސެޓުހޯދާފައެވެ.\nތިން ވަނަ ސެޓު ފަށައިގެން އިންޑިއާ ވަނީ 2-0 އިން ލީޑު ނަގާފައެވެ. އޭގެ ފަހުން އިންޑިއާއިން 3-1އަށް ލީޑު ނެގި ނަމަވެސް، ރާއްޖެއިން ވަނީ 3-3އިން ނަތީޖާ ހަމަހަމަކޮށްފައެވެ. ނަމަވެސް އިންޑިއާއިން ވަނީ 6-4އަށް ލީޑު ފުޅާކޮށްފައެވެ. އިތުރު ދެ ޕޮއިންޓު ހޯދައި އިންޑިއާއިން ލީޑު ފުޅާ ކުރީ 8-4އަކުންނެވެ. ބޮޑު ލީޑަކާއެކު އޮވެ އިންޑިއާއިން މި ސެޓު ހޯދީ 11-5 އިންނެވެ.\nހަތަރު ވަނަ ސެޓުގެ ފުރަތަމަ ދެ ޕޮއިންޓު ހޯދީ އިންޑިއާއިންނެވެ. ނަމަވެސް ރާއްޖެއިން ވަނީ 2-2އިން ނަތީޖާ ހަމަހަމަކޮށްފައެވެ. އިތުރު ޕޮއިންޓެއް ހޯދައި 3-2އިން ރާއްޖެ ލީޑު ނެގިއެވެ. އެ ފަހުން ރާއްޖެއިން ވަނީ 5-2އަށް ލީޑު ފުޅާކޮށްފައެވެ. އިންޑިއާއިން 4-5އަށް ކައިރި ކުރިއެވެ. ރާއްޖެއިން ރަނގަޅުކުޅުމެއް ދައްކައި 7-5އަށް ލީޑު ނެގިއެވެ. ރަނގަޅު ކުޅުމެއް ދައްކައި ރާއްޖެއިން ވަނީ 10-6 އަށް ލީޑު ނަގާފައެވެ. ރާއްޖެ މި ސެޓު ހޯދީ އިންޑިއާ އަށް ރަނގަޅު ފައިޓެއްދީ 11-6 އިންނެވެ.\nފަސް ވަނަ ސެޓުގެ ފުރަތަމަ ޕޮއިންޓު ހޯދީ އިންޑީއާއެވެ. ވަރަށް ވާދަވެރިކޮށް ގޮސް އިންޑިއާއިން ސެޓު ހޯދީ 11-9 އިންނެވެ. މި ސެޓުގައި ރާއްޖޭގެ ދީމާ އާއި މިޝްކާގެ ފަރާތުން ފެނުނީ ތަފާތު މޮޅުކުޅުމެކެވެ.


މާފުށީގެ ކުނި މެނޭޖުކުރުމާ ސްޓެލްކޯއަށް! – Dhen.mv\nޢާއިޝަތު އަރީނާ June 23, 2022 - 9:35 am\nކ. މާފުށީގެ ކުނި މެނޭޖުކުރުމުގެ މަސައްކަތާ ހަވާލުވެ، ރާއްޖޭގައި ޔުޓިލިޓީސްގެ ހުރިހާ ހިދުމަތެއް ދޭ ހަމައެކަނި ކުންފުންޏަކަށް ސްޓެލްކޯ ވެއްޖެ އެވެ.\nސްޓެލްކޯގައި މިއަދު ބޭއްވި ރަސްމިއްޔާތެއްގައި އެ ކުންފުންޏާއި މާފުށީ ކައުންސިލާ ދެމެދު އެމްއޯޔޫއެއްގައި ވަނީ ސޮއިކޮށްފައެވެ.\nޓޫރިޒަމް ފުޅާވެފައި އޮތް މާފުށީގެ ކުނި މެނޭޖްކުރުމަށް ހާއްސަ ފެސިލިޓީއެއް އަޅައި އެ ރަށުން ތިލަފުއްޓަށް ކުނި ގެންދިއުމުގެ މަސައްކަތްކުރަން ސްޓެލްކޯ އިން ވަނީ އެއްބަސްވެފައެވެ. އެ ހިދުމަތާ އެކު، މާފުށީގައި ދެމެހެއްޓެނިވި ގޮތެއްގައި ގޭބީސީތަކުގެ ކުނި މެނޭޖްކޮށް، ލޯކަލް ޓޫރިޒަމް ކުރިއަރައި އިތުރު ވަޒީފާތަކެއް އުފެދިގެންދާނެ ކަމަށް ސްޓެލްކޯ އިން ވިދާޅުވެއެވެ.\nސޮއި ކުުރުމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުން ސްޓެލްކޯގެ މެނޭޖިން ޑިރެކްޓަރު މުހައްމަދު ޝަރީފް ވިދާޅުވީ އެއް ފުރާޅެއްގެ ދަށުން ޔުޓިލިޓީސްގެ ހުރިހާ ހިދުމަތެއް ދިނުމުގެ ފަހުރު ސްޓެލްކޯއަށް ލިބުމަކީ ތާރީހީ ކަމެއް ކަމަށެވެ.\n"މާފުއްޓަށް ދިމާވެފައިވާ ކުނީގެ މައްސަލަ އާއި އޭގެ ސަބަބުން ތިމާވެއްޓަށް ކުރާ ނޭދެވޭ އަސަރު، ސްޓެލްކޯގެ މި ހިދުމަތާ އެކު ކުރު މުއްދަތެއްގެ ތެރޭގައި ހައްލުކޮށްދޭނަން،" ޝަރީފް ވިދާޅުވިއެވެ.\nމާފުށިން ދުވާލެއްގެ މައްޗަށް ފަސް ޓަނުގެ ކުނި އުކާލަ އެވެ. އެ ތަކެތި އުކާލުމުގައި ބައެއް ފަހަރު މޫދަށް ވެސް އެޅެ އެވެ. ނަމަވެސް، ސްޓެލްކޯގެ މި ހިދުމަތާއެކު އެ ހުރިހާ ކަމަކަށް ހައްލު ލިބި ރަނގަޅުގޮތުގައި ކުނި މެނޭޖެކުރެވޭނެ ކަމުގެ ޔަގީންކަން އެ ކުންފުނިން ދެ އެވެ.


SunOnline: REPORT - Supreme Court ge masakathah Sumeh!\nސުޕްރީމް ކޯޓްގެ މަސައްކަތަށް ސުމެއް!\nއަހްމަދު އާޒިފް 30 Jun 2019, 07:21\nއަދުލު އިންސާފު ގާއިމް ކުރުމުގެ އެންމެ މުހިންމު އަސާސަކީ، އިންސާފު ލިބުން ވީހާވެސް އަވަސް ކުރުމެވެ. އިންސާފު ލަސްވުން، އިންސާފު ނުލިބުމާ އެއްފަދަ އެވެ. ކޯޓަށް ހުށަހެޅޭ މައްސަލަތައް އަވަހަށް ނިމި، އިންސާފު ގާއިމްވާތަން އާންމުންނަށް ނުފެންނަހާ ހިނދަކު އިންސާފު ލިބޭ ކަމަކަށް ރައްޔިތުން ގަބޫލެއް ނުކުރާނެ އެވެ. ރާއްޖޭގެ އޮޅުންބޮޅުން ވެފައިވާ ޝަރުއީ ނިޒާމުގެ ތެރޭގައި މިކަން ހިނގަނީ އާންމު އުސޫލާ ދިމާއިިދިކޮޅަށެވެ. ކޯޓުތަކުގައި އެތަކެއް އަހަރުވީ މައްސަލަތައް ނުނިމި އެތައް ބަޔަކު ވަނީ އިންސާފަށް ސަލާން ޖަހަން ޖެހިފަ އެވެ. އެކަމަކު މުއްސަނދިންނާއި ބޮޑުންގެ މައްސަލަތައް ރާސްޓަސްލާފައި ޝަރުއީ ދާއިރާގެ ހުރިހާ މަރުހަލާއެއް ކަޑަތުކޮށް ހުކުމަކަށް އަންނާކަށް މާކަ ގިނަ ދުވަހެއް ނުނަގަ އެވެ.\nދެން އާންމުންނަށް ހީވެފައި އޮންނަނީ މައްސަލަތައް ނުނިމި ދިގުލައިގެން ދަނީ ދަށު ކޯޓުތަކުގައި އެކަނި ކަމަށެވެ. ނަމަވެސް ކަން ވަނީ އަދި މުޅިން އެހެނެއް ވެސް ނޫނެވެ. މައްސަލަ ފެށޭ ދަށު ކޯޓްތަކުން ފެށިގެން ގޮސް، ނަމޫނާ ދައްކަން އޮތް ސުޕްރީމް ކޯޓުގައި ވެސް އެތަކެއް އަހަރުވީ މައްސަލަތައް ނުނިމި ފަނޑިޔާރުންގެ މޭޒުކޮޅު މަތީ ހިރަފުސް އަރަން ވަނީ ދޫކޮށްލައިފަ އެވެ.\nސުޕްރީމް ކޯޓްގެ އިމާރާތ: އެ ކޯޓުން މައްސަލަތައް ބެލުމުގެ ދުވެއްޔާ މެދު ސުވާލުތައް އެބަ އޮތް. -- ސަން ފޮޓޯ/ ފަޔާޒު މޫސާ\nތަފާސްހިސާބަށް ބަލާއިރު މައްސަލަ ހުށަހެޅިފަހުން ހަތް އަހަރު އަދި ފަސް އަހަރު ވެފައިވާ މައްސަލަތައް ވެސް ސުޕްރީމް ކޯޓުގައި ނުނިމި އެބަހުއްޓެވެ. ހާއްސަކޮށް ބަންދު އަމުރުގެ މައްސަލަތަކަކީ އަވަހަށް ނިންމަންޖެހޭ މައްސަލަތަކެއް ކަމުގައިވާއިރު، އެފަދަ މައްސަލަތައް ނުނިންމާ ގިނަ ދުވަސްތަކެއް ވާންދެން ސުޕްރީމް ކޯޓްގެ ބެންޗްގައި ތާށިވެފައި އެބަ ހުއްޓެވެ. ނަމަވެސް ދައުލަތުގެ ބަޖެޓުން އެންމެ އިއްްޒަތްތެރި އެ ފަސް ފަނޑިޔާރުންނަށް ބޮޑެތި މުސާރަ އާއި އިނާޔަތް އަންނަނީ ދެމުން އެވެ. އެކަމަކު، އެ ކޯޓަށް މައްސަލަތައް ނިންމުމުގައި އެކަށީގެންވާ ވަރަށް ހަރަކާތްތެރި ނުވެވެނީ ކީއްވެ ހެއްޔެވެ؟ އެކަށީގެންވާ ވަސީލަތްތައް އެ ކޯޓްގައި ނެތީ ހެއްޔެވެ؟ ނޫނީ މައްސަލަތައް ގިނަވެ، ފަނޑިޔާރުން މާ އަވަދިނެތި އުޅުއްވަން ޖެހެނީ ހެއްޔެވެ؟\nގާނޫނީ ވަކީލު މުހައްމަދު ފަރީދު ދެކެވަޑައިގަންނަވާ ގޮތުގައި ސުޕްރީމް ކޯޓްގައި މައްސަލަތައް ނުނިމި ދިގުލައިގެން ދަނީ އެއްވެސް މަގުބޫލު އުޒުރެއް އޮވެގެނެއް ނޫނެވެ. މިހާތަނަށް ސުޕްރީމް ކޯޓުން ޝަރީއަތް ހިންގުމަށްވުރެ ބޮޑަށް ކުރަމުން އައީ އެބޭފުޅުންގެ މަސައްކަތުގެ ދާއިރާއާ ނުބެހޭ މުޅިން އެހެން ކަންތައްތަކެއް ކަމަށް ފަރީދު ގަބޫލު ކުރައްވަ އެވެ. އޭނާ ވިދާޅުވި ގޮތުގައި ނަތީޖާއަކަށް ވަނީ އެ ކޯޓުން ޝަރީއަތްތައް ހިންގުމަށް އޮންނަ މިސްރާބު އެހެން ދިމާލަކަށް ބަދަލުވުމެވެ. ނަތީޖާއަކަށް ވަނީ، ސުޕްރީމް ކޯޓަށް ހުށަހެޅޭ މައްސަލަތައް އެ ކޯޓްގެ ތެރޭގައި ވެސް ފުނި ޖެހި ނަމޫނާ ނުދެއްކުން ކަމަށް ފަރީދު ވިދާޅުވި އެވެ.\n"ޑީޖޭއޭ އެބޭފުޅުންގެ ބާރުގެ ދަށަށް ގެނެސް، ޖުޑީޝަލް ކައުންސިލް އުވާލައި، އެބޭފުޅުންގެ ފުރިހަމަ ބާރު އޮންނަ ގޮތަށް ޖުޑީޝަލް ކައުންސިލެއް އުފައްދައިގެން މުޅިން އެހެން މަސައްކަތްތަކެއް އެބޭފުޅުން ކުރައްވަމުން ގެންދެވީ. މުޅި ޖުޑީޝަރީ ހިންގަން އޮތް މުއައްސަސާއެއްގެ ގޮތުގައި އެބޭފުޅުން ފަންގްޝަން ކުރައްވަމުން ގެންދެވީ،" ފަރީދު ވިދާޅުވި އެވެ.\nގަޟާއީ އަހަރު 2019 ފެށުމަށް ބޭއްވި ރަސްމިއްޔާތުގައި ރައީސް ސޯލިހު (ކ) އަދި އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ (މ) -- ސަން ފޮޓޯ/ ފަޔާޒު މޫސާ\nކޯޓުތަކުން ޝަރީއަތްތައް ހިންގުން މަދުކުރަނީ ރިސެސްގައި އޮންނަ މުއްދަތުގަ އެވެ. އެ މުއްދަތަކީ އިދާރީގޮތުން ނިންމަން ހުންނަ ކަންތައްތަކަށް ވަގުތު ދޭ ދުވަސްކޮޅެކެވެ. ނަމަވެސް ސުޕްރީމް ކޯޓު މުޅިން ތަފާތެވެ. އަބަދު އެ ކޯޓު އޮންނަނީ "ރިސެސްގައި" ކަހަލަ ގޮތަކަށެވެ. ގިނަވެގެން މަހަކު ތާވަލްކުރަނީ ދެތިން އަޑުއެހުމެކެވެ. މިއީ އެ ކޯޓްގެ މަސައްކަތަށް އެންމެ ރަނގަޅު ދުވެލި ހެއްޔެވެ؟\nއުއްތަމަ ފަނޑިޔާރަށް މުސާރަ އާއި އިނާޔަތްތަކާއެކު މަހަކު ޖުމްލަ 72،000 ރުފިޔާ ލިބިލައްވަ އެވެ. އަދި ސުޕްރީމް ކޯޓުގެ ކޮންމެ ފަނޑިޔާރަކަށް މަހަކު 70،000 ރުފިޔާ ލިބިލައްވަ އެވެ. ކޮންމެ ފަނޑިޔާރަކަށް ކާރަކާއި ސެކިއުރިޓީ ދައުލަތުން ހަމަޖައްސައިދީފައިވެ އެވެ. ނަމަވެސް އެބޭފުޅުން ކުރައްވާ މަސައްކަތްތައް މުސާރަ އާއި އިނާޔަތްތަކާ އެއްވަރު ވޭ ހެއްޔެވެ؟ އަނެއްކޮޅުން އެބޭފުޅުންގެ ނަޒާހަތްތެރިކަމުގެ ވާހަކަ އަދި އެއީ އެހެން ވާހަކަ އެވެ.\nހުށަހެޅިފައި ހުންނަ މައްސަލަތަކުގެ ޝަރީއަތް ނުހިންގައި ބާއްވާފައި އޮންނަ އޮތުމުގެ އިތުރުން އެ ކޯޓުގެ އިދާރީ ބައެއް ކަންކަން ވެސް ތަރުތީބުކޮށްފައި ހުރީ މައްސަލަތައް ދިގުލައިގެންދާނެ ގޮތަކަށް ކަމަށް ބައެއް ގާނޫނީ ވަކީލުން ވިދާޅުވެ އެވެ. ޝަރީއަތްތައް އަވަސް ކުރުމަށް ވުރެ ބޮޑަށް އެކޯޓްގެ އިދާރީ ނިޒާމް ވެސް ރާވާފައި އޮންނަނީ ޝަރީއަތްތައް ލަސްވާ ގޮތަށް ކަމަށް ވަކީލުން ގަބޫލު ކުރައްވަ އެވެ.\n"މިސާލަކަށް، ސުޕްރީމް ކޯޓުގަ ނޯވޭ ވަކީލުން އެޕޮއިންޓް ކުރާނެ ފޯމެއް. ވަކީލުން އެޕޮއިންޓްވާން ޖެހެނީ ސިޓީއަކުން. އެ ސިޓީވެސް ލިޔަންޖެހޭ ވަކި ހަމައެއް އަންގާފައެއް ނޯވޭ. ވަކީލު އެޕޮއިންޓްވުމަށްޓަކައި ކުރިން ފޮނުވާ ސިޓީގެ އިބާރާތް ހުންނަ ގޮތަށް އެހެން މައްސަލައެއްގައި ސިޓީ އިބާރާތް ކުރުމުން އެބަހުރޭ އެ ސިޓީ ބަލައި ނުގެން، އިބާރާތް އެހެންގޮތަކަށް ބަދަލުކުރަން އަންގާފައި. މިހުންނަނީ ހައްތާވެސް މައްސަލަ ދިގުލައިގެންދާނެ ސަބަބުތައް. އެއްވެސް ހަމައެއް ލަމައެއް ނޯވޭ މިކަމުގައި،" ނަން ނުޖެހުމަށް ޝަރުތުކޮށް ސުޕްރީމް ކޯޓުގައި ވަކާލާތު ކުރައްވާ ވަކީލަކު ވިދާޅުވި އެވެ.\nޖެނުއަރީ 31، 2019: ގިނަ އަދަދެއްގެ ގާނޫނީ ވަކީލުންނަށް ވަކީލު ކަމުގެ ހުވާ ލައިދިނުމަށް ސުޕްރީމް ކޯޓުގެ ގޯތިތެރޭގައި ބޭއްވި ރަސްމިއްޔާތުގެ ތެރެއިން -- ސަން ފޮޓޯ/ ފަޔާޒު މޫސާ\nދަށު ކޯޓުތަކަށް ހުށަހެޅިފައި ހުންނަ މައްސަލަތަކުގެ ފައިލްތައް ސުޕްރީމް ކޯޓުން އަމުރެއް ނެރެ، އެ ކޯޓަށް ގެންދިޔުން އެއީ މިފަހުން އެ ކޯޓުން ދަމަހައްޓާ ސަގާފަތެކެވެ. ސިވިލް ކޯޓަށް ހުށަހެޅިފައި ހުންނަ ފައިސާގެ ބައެއް މައްސަލަތަކުގެ ފައިލްތައް ވެސް ސުޕްރީމް ކޯޓުން ނަގާފައިވެ އެވެ. އެކަހަލަ މައްސަލަތައް ނިހާއީ ހުކުމަކާ ހަމަޔަށް ދެވޭ ވަރު ނުވެ، ސުޕްރީމް ކޯޓާ ހަމައިން މުޅި މައްސަލަ "ޕާކްވެގެން" ދަނީ އެވެ. އެކަމުގެ ސަބަބުން އެފަދަ މައްސަލަތަކުގައި އިންސާފު ހޯދުމަށް ފަނޑިޔާރުގެއަށްދާ މީހާއަށް އިންސާފު ލިބުމަށް އޮންނަ މަގު އެކީ ބަންދުވާ ކަމަށް ގާނޫނީ ވަކީލަކު ވިދާޅުވި އެވެ. ސުޕްރީމް ކޯޓުން އެގޮތަށް ކަންތައްތައް ކުރަނީ، އެންމެ ފަހުބަސް ބުނާ ތަނަކީ އެ ކޯޓް ކަމަށް ދެކިގެން އެވެ.\n"ސުޕްރީމް ކޯޓަކީ ހިތުހުރި ގޮތަކަށް ކަންތައްތައް ކުރުމުގެ ބާރު ލިބިގެންވާ ކޯޓެއް ނޫން. އެއީ އެންމެ ފަހުބަސް ބުނާ ތަނެއް ނޫން. އެ ކޯޓަށް ހުށަހެޅިފައި އޮންނަ މައްސަލައިގެ މައުޟޫގައި އެންމެ ފަހުބަސް ބުނުމުގެ ބާރު ސުޕްރީމް ކޯޓަށް ލިބިގެންވަނީ. ދުނިޔޭގަ ލެއްވިހާ ކަމަކަށް ފަހުބަސް ބުނުމުގެ ބާރެއް ސުޕްރީމް ކޯޓަށް ލިބިގެނެއް ނުވޭ،" ގާނޫނީ ވަކީލު މުހައްމަދު ފަރީދު ވިދާޅުވި އެވެ.\nސުޕްރީމް ކޯޓްގެ މަސައްކަތްތަކާ ގުޅޭ ގޮތުން އެ ކޯޓުން އެންމެ ފަހުން ވެސް އާންމުކޮށްފައިވާ ތަފާސްހިސާބުތައް ކަމަށްވާ، 2016 ވަނަ އަހަރުގެ އެ ކޯޓްގެ އަހަރީ ރިޕޯޓްގައިވާ ގޮތުގައި އެ ކޯޓަށް 2016 ވަނަ އަހަރުވެސް 25 މައްސަލަ ބަލައިގަތް ނަމަވެސް، 67 ޕަސެންޓް މައްސަލަ ނިމިފައެއް ނުވެ އެވެ. އަދި އެ ކޯޓަށް ނިންމުނީ އެންމެ 15 ޕަސެންޓް މައްސަލަ އެވެ. އަދި 2016 ވަނަ އަހަރު ނިމުނު އިރު އެ ކޯޓަށް ބަލައިގަނެ ނުނިމި ހުރި މައްސަލަތަކުގެ އަދަދު 95 އަކަށް އަރަ އެވެ. މީގެ އިތުރުން 2016 ވަނަ އަހަރު އެ ކޯޓަށް 85 މައްސަލަ ހުށަހެޅުނު ނަމަވެސް އެ އަހަރު ނިމުނު އިރު 34 މައްސަލައެއް ބަލައިގަންނާނެ ކަމާ މެދުވެސް އޮތީ ގޮތެއް ކަނޑަނޭޅި އެވެ. މި ހުރިހާ ހިސާބުތައް އެއްކޮށްލީމާ، ޝަރުއީ ދާއިރާގެ އެންމެ މަތީ ކޯޓްގެ މަސައްކަތަށް ދޭނީ ކޮން ރިޕޯޓެއް ހެއްޔެވެ؟ އެންމެ އެދެވޭ ގޮތެއްގައި އެ ކޯޓަށް މަސައްކަތް ކުރެވިފައި އެބަހުރި ހެއްޔެވެ؟\nސުޕްރީމް ކޯޓްގެ 2016 ވަނަ އަހަރު ކުރި މަސައްކަތްތައް ފެންނަ ޗާޓެއް.\nނަން ނުޖެހުމަށް ޝަރުތުކޮށް ގާނޫނީ ވަކީލަކު ވިދާޅުވިގޮތުގައި ސުޕްރީމް ކޯޓު ފާހަގަވެފައި ވަނީ ސިޔާސީ މައްސަލަތައް ބަލަން ހާއްސަކޮށްފައިވާ ކޯޓެއްގެ ގޮތުގަ އެވެ. އޭނާ ވިދާޅުވި ގޮތުގައި ސިޔާސީ ކަމަކާ ގުޅިގެން ހުށަހެޅޭ މައްސަލަތައް ވަރަށް އަވަހަށް ސުޕްރީމް ކޯޓްގެ ތެރެއިން ނިމިގެން ދާއިރު، އާންމު ރައްޔިތުން ހުށަހަޅާފައި ހުންނަ މައްސަލަތައް އެ ކޯޓަށް ނިންމޭ ގޮތެއް ނުވެ އެވެ.\nޝަރުއީ ނިޒާމުގެ އިސްލާހުގެ ވާހަކައިގެ އަޑުގަދަވެފައިވާ އިރު، އެންމެ މަތީ ކޯޓް، ސުޕްރީމް ކޯޓްގެ މަސައްކަތުގެ ރިޕޯޓަށް މާ މަތިން މާކުސް ދެވޭކަށް ނެތެވެ. އެކަމަކު، ޝަރުއީ ނިޒާމެއް އިސްލާހު ވެގެން އަންނައިރު ސުޕްރީމް ކޯޓްގެ ރިޕޯޓް ކާޑްގައި އޮންނަން ވާނީ ވަރަށް ވެސް މާތީ މާކުހެކެވެ. ޝަރީއަތް ކުރުމަށް އެއްފަރާތްކޮށްފައި، ސުޕްރީމް ކޯޓުގެ ފަނޑިޔާރުންގެ ބެންޗުން އެހެން ކަންކަމާ ހޭބޯނާރާ އުޅުއްވާ މަންޒަރު ރައްޔިތުންނަށް ފެނިގެން ނުވާނެ އެވެ. ސުޕްރީމް ކޯޓް ކިތަންމެ ހައިބަތު ބޮޑު ނަމަވެސް، އާންމު ރައްޔިތުންނަށް އަދުލު އިންސާފު ހޯދައި ދިނުމަކީ އެ ކޯޓްގެ އެއް ނަމްބަރު މަސައްކަތް ކަމުގައި ވާން ޖެހޭނެ އެވެ.\nސަރުކާރު މުވައްޒަފުންގެ ކަންނެތްކަން ބޮޑު! ހައްލަކީ ކޮބާ؟\n"ބޭން އެމްޑީއެން" ހައްދުން ނެއްޓި، މީހުން މަރަން ގޮވަނީ!\nރާއްޖޭގެ ބޯޑަރުގައި ސަލާމަތީ ބާގަނޑެއް!


Dhaurun beyru dhevana jalsaa eh anna aadhihtha dhuvahu\nދައުރުން ބޭރު ދެވަނަ ޖަލްސާއެއް އަންނަ އާދީއްތާގައި\nދައުރުން ބޭރުގައި ބާއްވާ ދެވަނަ ޖަލްސާ މިމަހުގެ 22 ވަނަ ދުވަހު ބާއްވަން ނިންމައިފި އެވެ.\nދައުރުން ބޭރުންގައި ބޭއްވި ފުރަތަމަ ޖަލްސާގައި ވަނީ ޓެރަރިޒަމް މަނާ ކުރުމުގެ ގާނޫނަށް އިސްލާހު ގެންނަން ހެންވޭރު ދެކުނު ދާއިރާގެ މެންބަރު ހުސައިން ޝަހީމް ހުށަހެޅުއްވި ބިލުގެ ފުރަތަމަ ކިއުން އިއްވާފަ އެވެ. ފުރަތަމަ ކިއުން އިއްވުމުގެ ކުރިން ދައުރުން ބޭރުގައި އެ ޖަލްސާ ބޭއްވުމުގެ މުހިއްމު ކަމުގެ މައްޗަށް ބަހުސް ކުރައްވަން ނަޝީދު އެއް ގަޑިއިރުގެ ފުރުސަތަކަށް ހުޅުވައިލި އެވެ.\nނަޝީދު އެ ގޮތަށް ހުޅުވާލުމުން އިދިކޮޅު ބައެއް މެންބަރުން ވަނީ މަޖިލީހުގެ ވަގުތު ބޭކާރު ގޮތުގައި ހޭދަ ކުރެވޭ ކަމަށް ވިދާޅުވެ ވާހަކަފުޅު ދައްކަވައިފަ އެވެ. އަދި އެމްޑީޕީގެ މެންބަރުންގެ ތެރެއިން އެ ޕާޓީގެ ޕާލިމެންޓްރީ ގްރޫޕްގެ ލީޑަރު، މެދު ހެންވޭރު ދާއިރާގެ މެންބަރު އަލީ އާޒިމް ވެސް ވަނީ އެ ގޮތަށް ބަހުސްކޮށް ވަގުތުތައް ނަގާލަން ގަވާއިދު ތަން ނުދޭ ކަމަށް ވިދާޅުވެފަ އެވެ.\nނަމަވެސް ނަޝީދު ވިދާޅުވީ މަޖިލީހުގެ ޖަލްސާގެ އެޖެންޑާގައިވާ ރިޔާސަތުން އަންގާ ކަންކަމުގެ ތެރެއިން އެ ގޮތަށް ކަމެއް ރިޔާސަތުން އެންގިދާނެ ކަމަށެވެ. އަދި މަޖިލީހުގެ ގަވާއިދުގައިވާ ގޮތުން އިބްތިދާއީ ބަހުސް ކުރެވެން އޮންނަނީ ތިން ދުވަސް ނޫނީ ހަތް ދުވަހަށް ފަހުގައި ކަމަށެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް އެމްޑީއޭ ޖުމްހޫރީ ޕާޓީ ޕީޕަލްސް ނޭޝަނަލް ކޮންގްރެސް - ޕީއެންސީ ޑީއާރްޕީ ޕޮލިޓިކްސް


Eid Thahuniyaage Kithah Message Nuhulhuvaa Ebahuri? - Vaguthu\n1 އަހަރު ކުރިން ( މެއި 24, 2020 )\nއިހު ޒަމާނުގައި އީދު ދުވަހަކީ އެކަކު އަނެކަކާ ބައްދަލުވެ، ސަލާންކޮށް، ހާލު އޮޅުން ފިލުވާލަން ލިބޭ ރަނުގެ ފުރުސަތެކެވެ. ޓެކްނޮލޮޖީގެ އީޖާދީ އުފެއްދުންތައް ރާއްޖެއަށް އައުމުގެ ކުރިން، އީދު ދުވަހަކީ ގާތް ތިމާގެ ގޭގެއަށް ގޮސް، އެކުވެރިންނާއި ގުޅުން ބަދަހިކޮށްލަން ފުރުސަތު ލިބޭ ދުވަހެކެވެ. ކާބަފައިންގެ ވާހަކައިން އެނގެނީ އީދު ނަމާދުން ފައިބައިގެން އެއް ގެއިން ސައި ބޮއި ނިންމުމަށް ފަހު، އަނެއް ގެއިން ސައި ބޮއިގެން، ހަމަޖެހި ނުލެވެނީސް އީދު ދުވަހުގެ މެންދުރު ކެއުމަށް އެހެން ކޮންމެވެސް ގެއަކުން ދައުވަތު ލިބޭ ވާހަކައެވެ.\nޒަމާން ބަދަލުވެ، މީޑިއާ އާއި މީސްމީޑިއާ އާއި ދޯޅުވެ، ރައްޓެހިވާ ވަރަކަށް ގޭގެއަށް ޒިޔާރަތްކޮށްގެން ތަހުނިޔާ އާއި މުބާރަކުބާދީ އަރިސްކުރުމުގެ އާދަ އައީ މަދުވަމުންނެވެ. ނަމަވެސް އީދުގައި އަމިއްލަ ރަށުގައި ހުންނަ ނަމަ، ގާތްތިމާގެ ގޭގެއަށް ޒިޔާރަތްކޮށް ނުލާ މީހަކު މަދުވާނެއެވެ. ގިނަ ފަހަރު އާއިލާ މީހުންނާއި ބައްދަލުވާނީވެސް މިފަދަ ދުވަސްތަކުގައެވެ. އަިދ ދިވެހިންގެ ސަޤާފަތް ހުންނަ ގޮތުން އެންމެން އެކުވެގެން، ބޮޑެތި ކެއުންގަނޑުގަނޑު ތައްޔާރު ކުރުމަކީ ކޮށް އުޅޭ ކަމެކެވެ.\nއަދި ރަށުން ބޭރުގައި އުޅޭ މީހުންވެސް، އެ މީހަކު ހުރި ހިސާބެއްގައި ތިބި އެންމެ ގާތް ބަޔަކާއި އެކު އީދު ދުވަސް ހޭދަކުރަން ލޯބިކުރެއެވެ. ކަންދިމާކުރި ގޮތުން މި ފަހަރު އީދު ދުވަސް މިއައީ ސިއްހީ ކާރިސާއަކާއި ގުޅިގެން ފުރަބަންދުކޮށްފައި ވަނިކޮށެވެ. އެހެންކަމުން މި ފަހަރު އީދު ތަހުނިޔާ މީސްމީޑިއާ އާއި މެސެޖް މެދުވެރިކޮށް ފޮނުވާ މީހުންގެ އަދަދު އިންތިހާއަށް ގިނައެވެ.\nފޭސްބުކާއި، ޓްވިޓާ އާއި ވަޓްސްއެޕާއި ވައިބަ އަދި އެ ނޫންވެސް މީސްމީޑިއާގެ ވަސީލަތްތަކުން އީދު ތަހުނިޔާ ފޮނުވަން ފެށުމާއެކު އެއިން ކޮންމެ މެސެޖެއްް ހުޅުވައި އެއަށް ޖަވާބު ދިނުމަކީ ކުޅަދާނަކަމަކަށް ނުވެއެވެ. މިހެން އަންނަ މެސެޖްތަކާއި ހުރެ މި ދެ ދުވަހަކު މުހިންމު މެސެޖެއް އަޔަސް އެ ވެސް ފެންނާނެހެނެއް ހިއެއް ނުވެއެވެ. ވީޑިއޯ އާއި، ޅެމާއި އެ ނޫނަސް ތަފާތު އެކި ކަހަލަ މެސެޖްތަކާއެކު އީދު ތަހުނިޔާ ފޮނުވަމުންދާ އިރު، ގިނަ މީހުންގެ މީސްމީޑިއާ އިންބޮކްސްގައި ހާހުން މެސެޖްތައް ނުހުޅުވައި އެބަހުއްޓެވެ.\nއެހެންކަމުން އީދު ނިމޭ އިރު ވެސް، މި މެސެޖްތަތަކަށް ޖަވާބު ދެވޭނެ ހެނެއް ހިއެއް ނުވެއެވެ. ޚާއްސަކޮށް އެކި ބޭނުމަށް ހަދާފައިވާ ވައިބަ ގްރޫޕްތަކުގައި އަންނަ މިފަދަ މެސެޖްތައް ގިނައެވެ. އެއީ އެފަދަ ގްރޫޕްތަކުގައި އެތައް 100 ބަޔަކު ތިބޭ އިރު އޭގެ ތެރެއިން ގިނަ މީހުން ހުރިހާ ގްރޫޕަކަށް ވެސް އީދު ހަދިޔާ ފޮނުވަމުން ދިއުމެވެ. ހަގީގަތަށް ބުނާ ނަމަ އީދު ތަހުނިޔާ އަރިސްކުރުމަކީ ރީތި، ހިތްގައިމު އާދައަކަށްވީނަމަވެސް މި މެސެޖްތަކާއި ހުރެ ކޮންމެވެސް ވަރަކަށް އުނދަގޫވާ ފަހަރުވެސް އާދެއެވެ.\nއެއް މެސެޖެއް ތަކުރާރުކޮށް އެތައް ފަހަރަކު ކުރުމާއި، އެފަދަ މެސެޖްތައް ފުނިޖެހި މުހިންމު މެސެޖްތައް ނުފެންނަ ގޮތްވުމަކީ މަދުން ނަމަވެސް ވާގޮތެކެވެ. އެކަމަކު އާއިލާ އާއި ރައްޓެހިންނާއި ދުރުގައި ތިބޭ އިރު، އީދުގެ ތަހުނިޔާ މެސެޖެއް ލިބުމަކީ ވެސް ވަރަށް ބޮޑު ހިތްހަމަޖެހުމެކެވެ.\nމެއި 25, 2020 13:46\nމިތަނަށް ކަލާ ރަންއޭ އަނެކެއްޗެކޭ ކިޔައިގެން ރަނގަޅަށްވެސް އިންޑިޔާގެ ހިންދޫން ފާހަނގާކުރަށް ދުވަސްތަށް ރަނގަޅަށްވެސް ތަޢާރަފް ކޮށްފި!


Dhe kudhinna behunu kamah bunaa teacher ge mahsala PG ah\nހައްޔަރުކުރި ޓީޗަރު: ކުޅުދުއްފުށީގައި މިފަދަ ގިނަ މައްސަލަތަކެއް ހިނގާކަން ފާހަގަ ކުރެވޭ -- ފޮޓޯ: ކުޅުދުއްފުށި އޮންލައިން\nދަރިވަރުންތަކަކާ ބެހުނު ކަމަށް ތުހުމަތުކޮށް ހައްޔަރުކުރި ހދ. ކުޅުދުއްފުށީ ލާލުއްދީން ސްކޫލްގެ ލީޑިން ޓީޗަރު ހުސެއިން އަލީގެ މައްސަލަ ޕީޖީއަށް ފޮނުވައިފި އެވެ. އެ މައްސަލައިގެ ތަހުގީގު ނިންމައި ފުލުހުން އެ މައްސަލަ ޕީޖީއަށް ފޮނުވާފައިވަނީ މިދިއަ ހޯމަ ދުވަހު އެވެ.\nޕީޖީއިން ބުނީ އެ މައްސަލަ އެ އޮފީހަށް ފުލުހުން ފޮނުވާފައިވާ ކަމަށާއި މައްސަލަ މިހާރު ދިރާސާކުރަމުންދާ ކަމަށެވެ.\nފުލުހުން ބުނެފައިވަނީ އޭނާ ހައްޔަރުކޮށްފައިވަނީ ކުޑަ ދެ ފިރިހެން ކުދިންނަށް ޖިންސީ ގޯނާ ކުރި މައްސަލައެއްގައި ކަމަށެވެ. ހުސެއިން އަލީ ހައްޔަރުކުރީ، ޖޫން މަހުގެ ތެރޭގަ އެވެ. މައުލޫމާތު ލިބިފައިވާ ގޮތުގައި އޭނާ ބެހުނު ކަމަށް ބުނެ މައްސަލަ ޖައްސާފައިވަނީ ގުރޭޑް ނުވައެއްގައި ތައުލީމް ހާސިލުކުރަމުން ދިޔަ ދެ ކުދިންނެވެ.\nޖަލާލުއްދީން ސްކޫލްގެ ސެޝަން އިންޗާޖްގެ މަގާމުގައި ހުންނެވީ ވެސް އޭނާ އެވެ.\nމި މައްސަލަ ކުޅުދުއްފުށީގައި ހިނގާފައިވާއިރު އެ ރަށުގައި ދަރިފުޅު ލައްވައި ހަށިވިއްކަމުން ދިޔަ މަންމައެއްގެ މައްސަލަ ވެސް މި ހަފުތާ ތެރޭގައި ވަނީ ފެންމަތިވެފަ އެވެ. އެ މަންމަ މިހާރު ވަނީ ހައްޔަރުކޮށްފަ އެވެ. އަދި އޭނާގެ ބަންދަށް 15 ދުވަސް ޖަހާފަ އެވެ. އެ މީހާއަކީ 42 އަހަރުގެ މީހެކެވެ.\nދަރިފުޅު ލައްވައި ހަށިވިއްކުވި މައްސަލާގައި 51 އަހަރުގެ ފިރިހެނަކު ވެސް ވަނީ ހައްޔަރުކޮށްފަ އެވެ. އެމީހާއަކީ މާލޭގައި ދިރިއުޅެމުންދާ މީހެކެވެ. ބައެއް ޗުއްޓީތަކަށް ކުޅުދުއްފުއްޓަށް ގޮސް އެމީހާ ހުންނަނީ އެކުއްޖާގެ ގޭގައި ކަމަށެވެ. އެފިރިހެން މީހާ އަންހެން ކުއްޖާއަށް ޖިންސީ ގޯނާ ކޮށްފައިވަނީ އަންހެން ކުއްޖާގެ ނުރުހުމުގައި ކަމަށާއި އެކަން ކޮށްފައިވަނީ އެކުއްޖާގެ މަންމައަށް ފައިސާ އާއި އެހެނިހެން ތަކެއްދީގެން ކަމަށްވެސް ވެ އެވެ.


Addu Covid: Bali Jehunu Meehunnaai Bahdhaluvi Meehun Flu Clinic Ah Nudhaan Edhijje - Vaguthu\nއައްޑޫ ކޮވިޑް: ބަލި ޖެހުނު މީހުންނާއި ބައްދަލުވި މީހުން ފްލޫކްލިނިކަށް ނުދާން އެދިއްޖެ\nއައްޑޫ ސިޓީ އިން ކޮވިޑް-19އިގެ ވޭދަނަަތައް ފެންނަމުންދާތީ، ބަލި ޖެހުނު މީހުންނާއި ބައްދަލުވި މީހުން ފްލޫ ކްލިނިކަށް ނުދިއުމަށް އައްޑޫ އިކުޓޯރިއަލް ހޮސްޕިޓަލް (އޭއީއެޗް)އިން އިލްތިމާސްކޮށްފިއެވެ.\nކަރަންޓީންގައި ނެތް ދެ މީހަކު ކޮވިޑް-19 އަށް ފައްސިވުމާއި ގުޅިގެން އައްޑޫ ސިޓީ އަށް އަރާ ފޭބުން މަނާކޮށްފައި ވާއިރު އެ ދެމީހުންނާއި ގާތުން އެއްތާވި އިތުރު ބައެއް މީހުން ވަނީ ކޮވިޑަށް ފައްސިވެފައެވެ. އެއާއި އެކު އައްޑޫ ސިޓީގެ ފްލޫ ކްލިނިކް ވަކިކޮށް ފަރުވާ ދޭން ވަނީ ފަށާފައެވެ. ކުރީގެ ހޮސްޕިޓަލް ހުންނަ އިމާރާތުގައި ފްލޫ ކްލިނިކް އަލުން ހުޅުވާ ޚިދުމަތް ދޭން ފަށާފައި ވަނީ މިއަދު 12:00ގައެވެ.\nއޭއީއެޗްގެ މެނޭޖަރ ޝަރަފް ސަދާތު "ވަގުތު" އަށް ވިދާޅުވީ ބަލި ޖެހުނު ބައެއް މީހުންނާއި ބައްދަލުވި މީހުންވެސް ބައެއް ފަހަރު އަވަހަށް ޓެސްޓު ކުރުމަށްޓަކައި ފްލޫ ކްލިނިކަށް ދާން ބޭނުންވާކަން ފާހަގަކުރެވޭ ކަމަށެވެ. އެހެންނަމަވެސް އެއީ ރައްކާތެރި ގޮތެއް ނޫން ކަން އޭނާ ވަނީ ފާހަގަކުރައްވާފައެވެ.\n" އެންމެ ފުރަތަމަ ކޮވިޑް ޕީކަށް ދިޔަ އިރު ފްލޫ ކްލިނިކް ގާއިމް ކުރީ. ދެން އެތަނަށް ދާ މީހުން މަދުވީމަ ދެ މަސް ކުރިން ހޮސްޕިޓަލަށް އެތަން ބަދަލު ކުރީ. ދެން މިހާރު އޮތް ހާލަތުން ހޮސްޕިޓަލަށް އައުން ސޭފް ނުވީމަ ވަކި ކުރީ. އެތަނުގައި ތިބޭނީ ހޮސްޕިޓަލުގެ ސްޓާފުން. އެތަން ބަލަހައްޓާނީ ހޮސްޕިޓަލުން. ގާތުން އެއްތާވި މީހުންނާއި ސިމްޓޮމްސް ހުރި މީހުން ގޭގައި މަޑުކޮށްލުން އެދެނީ. އެއީ ސޭފް ގޮތަކީ. އަޅުގަނޑުމެން ދާނަން ސުންކު ނަގަން." އޭނާ ވިދާޅުވިއެވެ.\nޝަރަފް މިފަދައިން ވިދާޅުވެފައި މި ވަނީ ބަލީގެ އަލާމާތްތައް ހުރި ބައެއް މީހުން ކްލިނިކަށް ދާ ކަމުގެ އަޑު ފެތުރިފައި ވަނިކޮށެވެ. އައްޑޫ ސިޓީގެ ގުޅިފައިވާ، އެ ސިޓީގެ ހުޅުދޫ އާއި މީދޫވެސް އޮތީ މޮނީޓަރިންއަށް ލާފައެވެ. އެރަށް މޮނީޓަރިންއަށް ލާފައިވާއިރު، އެރަށުން މި ބައްޔަށް ފައްސިވެފައިވާ މީހުންގެ އަދަދު މިހާރު ވަނީ 24 އަށް އަރާފައެވެ.\nކޮވިޑް-19 އަށް އައްޑޫސިޓީން ދެ މީހަކު ފައްސިވެފައިވާ މި ދަނޑިވަޅުގައި ޒަރޫރީ ބޭނުންތަކަށް ނޫނީ ބޭރަށް ނުދިއުމަށް އައްޑޫ ސިޓީ ކައުންސިލުން ވަނީ އިލްތިމާސްކޮށްފައެވެ.\nއެ ސިޓީގައި ދިރިއުޅޭ ރައްޔިތުން ހޮސްޕިޓަލަށް ދައްކަން ބޭނުންވެއްޖެ ހާލަތެއްގައި އެރަށެއްގައި ގާއިމު ކުރެވިފައިވާ ސޯޝަލް ސަޕޯޓް ޑެސްކް (އެސްއެސްޑީ) އާއި މަޝްވަރާ ކުރުމަށްފަހު ޑޮކްޓަރަށް ދެއްކުމުގެ އިންތިޒާމު ހަމަ ޖެއްސުމަށްވެސް އެ ކައުންސިލުން ވަނީ އިލްތިމާސްކުރައްވާފައެވެ.\nއައްޑޫއިން ގދ. ތިނަދޫއަށް ދިޔަ މީހަކު ކޮވިޑް-19 އަށް ފައްސިވެ އެ ރަށް ވެސް ވަނީ މޮނިޓަރިން އަށް ލާފައެވެ. އެ މީހާއަކީ އިއްޔެ އައްޑޫ ސިޓީ ހިތަދޫން ފައްސިވި ދެ މީހުންނާއި ގާތުން ބައްދަލުވި މީހެއް ކަމަށް ވާތީ އެ ރަށުން ފައްސިވެފައިވާނީ ހިތަދޫ އިހާ (ކްލަސްޓާ) އަށް ނިސްބަތްވާ މީހެކެވެ.


Ras Online - ސްމާރޓް ސިޓީއެއް ސްމާރޓް ވަނީ ކިހިނެއް؟\nސްމާރޓް ސިޓީއެއް ސްމާރޓް ވަނީ ކިހިނެއް؟\nމާޝާ މިދުހަތު 17 އޯގަސްޓު 2021 - 23:19\nސްމާޓް ސިޓީއަކީ ފިސިކަލް އިންފްރާސްޓްރަކްޗަރ އާއިއެކު މައުލޫމާތު ނަގައިގަނެ ހިއްސާ ކުރެވޭ ވަސީލަތްތަކެއް ގާއިމް ވެފައިވާ ތަނެއް ނުވަތަ މުޖުތަމައުއެކެވެ. ނަމަވެސް ޓެކްނޮލޮޖީގެ ކުރިއެރުންތައް ފިޔަވާ ސްމާޓް ސިޓީގެ ބޭނުމަކީ ކޮބާތޯއެވެ؟ އިންސާނީ ނަޒަރަކުން ބަލާ ނަމަ ސްމާޓް ސިޓީގެ މާނައަކީ ކޮބައިތޯއެވެ؟\nއިންސާނުންނަށް އައު އީޖާދުތައް މުހިންމުވަނީ ކިހިނެއްތޯ ބަލާލާއިރު ދިރިއުޅުމުގެ ހުރިހާ މައްސަލަތަކެއް ހައްލު ކުރެވިފައިވަނީ އައު އީޖާގު ތަކުގެ އެހީގައެވެ. ކަރަންޓާއި އަލިކަން، ޓީވީ އަދި ސްމާޓްފޯނާއި ގޭގައި ބޭނުންކުރާ ސާމާނަކީ ދިރިއުޅުމުގެ ވަރަށް ގިނަ ކަންކަން ފަސޭހަކޮށްދީފައިވާ އީޖާދުކެވެ. އަދި މިއިން ކޮންމެ އެއްޗަކީ ޒާމާނާއިއެކު ކުރިއަރަމުން ތަރައްގީވަމުން އައިސްފަވާ ތަކެއްޗެވެ. ޓެކްނޮލޮޖީ ކުރިއަރަމުންދާ ވަރަށް ގެންގުޅޭ ވަސީލަތްތައްވެސް އަންނަނީ ބަދަލުވަމުންނެވެ، އެޒަމާނެއްގައި ކުރިމަތިވާ ދަތިތަކަށް ހައްލު ލިބޭނެ ފަދައިންނެވެ.\nއެޗްޑީސީއިން ދެކޭ ގޮތުގައި ސްމާޓް ސިޓީއަކީ ޓެކްނޮލޮޖީއަށްވުރެން އެތަނެއްގައި ދިރިއުޅޭ މީހުންގެ ތަރައްގީއާއި ގުޅިފަވާ ކަމެކެވެ. ސްމާޓް ސިޓީ އިންފްރާސްޓްރަކްޗަރ އަކީ ފިސިކަލް ނެޓްވަރކްއެކުވެ. ނަމަވެސް މި ނެޓްވަރކްގެ ސަބަބުން ރައްވެހިންގެ ދިރިއުޅުމާއި ގުޅުންހުރި ކަންކަމުގައި ގިނަ ޓެކްނޮލޮޖީއާއި އީޖާދުތަކަށް މަގުފަހިވާނެއެވެ. ގިނަ މަދަނީ އިޖުތިމާއީ އަދި ތިމާވެށީގެ މައްސަލަތަކަށް ހައްލުލިބިގެންދާފަދަ އީޖާދުތައް ތައާރަފްވެ ދިރިއުޅުން ފަސޭހަވާނެއެވެ.\nސިޓީއެއްގެ އެންމެ މުހިންމު ފަންކްޝަންއަކީ އެތަނެއްގައި އުޅޭ މީހުންނަށް ދުޅަހެޔޮ ރަނގަޅު މާހައުލެއް ފޯރުކޮއްދިނުމެވެ. ސްމާޓް ސިޓީ އިންފްރާސްޓްރަކްޗަރއެއް އުފެއްދުމާއިއެކު 21 ވަނަ ގަރުނުގެ ދެމެހެއްޓެނިވި ސިޓީއެއް ގާއިމް ކުރުމަށް ގިނަ މަސައްކަތްތަކެއް ކުރެވޭނެއެވެ. ކާބަން އެމިޝަން މަދުކުރުމާ، ގުދުރަތީ އަދި ތާރީހީ ތަރިކަ ރައްކާތެރިކުރުމާ ގިނަ ވަޒީފާ އުފެއްދުމާއެކު މުޖުތަމައުގެ ގިނަ މައްސަލަތަކަށް ހައްލު ހޯދުމުގެ މަސައްކަތައް ރަނގަޅު ކުރިއެރުމެއް ލިބިގެންދާނެއެވެ.\nހައުސިންގ ޑިވެލޮޕްމަންޓް ކޯޕަރޭޝަން (އެޗްޑީސީ)ގެ ސްމާޓް ސިޓީ އިންފްރާސްޓްރަކްޗަރގެ އެންމެ މުހިންމު އެއް ބޭނުމަކީ ބަދަހި މުޖުތަމައުއެއް އުފެއްދުމެވެ. ބަދަހި މުޖުތަމައުއެއްގައި ރައްވެހިންގެ މަދަނީ ބައިވެރިވުން އިތުރުވެ ދައުލަތާއި ރައްވެހިން ގުޅިގެން ޒަމާންވީ އިޖުތިމާއީ މައްސަލަތަކަށް ހައްލު ހޯދަން މަސައްކަތް ކުރެވޭނެއެވެ.\nޓެކްނޮލޮޖީގެ ނަޒަރަކުން ބަލާނަމަ ދައުލަތުގެ މުއައްސަސާތަކާއި ހިންގުމުގައި ޓެކްނޮލޮޖީއާއި އައު އީޖާދުތައް ބޭނުންކޮށްގެން މައުލޫމާތު އެއްކުރުމާއި ހިދުމަތް ދިނުން ބަދަލު ވެގެން ދިޔުމުން އިޖުރާއަތްތަކާއި ސިޔާސަތުތައް ކަނޑައެލުޅުމުގައި ރައްވެހިންނަށް ފައިދާހުރި ފަސޭހަ ބަދަލުތަކެއް ގެނެވިގެންދާނެއެވެ. މިސާލަކަށް ސިޓީގެ ވަކި ސަރަހައްދުތަކެއް ވަކި ގަޑިތަކެއްގައި ތޮއްޖެހި ޓްރެފިކް ބުރުއަރާނަމަ ޓްރެފިކް މެނޭޖްމަންޓް ސިސްޓަމް ތަކުގެ އެހީގައި މައްސަލަތަކަށް ދިގު ރާސްތާ ހައްލުތައް ދެނެގަނެވޭނެއެވެ. އަދި ކުރިމަގުގައި ތަރައްގީކުރާ އެހެން ސިޓީތަކުގައި މިމައުލޫމާތުގެ އަލީގައި ޓްރެފިކް މެނޭޖްކުރުމަށް ހަރުދަނާ ސިސްޓަމްތަކެއް ގާއިމް ކުރެވޭނެއެވެ.\nގްރޭޓަރ މާލެ އޭރިއާއަކީ ވަރަށް ގިނަ އިޖުތިމާއީ އިގުތިސާދީ އަދި ސިޔާސީ މައްސަލަތަކެއް ހުރިތަނެއް ކަމީ ދެބަސްވެވެން ނެތް ހަގީގަތެކެވެ. ލިބޭ އާމްދަނީ ކުޑަކަމާއި ވަޒީފާއާއި ކުރިއެރުމުގެ ފުރުސަތުތައް މަދުވެފައި ކުލީގެ ގޮތުގައި ތަނާއި ނުބައްދަލު އަދަދުތައް ދައްކަން ޖެހުމަކީ އެންމެ އާންމު މައްސަލަތަކެވެ. ސްމާޓް ސިޓީ އިންފްރާސްޓްރަކްޗަރ އެއް އުފެދުމާއިއެކު އާމްދަނީ އިތުރުކުރެވޭނެ އިތުރު ގޮތްތައް މަގުފަހި ވާނެއެވެ. އައު ދާއިރާތަކުން ކުރިއެރުން ލިބި ފުރުސަތުތައް ގިނަވާނެއެވެ. މަސައްކަތުގެ ދާއިރާ ތަކުން ލިބޭ ކުރިއެރުމާއެކު ދިރިއުޅުމަށް ލުއިތަކެއް ލިބިގެންދާނެއެވެ. އަދި ހަމަ އެއާއެކު ދިރިއުޅުމުގެ ފެންވަރު ރަނގަޅުވެ ދުޅަހެޔޮ އުފާވެރި މުޖުތަމައުއެއް އުފެދޭނެއެވެ.\nމިސާލެއް ނަގަމާ ހިނގާށެވެ. ތިން ފިހާރަ ހިންގާ މީހަކު ތިން ތަނުގެ ވިޔަފާރި ހިނގާގޮތް ބަލާލަން ބޭނުންވެއްޖެ ނަމަ ސްމާޓްފޯނުގެ އެޕްލިކޭޝަންއެއްގެ ޒަރީއާއިން ސްޓޮކް ގުނާލާ، ސޭލްސް ރިކޯޑްތައް ބަލާލާ މުއައްޒަފުންގެ މަސައްކަތާ ގަޑިތައް ބަލާލެވޭނެއެވެ. މިފަދަ ދުވަހުން ދުވަހަށް ކުރަން ޖެހޭ މަސައްކަތްތައް ފަސޭހަކަމާއިއެކު ކުރެވެން ފެށުމުން ދިރިއުޅުމާއި މަސައްކަތުގެ ގިނަ ކަންތައްތައް ވަރަށް ފަސޭހަވެގެންދާނެއެވެ. ކުޑަ ވަގުތު ކޮޅެއްގެ ތެރޭގައި ގިނަ މަސައްކަތްތައް ނިންމާލެވި ވަގުތު ސަލާމަތްވާނެއެވެ.\nސްމާޓް ސިޓީއަކީ ހަމައެކަނި ވަސީލަތްތަކާއި ގުޅިފަވުމެއް ނޫނެވެ. ސްމާޓް ސިޓީއަކީ ސިޓީގައި ދިރިއުޅޭ މީހުންގެ ދިރިއުޅުމުގެ ފެންވަރު ރަނގަޅުވެ ދުޅަހެޔޮ މުޖުތަމައުއެއް ބިނާ ކޮއްދޭނެ ތަނެކެވެ. ޒަމާންވީ ދަތިތަކާ މައްސަލަތަކަށް ހައްލު ލިބެން ފެށުމުން ހިތްހަމަޖައްސާލަން ލިބޭ ވަގުތާއި ފުރުސަތުތައް ގިނަވެ އުފާވެރި މުޖުތަމައުއެއް އުފެދޭނެއެވެ.\nއެޗްޑީސީގެ އެންމެ ބޮޑު އުންމީދަކީ ސްމާޓް ސިޓީ ވިއުގައިގެ އެހީގައި ގްރޭޓަރ މާލެ ސަރަހައްދުގައި އަމާންކަންމަތީ ދިއިރުޅެވޭނެ އުފާވެރި ތަނަކަށް ހެދުމެވެ. އެ ކުންފުނިން ގަބޫލުކުރާގޮތުގައި މި ސަރަހައްދުގައި ދިއިރުޅޭ ފަރާތްތަކުށް ދިމާވެފައިވާ ދަތިތަކަކީ ކޮބައިކަން ދެނެގަނެ ސަރުކާރާއި، އަމިއްލަ ކުންފުނިތަކުގެ އިތުރުން ރައްޔިތުންގެ ވެސް ބައިވެރިވުމާ އެކީ މިއީ ހަގީގަތަކަށް ހެދިދާނެ ކަމެކެވެ.\nޔޯގާއާއި ކަސްރަތު ހަރާމްކޮށްގެން ރާއްޖެ ސަލާމަތުގެ އައްސޭރިއަކަށް ނުދާނެ: ރައީސް ނަޝީދު\n26 ޖޫން 2022 - 18:10


Imrange ithubaaru neh massala idhikolhun majlis ah vahdhanee\nއިމްރާންގެ އިތުބާރު ނެތް މައްސަލަ އިދިކޮޅުން މަޖިލީހަށް ހުށައަޅަނީ\nރައްޔިތުންގެ މަޖިލީހުގެ ޖަލްސާއެއްގައި ހޯމް މިނިސްޓަރު އިމްރާން މައުލޫމާތު ދެއްވަނީ -- ފޮޓޯ: މަޖިލިސް\nހޯމް މިނިސްޓަރު އިމްރާން އަބްދުﷲގެ އިތުބާރު ނެތް މައްސަލަ ރައްޔިތުންނަށް މަޖިލީހަށް ވެއްދުމުގެ މަސައްކަތް އިދިކޮޅު ޕްރޮގްރެސިވް ކޯލިޝަނުން ފަށައިފި އެވެ.\nޕީޕީއެމްގެ އިސް ތަރުޖަމާން ހީނާ ވަލީދު ވިދާޅުވީ އިމްރާންގެ އިތުބާރު ނެތް ކަމުގެ މައްސަލަ ރައްޔިތުންގެ މަޖިލީހަށް ހުށައެޅުމަށް ޕީޕީއެމްއާ ޕީއެންސީން މަސައްކަތް ކުރަމުން ގެންދާ ކަމަށެވެ. އެ މަސައްކަތް މިހާރު ފަށާފައިވާ ކަމަށްވެސް ވިދާޅުވިއެވެ. ހީނާ ވިދާޅުވީ އިމްރާންގެ އިތުބާރު ނެތް މައްސަލައަށް މެންބަރުންގެ ސޮއި ހޯދުމުގެ މަސައްކަތް ކުރަމުންދާ ކަމަށެވެ.\nޕީޕީއެމް އަދި ޕީއެންސީގައި ހިމެނިވަޑައިގަންނަވަނީ ރައްޔިތުންގެ މަޖިލީހުގެ ނުވަ މެންބަރުންނެވެ. މަޖިލީހަށް ވަޒީރެއްގެ އިތުބާރު ނެތް ކަމުގެ މައްސަލަ ހުށައަޅަން ބޭނުންވަނީ 10 މެންބަރެއްގެ ސޮޔެވެ.\nހީނާ ވިދާޅުވީ އެ އަދަދު ހަމަކޮށް މާދަމާ ރައްޔިތުންގެ މަޖިލީހަށް އިމްރާންގެ އިތުބާރު ނެތް މައްސަލަ ހުށައަޅާނެ ކަމަށެވެ. އިދިކޮޅުގެ މެންބަރަކު ވިދާޅުވި ގޮތުގައި އެ މައްސަލައަށް އެމްޑީޕީގެ ބައެއް މެންބަރުންވެސް ތާއީދުކުރައްވާނެއެވެ.\nއެ މައްސަލަ މަޖިލީހަށް ހުށައަޅަނީ ހުޅުމާލެ ފަޅުތެރޭގައި އޮތް ސަފާރީއެއްގައި ބިދޭސީ އަންހެނަކު ރޭޕް ކޮށްފައިވާ ކަމަށް ބުނެ ފެތުރުނު ވާހަކަތަކާއި ގުޅިގެން ރޭ އިމްރާން ދެއްކެވި ވާހަކަތަކާއި މޭޑޭގެ ބޮޑު އެއްވުމުގައި އިމްރާން ދެއްކެވި ވާހަކަތަކާއި ގުޅިގެންނެވެ.\nޕީޕީއެމް ރައްޔިތުންގެ މަޖިލިސް އިމްރާން އަބްދުﷲ + އިދިކޮޅު ފަރާތްތައް މިނިސްޓްރީ އޮފް ހޯމް އެފެއާޒް ޕީޕަލްސް ނޭޝަނަލް ކޮންގްރެސް - ޕީއެންސީ


BREAKING NEWS: Nasheed Ah Dhin Hamalaa Aai Gulhigen Jalu Thakugai Operation Eh Fashaifi - Vaguthu\nނަޝީދަށް ދިން ހަމަލާއާއި ގުޅިގެން ޖަލުތަކުގައި ހާއްސަ އޮޕަރޭޝަނެއް ފަށައިފި\nކޮމިޝަނަރ އޮފް ޕްރިޒަންސް އަޙްމަދު މުޙައްމަދުފުޅާއި ކަރެކްޝަނަލް ސާވިސްގެ ބައެއް އޮފިސަރުން ޖަލަށް ޒިޔާރަތެއް ކުރައްވަނީ\nރައްޔިތުން މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން މެއި މަހުގެ 06 ވަނަ ދުވަހުގެ ރޭ ދިން ހަމަލާ އާއި ގުޅިގެން މާލޭ ޖަލާއި މާފުށީ ޖަލުގައި ހާއްސަ އޮޕަރޭޝަނެއް މިއަދު ފަށައިފިއެވެ.\nކަރެކްޝަނަލް ސާވިސް އިން ވިދާޅުވީ ނަޝީދަށް އަމާޒުކޮށް ދިން ޓެރަރިޒަމްގެ ހަމަލާއާއި، އަދި ހަރުކަށި ފިކުރާ ދެކޮޅަށް ފުލުހުންނާއި ސިފައިން ހިންގަމުންދާ އޮޕަރޭޝަންނާ ގުޅިގެން މާލޭ ޖަލާއި މާފުށީ ޖަލުގައި ތިން މުވައްސަސާ ގުޅިގެން މިއަދު ދަނީ ހާއްސަ އޮޕަރޭޝަން އެއް ހިނގަމުން ކަމަށެވެ.\nއޮޕަރޭޝަންގެ އިތުރު އެއްވެސް ތަފްސީލެއް އަދި ހާމައެއް ނުކުރެއެވެ.\nނަޝީދަށް ދިން ހަމަލާއަށް ފަހު ހަރުކަށި ފިކުރުގެ މީހުން ހައްޔަރު ކުރުމަށް މާލެ އާއި އައްޑޫގައި ވެސް މީގެ ކުރިން ވަނީ އޮޕަރޭޝަންތަކެއް ހިންގާފައެވެ. އެއޮޕަރޭޝަންތަކުގައި ވަނީ ގިނަ ބަޔަކު ހައްޔަރު ވެސް ކޮށްފައެވެ.\nނަޝީދަށް ދިން ހަމަލާއަށް ފަހު ސަރުކާރުގެ އެކި އިދާރާތަކުންނާއި އަދި ސަރުކާރުގެ ބައެއް ވެރިން ވެސް ވަނީ ޖަލުތަކުގައި ހަރުކަށި ފިކުރު ފަތުރަމުންދާކަމަށް ވިދާޅުވެ ވާހަކަފުޅު ދައްކަވާފައެވެ.\nހަރުކަށި ފިކުރު ގެންގުޅޭ އެކި ފަރާތްތަކުން ތަފާތު މައްސަލަތަކުގައި ޖަލުގައި ބަންދުކުރާއިރު އެހެން ކުށްވެރިންނާއިއެކު ބޭތިއްބުމުން އެހެން ކުށްވެރިން ވެސް އެމީހުންގެ ވިސްނުމާއި ފިކުރަށް ލަންބުވާކަމަށް ވެއެވެ. އެއީ ސަރުކާރުގެ ރަސްމީ އިދާރާތަކަށް ކުރިން ވެސް އެނގޭ ކަމެކެވެ. ނަމަވެސް އެކަން ހުއްޓުވުމަށް އެއްވެސް ފިޔަވަޅެއް މިހާތަނަށް އަޅަމުންނެއް ނުގެންދެއެވެ.\nނަޝީދަށް ދިން ހަމަލާ އާއި ގުޅިގެން ހަތަރު މީހަކު ވަނީ ހައްޔަރުކޮށްފައެވެ. އަދި އެހަމަލާއަށް ފަހު ހައްޔަރުކުރި ހަރުކަށި ފިކުރުގެ މީހުންގެ ތެރެއިން އެކަކާއި ނަޝީދަށް ދިން ހަމަލާ އާއި ގުޅުން އޮތްކަން ވަނީ ފާހަގަ ކުރެވިފައެވެ.\nނަޝީދަށް ދިން ހަމަލާ އާއި ގުޅޭ ތަފްސީލްތަކެއް ވެސް އަދި ފުލުހުން ހާމައެއް ނުކުރެއެވެ. އެހެންކަމުން އެހަމަލާ ރޭވި ގޮތާއި ހަމަލާ ދިނުމުގެ ފަހަތުގައި އިތުރު ބަޔަކު ތިބިކަން ނުވަތަ ނޫންކަން ފުލުހުންނަށް ހޯދިފައިވާކަމެއް އަދި ނޭނގެއެވެ.\nނަޝީދަށް ދިން ހަމަލާގެ ތަހްގީގު ލަސްވާތީ އާއި ހަމަލާގެ ފަހަތުގައި ތިބި މީހުން ނުހޯދޭކަމަށް ބުނެ އެމްޑީޕީގެ ބައެއް މެންބަރުން ގެންދަނީ ސަރުކާރަށް ފާޑުކިޔަމުންނެވެ.\nޖޫން 12, 2021 09:12\nކާކުރުއްސަން ކުރާކަމެއް ބޮޑުވަޒީރުތަ ؟\nޖޫން 12, 2021 09:14\nޢެއްވެސް މީހަކުދެން ލާދީނީއޭ ނުކިޔާތި\nޖޫން 12, 2021 09:45\nކަށި މަޑު ކުދިން ކަށި ހަރު ކުދިން ހޯދަނީ !\nމީތަ ކޮމިޝަނާ އޮފް ޕޮލިސް އަކީ؟؟ ލޮލްް.. ކުރިން ޓީވީ އައް އަރާ މީހާ އެއްނު. ހެހެ ކީކޭ ބުނާނީ....\nޖޫން 12, 2021 10:36\nމިނިސްޓަރު އިމުރާނުގެ ނާގާބިލު ކަމުގެ ހެކިތައް މިހާރު ތިފެންނަނީ ޖަލުތަކުގައި ތިފިކުރު ގިނަވާކައް އެގިހުރެ ދޫކޮށް ލާފައި ހުރުން. އިމުރާނައް މާރަގަޅަށް ވެސް އެގޭނެ . ޑޮޓު . ފިކުރުގެ މީހުން ނަކީ ދީނީގޮތުން ތަންދޮރު ދަންނަ ނޫއްކަ.\nސަރުކާރަށް ކަމެއް އެގެނީ އެކަމެއް ހަލާކުވުމުންތޯ؟ ޖަލުގައި އެއްތާކު ތަފާތު ކުއްވެރިން އެކުގައި ބޭތިއްބުމަކީ އަހިވަކަކާޖެހި އަހިބަކެއް އޮތުމުން ފާ ފަދައިން ގައިދީން އިތުރަށް ހަލާކުވާނެ ސަބަބެއްކަން އަބަދުވެސް އެގެންވާނެ ބޫންތޯ. ގައުމު ހަލާކުގެ ތެރެއަށް ހިގައިދާނެ އެއްވެސް ކަމަކަށް ފިރުސަތު ދެވިގެން ނުވާނެކަން ވެރިން އަބަދުވެސް ގަބޫލުކުރަންޖެހޭނެ ނޫންތޯ.\nޖޫން 12, 2021 11:17\nޖަލުންވެސް މީހުން ހައްޔަރުކުރަނީތަ؟ އެތާ ތިބެނީ ހައްޔަރުކޮށްފަ ތިބި މީހުންކަމަށް އަހުރެން ހީކުރީ.\nޖޫން 12, 2021 11:34\nނޫސްތަކުގެ ހެޱިން އަށް އަރަންވެގެން ތެޅޭ ދައްޔޫދެއް. އަނިޔާލިބުނު ނިކަމެތި މީހާ އަށް އެހީ ވާން ނޫސްތަކުންވެސް އުޅެބަލެ. އަހަރުމެނަކައް މުޅިގައުމު ފަސާދަ ކުރަމުން ދުވާ ެިބިލީހެއްގެ ވާހަކަ މުހިއްމެއްނީން\nޖޫން 12, 2021 12:24\nއަދި އިތުރުކޮށްލާނަން، ރީހެބިލިޓޭޝަން ސެންޓަރު ތަކުންވެސް ހަރުކަށި ފިކުރު ފަތުރާ، ޖަލު ގެ ޕޮރޮސެސް ނިމި ރީހެބައް ދިއުމުން ރީހެބުން ވެސް ހަމަ އެވިސްނުން ލާދެނީ ވަކިބަޔަކު.\nޖޫން 12, 2021 14:11\nކުޑަކުދިންގެ ހިޔާވެސް ހިމަނާލިނަމަތާ ދެއްތޯ\nޖޫން 12, 2021 14:39\nބުނަން.. ކޮންމެހެން ހަރުކަށި ފިކުރަށް ސަޕޯޓު ދޭކަށެއް ނޫން އެކަމު ތި މީހުންތައް އައްޑޫ އެއް މާލެ އެއް ކިޔަން ކީއްކުރަން މުޅި ރާއްޖޭގައި ތިބި އިރުވެސް ހައްޔަރު ކުރަން ފެނުނީ މިހާރުތަ؟ ހައްޔަރު ކުރާ ކޮންމެ ކޮންމެ މީހަކު ނުވެދާނެ ތި ކަމަކާއި ބެހޭ މީހަކަށް ނޫން ވެސް.. ހާއްސަ އޮޕަރޭޝަނެކޭ ކިޔާފައި ލޯ މަރައިގެން ތިބެ ޖެހުނު މީހެއް ހައްޔަރު ކުރާނެ ކަމެއް ނެތް\nޖޫން 12, 2021 15:37\nނަޝީދު ޖަލައް ބަދަލްކުރަންތޯ އެތަން ތިވަރަކައް ތިބަލަހައްޓަނީ؟؟؟\nޖޫން 12, 2021 15:51


Roomie, Raajjeyge tourism industry badhalu kohlumah amaazuhifaifi! | Mihaaru\nއިއްޔެ ބޭއްވި ގެސްޓް ހައުސް ކޮންފަރެންސްގައި، ރޫމީގެ އޭވީޕީ އެލްވިން (ވ) އާއި ވިން ސޮއިލުޝަންސްގެ އެމްޑީ ނަސީރު (ވ. ދެ ވަނަ) އަދި ރޫމީގެ އޭވީޕީ ފިތްރާ (މ).\nރޫމީ، ރާއްޖޭގެ ޓޫރިޒަމް އިންޑަސްޓްރީ ބަދަލު ކޮށްލުމަށް އަމާޒުހިފައިފި!\n24 ސެޕްޓެމްބަރ 2017 - 10:166comments\nރިސޯޓް، ހޮޓާ ނުވަތަ ގެސްޓް ހައުސްތަކަށް އަންނަ ގެސްޓުންނާ އެ ތަންތަނާ އޮންނަ ގުޅުންތައް އިތުރަށް ބަދަހި ކުރަން ބޭނުންވާ ފަރާތްތަކަށް މި އޮތީ ހައްލެކެވެ. ގުޅުން ބަދަހި ކުރުމުގެ ތެރެއިން، ގެސްޓުންގެ މުނިފޫހި ފިލުވުމަށް ވެސް މީގެ ތެރެއިން ލުއި ފަސޭހަކަމެއް ލިބިގެން ދާނެ އެވެ.\nމި ދައްކަނީ މެލޭޝިޔާ، ތައިލޭންޑް، އެމެރިކާ އަދި ކެނެޑާގެ ޓޫރިޒަމް އިންޑަސްޓްރީ އަށް ބޮޑެތި ބަދަލުތަކެއް ގެންނަމުންދާ "ރޫމީ"ގެ ވާހަކަ އެވެ. މިއަދު ރޫމީ މި ވަނީ ރާއްޖޭގެ ޓޫރިޒަމް އިންޑަސްޓްރީ ބަދަލު ކޮށްލުމަށް އަމާޒު ހިފާފަ އެވެ.\nގެސްޓުން ހޮޓަލަށް ވަންނަ ހިސާބުން ފެށިގެން ރޫމީގެ މަސައްކަތް ފެށުނީ އެވެ. ގެސްޓުންގެ މުނިފޫހި ފިލުވުމުގެ މަސައްކަތްތަކާއި، ގެސްޓުންނަށް ދޭން ބޭނުންވާ މައުލޫމާތު ފޯރުވައިދިނުމާއި، ބޭނުންވާ ހިދުމަތްތައް ފޯރުކޮށްދިނުމުގެ އިތުރުން ގެސްޓުންގެ ހިޔާލުތައް ވެސް ރޫމީ ހޯދާނެ އެވެ.\n"އަޅުގަނޑުމެން އަމިއްލަ ވީޑިއޯ ސްޓްރީމިން ޕްލެޓްފޯމަކާއި އެކު އެޕްލިކޭޝަން އިންނާނީ. ޓީވީ އާއި ފޯނާއި ޓެބްލެޓް ނުވަތަ ކޮމްޕިއުޓާ އަދި ލެޕްޓޮޕުން ވެސް އެންމެ ފަހުގެ މަޝްހޫރު ފިލްމުތައް ބެލޭނެ،" ރޫމީގެ އެސިސްޓެންޓް ވައިސް ޕްރެޒިޑެންޓް، ބިޒްނަސް އެންޑް ޕާޓްނާޝިޕް ފިތްރާ އަޒީޒް ވިދާޅުވި އެވެ.\nޕެރަޑައިސް އައިލެންޑްގައި ހުރެ "މިހާރު" އަށް ދެއްވި ހާއްސަ އިންޓަވިއުއެއްގައި ފިތްރާ ވިދާޅުވީ، ގެސްޓުން ބޭނުންވާ ހުރިހާ ހިދުމަތެއް ވެސް މި އެޕްލިކޭޝަން ތެރޭން ލިބިގެން ދާނެ ކަމަށެވެ. އެގޮތުން ރޫމް ސާވިސް ނުވަތަ ރޫމަށް އެއްޗެއް އޯޑަރު ކުރަން ބޭނުންވި ނަމަ، އެކަން ވެސް އެޕްލިކޭޝަން ތެރޭން ކުރެވޭނެ އެވެ.\n"މިހާރު މިޖެހެނީ ރޫމަށް ކާއެއްޗެއް ގެންނަން ބޭނުންވާއިރަށް ގުޅާފަ ބުނަން. އަޅުގަނޑުމެންގެ އެޕުން އޮންލައިންކޮށް އެ ހިދުމަތްތަކަށް ރިކުއެސްޓް ކުރެވޭނެ،" ފިތްރާ ވިދާޅުވި އެވެ.\nފިތްރާ އާއި އެލްވިން ރޫމީ އާ ގުޅޭގޮތުން ވާހަކަ ދައްކަވަނީ\nރޫމީގެ އެސިސްޓެންޓް ވައިސް ޕްރެޒިޑެންޓް، ސާވިސަސް އެލްވިން ލީ ވިދާޅުވީ، ގެސްޓުންނަށް ލިބޭ ލުއިތަކުގެ އިތުރުން، ހޮޓާ ތަކަށް ވެސް މި އެޕްގެ ތެރެއިން ބޮޑެތި ފައިދާތަކެއް ލިބިގެން ދާނެ ކަމަށެވެ. އެގޮތުން ޕްރިންޓް ކޮށްގެން ގެސްޓުންނަށް ފޯރުކޮށްދޭ މައުލޫމާތުތައް އޮންލައިންކޮށް ފޯރުކޮށްދިނުމަށް މި އެޕްލިކޭޝަނުން ވަނީ މަގުފަހިކޮށްދީފަ އެވެ.\n"ރޫމީގެ ސަބަބުން ހޮޓާތަކަށް ވަރަށް ބޮޑަށް ހަރަދު ކުޑަ ކުރެވޭނެ. ޓެކްނިކަލް އަދި މެއިންޓަނަންސް ހަރަދުތަކުން ފެށިގެން ގޮސް އޮޕަރޭޝަނަލް ހަރަދުތައް ވެސް ކުޑަ ކުރެވިދާނެ،" އެލްވިން ވިދާޅުވި އެވެ.\n"މިސާލަކަށް ގެސްޓުންނަށް ހާއްސަ ޕްރޮމޯޝަނެއް ކަހަލަ ކަމެއް ހިންގާ ނަމަ މިހާރު ވަކިވަކިން ކޮންމެ ރޫމަކަށް އަންގަން ޖެހޭނީ. އެކަމަށް ވަރަށް ވަގުތު އެބަ ބޭކާރުވޭ. ރޫމީ ބޭނުން ކުރަންޏާ އެކަންކަން އެންމެ ކްލިކަކުން ނިންމާލެވޭނެ. ހޮޓަލުން މެސެޖް ޕޯސްޓްކޮށްލާއިރު، ގެސްޓުންނަށް އެ މައުލޫމާތުތައް އޮންނާނީ ލިބިފައި،"\nއެލްވިން ވިދާޅުވީ ގެސްޓަކު ހާއްސަ ކަމެއް ބޭނުން ވެއްޖެ ނަމަ އެކަމަކަށް ރިކުއެސްޓް ކުރުމަށް ވެސް ރޫމީ ބޭނުން ކުރެވޭނެ ކަމަށެވެ. އަދި ހިދުމަތްތަކާ ގުޅޭ ގޮތުން ގެސްޓުންގެ ހިޔާލު ހޯދުމަށް ވެސް މި އެޕް ބޭނުން ކުރެވޭނެ އެވެ.\nވިން ސޮލިއުޝަންސްގެ މެނޭޖިން ޑައިރެކްޓާ ނަސީރު، ރޫމީ އާ ގުޅޭގޮތުން ވާހަކަ ދައްކަވަނީ.\nރާއްޖެ އަށް ރޫމީ ގެނައީ ޓޫރިޒަމް އިންޑަސްޓްރީ އަށް މިފަދަ "ސްމާޓް ސޮލިއުޝަން"ތައް ފުޅާދާއިރާއެއްގައި ފޯރުކޮށްދެމުން އަންނަ ވިން ސޮލިއުޝަންސް އިންނެވެ.\n"އަޅުގަނޑުމެން މި ޗާޖު ކުރަނީ ކޮންމެ ރޫމަކުން، ކޮންމެ މަހަކަށް ހަތަރު ޑޮލަރު. އޭރުން ރޫމީގެ ހިދުމަތް އެ ހޮޓަލަކަށް، ރިސޯޓަކަށް ނުވަތަ ގެސްޓް ހައުސް އަކަށް ފޯރުކޮށްދޭނެ،" އެ ކުންފުނީގެ މެނޭޖިން ޑައިރެކްޓަރު މުހައްމަދު ނަސީމް ވިދާޅުވި އެވެ.\nރޫމީގެ ހިދުމަތް ހޯދަން ބޭނުންވާ ފަރާތްތަކުން، ވިން ސޮލިއުޝަނާއި ގުޅައިގެން ކުރިއަށް ގެންދެވޭނެ އެވެ. އެގޮތުން އެ ކުންފުނީގެ ނަންބަރު 7776782 އަށް ނުވަތަ maldives@roomie.my އަށް މެއިލް ކުރުމުން އެ ހިދުމަތް ހޯއްދެވޭނެ އެވެ. އަދި އެ ކުންފުނީގެ ވެބްސައިޓް roomie.my/mv އިން ވެސް ލިބޭނެ އެވެ.\nއިތުރު ލިޔުންތައް ސިޓީ ހޮޓާ ޓޫރިޒަމް ރިސޯޓްތައް ގެސްޓް ހައުސް\nޓޫރިސްޓު ފެސިލިޓީތައް ޕޯޓަލްގައި ރަޖިސްޓަރީ ކުރަނީ\nގެސްޓް ހައުސްތަކަށް ޓޫރިސްޓުން އައުން މަނާކޮށްފި


Thuhthu kudhin ge moonuthakah ufaaverikan genesdhenee theli thashi...\nރިޕޯޓު - ކޮވިޑް-19: އިޓަލީ\nތުއްތުކުދިންގެ މޫނުތަކަށް އުފާވެރިކަން ގެނެސްދެނީ ތެލިތަށި ހިފައިގެން ކިޔާ ލަވަތަކުން!\nމިވައިރަސް އެންމެ ބާރަށް ފެތުރެމުންދަނީ އިޓަލީގައި\nގައުމު އޮތީ ލޮކްޑައުންގައި\nއާންމުންގެ ގިނަ ބަޔަކު ބަލީގައި ދަނީ މަރުވަމުން\nކ. މާލެ 22 މާރޗް 2020 | އާދީއްތަ 13:26 1,458\nތެލިތައް ބޭނުންކޮށްގެން ލަވަ ކިޔަނީ - މެޓްރޯ\nކޮވިޑް-19 ހަލުވިކަމާއެކު ދުނިޔޭގެ ހުރިހާ ބައްރަކަށް ދަނީ ފެތުރެމުންނެވެ. ކޮންމެ ދުވަހަކު ކޮންމެ ސިކުންތަކު މިބަލީގެ ޝިކާރައަކަށްވާ އެތައް ބަޔަކު ދުނިޔެއާ އަލްވަދާއު ކިޔަވަމުންދާއިރު، މިވައިރަސްގެ ބިރުވެރިކަމުން ރައްކާތެރިވުމަށް އެކި ގައުމުތަކުން ދަނީ ތަފާތު އެކިފިޔަވަޅުތައް އަޅަމުންނެވެ.\nއެގޮތުން ދުނިޔޭގެ އެކި ގައުމުތައް މިވަނީ ލޮކްޑައުންކޮށްފައެވެ. އަދި ބައެއް ގައުމުތައް ކުރިއަށް އޮތްތަނުގައި ލޮކްޑައުން ކުރާނެކަން ވެސް އިއުލާންކޮށްފައިވެއެވެ. މިގޮތަށް ލޮކްޑައުން ކުރުމުން އާންމުން އެއްވެއުޅުމާއި، ކެފޭތަކާއި، ފިހާރަތަކާއި، އަދި ބޭރުގައި އުޅުން އާންމުފަރުދުންނައް މަނާވެއެވެ. އަދި މިނޫން ގޮތްގޮތަށް އަމަލުކުރާ ފަރާތްތަކާ މެދު ބޮޑެތި އަދަދުތަކުން ޖޫރިމަނާ ކުރުމާއެކު ހަރުކަށި އަދަބުތައްދެއެވެ.\nމިއީ މުޅި ގައުމުގެ ސަލާމަތާއި ރައްކާތެރިކަމަށްޓަކައި އެޅޭ އެންމެ ވަރުގަދަ މުހިންމު އެއް ފިޔަވަޅެވެ. ދުނިޔޭގެ މިހާރުގެ ހާލަތަށްބަލާއިރު، އިޓަލީއަކީ މިހާރު މިވައިރަސް އެންމެ ބާރަށް ފެތުރެމުންދާ ގައުމެވެ. އަދި އާބާދީގެ ކޮންމެ އެއް މިލިއަން މީހުންގެ ތެރެއިން 679 މީހުންނަށް ވައިރަސް ވަނީ ޖެހިފައެވެ.\nއިޓަލީގައި ވައިރަސް ކޮންޓްރޯލް ނުކުރެވޭ\nމިއީ މުޅި ދުނިޔެއަށް ބަލާއިރު ރެކޯޑް އަދަދެކެވެ. މިހާރު އިޓަލީމިވަނީ ' ލޮކްޑައުން ' ކޮށްފައެވެ. މިނިވަން ކަންމަތީ ދިރިއުޅެމުން ދިޔަ އިޓަލީގެ ރައްޔިތުން މިއަދު މިވަނީ ގޭގައި ތިބުމަށް މަޖުބޫރުވެފައެވެ. ކާރުބާރުބޮޑު މިގައުމުގެ މަގުތައް ފަޅުވެފައިވާއިރު، މިއީ ބަލާލަން ހިތްދަތި މަންޒަރުތަކެކެވެ.\nއިޓަލީގެ ހުރިހާ ސިޓީއެއް ވަނީ ފަޅުވެފައި\nއިޓަލީ އަމާން މަންޒިލަކަށް ގެންދިއުމަށް ސަރުކާރުގެ އިތުރުން އެގައުމުގެ ރައްޔިތުން ބުރަ މަސައްކަތްތައް ކުރެއެވެ. އެގޮތުން މާޔޫސްވެ، މުޅި ގައުމު އަނދިރިވެފައިވާ މިދަނޑިވަޅުގައި އިޓަލީގެ ފަޅުކަންފިލުވަމުން އެދަނީ ތަފާތު ކަންތައްތަކެއް ކުރަމުންނެވެ.\nއިޓަލީގެ އަންހެނެއް ލަވަކިޔުމުގައި ހަރަކާތްތެރިވަނީ\nއެގޮތުން އެގައުމުގެ ރައްޔިތުން ދަނީ ގޭގެ ބަދިގޭގައި ގެންގުޅޭ ސާމާނު ބޭނުން ކޮށްގެން ލަވަތައް ކިޔަމުންނެވެ. ރެޔާއިދުވާލު ކުޑަދޮރުތަކާއި، ބެލްކަނިތަކުން އިވެމުންދަނީ މިއަޑެވެ. މި ލަވަތަކުން އެއްބަޔަކު އަނެއްބަޔަކަށް ހިތްވަރުދީ ފަޅުވެފައިވާ މަގުތަކަށް ދިރުންދެމުންނެވެ. އެމީހަކަށް ވީވަރަކުން އަނެކާގެ ހިތަށް އުފާވެރިކަން ގެނެސް ދެމުންނެވެ. މިކަން ކުރަމުން ދަނީ ކުދިބޮޑު އެންމެން އެކުގައެވެ.\nލަވަކިއުމުގެ މިހަރަކާތުގައި ގިނަ ބަޔަކު ބައިވެރިވޭ\nދިމާވެފައިވާ ބިރުވެރިކަމުގަ ވެސް ޖެހިގެންހުރި ގޭގެ ބެލްކަނިން ނިކުމެހުރި ތުއްތުކުއްޖާގެ މޫނުމަތިން އުފާވެރިކަން ގެނެސްދިނުމުގެ ނިޔަތުގައެވެ. މާޔޫސް ވެފަތިބި އެތަކެއް ރައްޔިތުންތަކެއް އެދަނީ ހިނިތުން ވަމުންނެވެ. އަދި ވައިރަސް ޖެހިފައިވާ މީހުންނަށް ފަރުވާދޭ ޑޮކްޓަރުންނާއި ނަރުހުންނަށް ޝުކުރުއަދާކޮށް ލަވަތައް ހަދާ ކިޔަމުންނެވެ. ގައުމެއްގެ އެއްބައިވަންތަކަން ދައްކުވައިދެމުންނެވެ.\nލަވަ ކިޔުމުގެ މިހަރަކާތަށް ދުނިޔޭގެ ސަމާލުކަން ވަނީ ހުއްޓިފައި\nއިޓަލީން މިދައްކަމުންދާ ނަމޫނާ މިއަދު ކޮވިޑް-19 ޝިކާރައަށް ވަމުންދާ އެތަކެއް ގައުމުތަކުން މިދަނީ މިސާލު ނަގަމުންނެވެ.


Resort eh ge kunin falhu rasheh gondukollaifi | Mihaaru\nކެޔޮދޫ ގޮނޑުދޮށަށް ކުނި ޖަމާކޮށްފައި: އީޕީއޭއިން އަންނަނީ އެ މައްސަލަ ބަލަމުން\n06 ޖޫން 2019\nރީތި ދޮންވެލި ގަނޑެއް އޮންނަ ކެޔޮދޫގެ ގޮނޑުދޮށް މިހާރު ވަނީ ކުނިން ފުރާލައިފަ އެވެ. ސޯޝަލްމީޑިއާގައި ދައުރުވާ ފޮޓޯތަކުން ފެންނަ ގޮތުގައި ބޮޑެތި ކަޅު ކޮތަޅުތަކުގައި ބަހައްޓާފައި ހުރި ކުނިތަކުގެ ތެރޭގައި ރިސޯޓެއްގެ ލޯގޯ ޖެހި ކޮތަޅުތަކެއް ވެސް ފެނެ އެވެ.\nކެޔޮދު އަކީ ބ. އަތޮޅުގެ ރަށްރަށުގެ މީހުން ދަތުރުދާ ރަށެކެވެ. ދިގުފަރު ރިސޯޓުން ވެސް އެ ރަށަށް ޓޫރިސްޓުން ދަތުރު ގެންދިޔަ އެވެ. އެކަމަކު އެ ރިސޯޓުން ވެސް ވަނީ އެ ރަށަށް ޓޫރިސްޓުން ގެންދިއުން ހުއްޓާލައިފަ އެވެ.\nކެންދޫގެ ބައެއް މީހުން ބުނިގޮތުގައި އެ ކުންޏަކީ ކައިރި ރިސޯޓަކުން އެ ރަށަށް އަރުވާ ކުންޏެވެ. ރާއްޖޭގެ ގުދުރަތީ ރީތިކަން ވިއްކައިގެން ނަފާ ހޯދާ ރިސޯޓުތަކުން އެފަދަ ކަންކަން ކުރާތީ ގިނަ ބަޔަކު އަންނަނީ ސޯޝަލްމީޑިއާގައި ކަންބޮޑުވުން ފާޅު ކުރަމުންނެވެ.\nތިމާވެއްޓަށް ގެއްލުންދޭ އެފަދަ ކަންކަން ރިސޯޓުތަކުން ކުރާއިރު، އެ މައްސަލަ ހައްލު ކުރާނީ ކިހިނެއްތޯ ވެސް ގިނަ ބަޔަކު އަންނަނީ ސުވާލު އުފައްދަމުންނެވެ.\nއެ ގޮތަށް ކުނި އެޅުމަކީ ތިމާވެއްޓާ ބެހޭ ގާނޫނުގެ ދަށުން މަނާ ކަމެކެވެ. އަދި އެގޮތަށް އަމަލު ކުރާ ފަރާތްތައް ޖޫރިމަނާ ކުރެވޭނެ ކަމަށް ގާނޫނުގައި ބުނެފައިވެ އެވެ.\nއެ މައްސަލަ ފެންމަތިވުމުން އީޕީއޭއިން ކޮށްފައިވާ ޓްވީޓެއްގައި ބުނެފައިވަނީ ކެޔޮދޫއަށް ކުނި ޖަމާ ކުރާ މައްސަލަ ފުލުހުންނާ ގުޅިގެން ތަހުގީގު ކުރަމުން އަންނަ ކަމަށެވެ.\nރިސޯޓްތަކުން އުކާލާ ކުނި ކަނޑަށް އަޅާ މައްސަލަ އަކީ ވެސް ގިނަ ބައެއްގެ ކަންބޮޑުވުމެވެ. އެ ކުނިތައް ރަށްރަށަށް ލަށްގައިގެން ގިނަ ބަޔަކު އަންނަނީ ކަންބޮޑުވުންފާޅު ކުރަމުންނެވެ.\nތިމާވެށި ކުނި ވޭސްޓް މެނެޖްމެންޓް ބ. ކެންދޫ އީޕީއޭ\n35 ކޮމެންޓް, 80 ރިއެކްޝަންސް\nއިއްޔެ ރ. އަތޮޅުގައިވެސް ރިސޯޓަކުން ކަނޑަށް ކުނިއެޅި\nކޮންމެ ރިސޯޓަކުންވެސް އެރިސޯޓެއްގެ ކުނި މެނޭޖްކުރަންޖެހޭ. ނޫނީ ހުއްދަ ބާޠިލްކުރޭ.\nއެއީ ދިގުފަރު ރިސޯޓުން އަޅާފަ ހުރި ކުނި ކެޔޮދޫ އަކީވެސް ދިގުފަރު ހިންގާ ކުންފުނި ސްޓެޓިކަން ދީފަ އޮންނަ ރަސެށް\nނިކަން ކެރެންޏާ ރިސޯޓުގެ ނަން ޖަހާބަލަ\nޙައްލުކުރެވިދާނެ ގޮތެއް: ވީކަކު އެއްފަހަރު ނޫނީ މަންތަކު އެއްފަހަރު ރިޒޯރޓްސް ތަކުން ކުނިބޭރުކުރަންވީ، މިކަން ކުރާނީ ސަރުކާރުން ކުނި މެނޭޖްކުރާނެ ކުންފުންޏެއް ނޫނީ ކޮމިޓީއެއް ނަމަވެސް ހަދައިގެން. ސަރަޙައްދުތަކަކަށް ބަހާލައިގެން ކުނި އަޅަން ޚާއްސަ ތިލައެއް ،ކުޑަފަޅުރަށެއް ކަހަލަ ތަންތަން ހަމަޖައްސާނީ، ރިޒޯރޓްސް ތަކަށް ބޮލުރިހުމަކަށް ވެފަ އޮންނަ ކުނީގެ މައްސަލަ ޙައްލުވެފަ ކަނޑުތަކާ ގޮނޑުދޮށްތަކަށް ކުނިއެޅުން ހުއްޓުވޭނެ، ވަޒީފާތަކެއް އިތުރު ކުރެވޭނ\nކުނިން ފައިސާ އުފައްދަން ތައްޔާރުވަނީ.\nރިޒޯޓު ބިިޑުގައި ނޫނީ ކޮންސްޕްޓުގައި، ރީސައިކިލިން ނިޒާމް، އިންސިނެރޭޓަރ، ސުވަރޭބުރޭކްޑައުން ސިސްޓަމް، ކުނި ރީޔޫސް ސިސްޓަމް ހުންނަންޖެހޭ، ކޯބާ ހޭއަރައިފިތަ؟\nއަނެއްކާވެސް ދައުލަތަށް ބޮޑު އާމްދަނީއެއް ހޯދަން ރަގަޅު ފުރުސަތެއް ލިބިފަތިއޮތީ. ގާނޫނާއި ޚިލާފްވިކަމުގެ ބަދަލާއި، ޖޫރިމަނާއާއި، ތިމާވެށި ހަލާކުކުރުމުގެ ބަދަލު ރިސޯޓުން ދައުލަތަށް ހޯދަންވާނެ. މިފަހަރު ދައުލަތްވާނެ މިސާލު ދައްކަން. ދައުލަތުންވެސް ކުންފުނިތަކުގެ މައްޗަށް ބޮޑެތި އަދަދުތަކުން ފައިސާހޯދިދާނެކަން\nތިޔައީ ހަބަރެކެވެ. ބަހަބަރެކެވެ. ރަން ބިސް އަޅާ ކުކުޅެކެވެ. ސަރުކާރުގެ ގަޓު ހުރި ވަރު ދައްކާލަ ބަލާށެވެ.


SunOnline: Drug kothalheh ellaali kamashaai ei firimeehaage echeh kamah Rooma buni: Fuluhun\nޑްރަގް ކޮތަޅެއް އެއްލާލި ކަމަށާއި އެއީ ފިރިމީހާގެ އެއްޗެއް ކަމަށް ރޫމާ ބުނި: ފުލުހުން\nރުގިއްޔާ މުހައްމަދު މޫސާ 14 May 2022, 00:46\nޓިކްޓޮކް ތަރި ފާތިމަތު ރޫމާ -- ފޮޓޯ/ ސޯޝަލް މީޑިއާ\nޓިކްޓޮކް ތަރި ފާތިމަތު ރޫމާ، މަސްތުވާތަކެތި ހުރި ކޮތަޅެއް އެއްލާލި ކަމަށާއި އެއީ އޭނާގެ ފިރިމީހާގެ އެއްޗެއް ކަމަށް ބުނެފައިވާ ކަމަށް ފުލުހުން ބުނެފިއެވެ.\nމަސްތުވާތަކެތި ބޭނުންކޮށް، ގެންގުޅުމާއި އެތަކެތީގެ ވިޔަފާރިކުރުމުގެ ތުހުމަތުގައި މިދިޔަ ބުދަ ދުވަހުގެ ރޭ ހައްޔަރުކުރި ރޫމާގެ ބަންދާ މެދު ގޮތެއް ނިންމުމަށް އިއްޔެ އޭނާ ވަނީ ކްރިމިނަލް ކޯޓަށް ހާޒިރުކޮށްފައެވެ.\nރޫމާއާއެކު އޭނާގެ ފިރިމީހާ މުހައްމަދު ނަސީމް ވެސް ވަނީ ހައްޔަރުކޮށްފައެވެ. އަދި އޭނާ ވެސް އިއްޔެ ވަނީ ކްރިމިނަލް ކޯޓަށް ހާޒިރުކޮށްފައެވެ.\nއެ ކޯޓުން ނިންމީ ދެ މީހުން ވެސް ބަންދުން ދޫކޮށްލައިފި ނަމަ މުޖުތަމައުގެ ސަލާމަތަށް ނުރައްކާވެދާނެ ކަމަށެވެ. އެހެންކަމުން ދެ މީހުންގެ ބަންދަށް ވަނީ ތިން ދުވަސް ޖަހާފައެވެ.\nނަސީމްގެ ބަންދުގެ މުއްދަތު ޖަހާފައިވާ އަމުރުގައިވާ ގޮތުން، އެ ދެ މީހުންނަށް ތުހުމަތު ކުރެވޭ މައްސަލައިގައި ފުލުހުން ބަލާފާސްކުރި ގެ ނޫން އެހެން ގެއެއްގެ ފުރާޅުމަތިން މަސްތުވާތަކެތި އަޅާފައިވާ ކޮތަޅެއް ފެނުނެވެ.\nއެ ކޮތަޅު އެއްލާލި މަންޒަރު އެއްވެސް ފުލުހަކަށް ނުފެނެއެވެ. ނަމަވެސް، ގެ ފާސް ކުރަން ދިޔަ ފުލުހުން ގާތުގައި ރޫމާ ވަނީ އެ ކޮތަޅު އެއްލާލީ އޭނާ ކަމަށާއި އެއީ ނަސީމްގެ ކޮތަޅެއް ކަމަށް ވެސް ބުނެފައި ކަމަށް ފުލުހުން ބުންޏެވެ.\nރޫމާގެ ދިފާއީ ވަކީލު ވަނީ އޭނާ ފުލުހުން ގާތުގައި އެހެން ބުނި ނަމަވެސް އެވަގުތު ރޫމާ ހުރި ހާލަތަށް ބަލާއިރު އެއީ ރަނގަޅު މައުލޫމާތެއް ކަމަށް ބަލައިނުގަނެވޭނެ ކަމަށް ބުނެފައެވެ. އަދި ވަކި ގޮތަކަށް ބަޔާން ދިނުމަށް ރޫމާއަށް ފުލުހުން ބާރުއެޅި ކަމުގެ ތުހުމަތު ވެސް ދިފާއީ ވަކީލު ކުރެއްވި ކަމަށް އަމުރުގައިވެއެވެ.\nމީގެ އިތުރުން ފުލުހުން ބަލާ ފާސްކުރަން ކޯޓު އަމުރު ހޯދީ ރޫމާ އާއި އޭނާގެ ފިރިމީހާ ދިރިއުޅޭ ހ. ބްލޫބާޑަށް ކަމަށްވީ ނަމަވެސް ފުލުހުން ހޯދާފައި ވަނީ ނުވިލާމަންޒިލް ކިޔާ ގެޔެއް ކަމަށް ދިފާއުން ބުނެފައިވެއެވެ. އަދި ކޮތަޅުން ފެނުނު މަސްތުވާތަކެއްޗާ ރޫމާއާ ގުޅުވައިދޭ އެއްވެސް ހެއްކެއް ނުވަތަ ގަރީނާއެއް ނެތް ކަމަށް ވެސް ދިފާއުން ބުނެފައިވެއެވެ.\nޓިކްޓޮކްގައި ޕްރިޓީ ރޫމީގެ ނަމުން މަޝްހޫރުވެފައިވާ ރޫމާގެ ފޮލޯވަރުންގެ އަދަދު 25،000އަށް އަރައެވެ.


Furathama Covid case ah shahku vegen Uthuru Koreaa alert ah\nފުރަތަމަ ކޭހަށް ޝައްކު ކުރެވިގެން އުތުރު ކޮރެއާ އެލާޓަށް\nޕަބްލިކްގައި އުޅޭއިރު މާސްކު އަޅަން އުތުރު ކޮރެއާ އިން ވެސް ވަނީ ލާޒިމު ކޮށްފައި -- ފޮޓޯ: ރޮއިޓާސް\nޕިޔޮންޔޭންގް (ޖުލައި 27) - ކޮވިޑް-19 އަށް ޝައްކު ކުރެވޭ ފުރަތަމަ ކޭސް ފެނިގެން، މުޅި އުތުރު ކޮރެއާ ހައި އެލާޓަށް ގެނެސްފި އެވެ.\nއެ ގައުމުގެ ކަމާބެހޭ އިދާރާއިން ބުނި ގޮތުގައި، މީގެ ތިން އަހަރު ކުރިން ދެކުނު ކޮރެއާއަށް ހިޖުރަކޮށް، މިދިއަ ހަފުތާގައި ބޯޑަރު ހުރަސްކޮށް އެނބުރި އައި މީހެއްގެ ގައިން އެ ބައްޔަށް ޝައްކު ކުރެވޭ އަލާމާތްތައް ފެނިފައިވާ ކަމަށެވެ.\nއުތުރު ކޮރެއާގައި މީގެ ކުރިން ކޮވިޑް-19 އިގެ އެއްވެސް ކޭހެއް ފެނިފައި ނުވާކަމަށް ވަނީ ބުނެފަ އެވެ. ނަމަވެސް، ސަރުކާރުން މީޑިއާ އެކީގައި ކޮންޓްރޯލް ކޮށްފައިވާ ގައުމެއްގައި، އެކަމާ މެދު ސިއްހީ މާހިރުން ގެންދަވަނީ ތަކުރާރުކޮށް ސުވާލު އުފައްދަމުންނެވެ.\nބަލި ފެތުރިގެން ހިނގައިދާނެކަމުގެ ބިރަށް، އުތުރު ކޮރެއާގެ ލީޑަރު ކިމް ޖޮންގް-އުން ވަނީ ކަމާ ގުޅޭ ހުރިހާ އިދާރާތަކެއް އެލާޓަށް ގެންނަވައިފަ އެވެ. އަދި ބައްޔަށް ޝައްކުކުރެވޭ މީހާއަށް ބޯޑަރު ހުރަސް ކުރެވުނު ގޮތް ހޯދަން ވެސް ކިމް ވަނީ އަންގަވައިފަ އެވެ.\nއުތުރު ކޮރެއާ ކިމް ޖޮން އުން ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް


SunOnline: TTM Virtual ge main partner akah Ooredoo Maldives\nއަހުމަދު މިޒްޔާލް 14 Nov 2020, 20:23\nމިއަހަރުގެ ޓީޓީއެމް މޯލްޑިވްސް ވާޗުއަލްގެ މެއިން ޕާޓްނަރަކަށް އުރީދޫ މޯލްޑިވްސް ހަމަޖައްސައިފިއެވެ.\nމިމަހުގެ 24 އިން 26އަށް ކުރިއަށްގެންދާ ޓީޓީއެމް މޯލްޑިވްސް ވާޗުއަލްއަކީ ރާއްޖޭގައި ބާއްވާ އެންމެ ބޮޑު ބައިނަލްއަގްވާމީ ޓްރެވެލް ޓްރޭޑް ފެއާއެވެ.\nމިކަމާ ގުޅޭ އެއްބަސްވުމުގައި އުރީދޫގެ ފަރާތުން ސޮއިކުރެއްވީ އެ ކުންފުނީގެ އެކްޓިން ޗީފް އެކްޒެކެޓިވް އޮފިސަރު ހުސައިން ނިޔާޒްއެވެ. އަދި އޯކާ މީޑިއާ ގުރޫޕްގެ ފަރާތުން ސޮއިކުރެއްވީ އެ ކުންފުނީގެ ސީއީއޯ ޑރ. ހުސައިން ސަނީ އުމަރެވެ.\nމި އެއްބަސްވުމާއިއެކު އުރީދޫ މޯލްޑިވްސްއިން ރާއްޖޭގެ ފަތުރުވެރިކަމަށް އެހީތެރިވެދޭނެއެވެ. އުރީދޫ މޯލްޑިވްސްއިން ވަނީ މިއަހަރުގެ ތެރޭގައި ރާއްޖޭގެ ފަތުރުވެރިކަން ޕްރޮމޯޓްކުރުމަށް ޑެސްޓިނޭޝަން މާކެޓިން ކެންޕޭނެއްވެސް ލޯންޗްކޮށްފައެވެ.\nމި ކެންޕެއިންގެ ތެރެއިން އުރީދޫގެ އަމާޒަކީ ދުނިޔޭގެ 10 ގައުމަކުން 117 މިލިއަން މީހުންނާއި ހަމައަށް ވާސިލްވެ ރާއްޖެ ޕްރޮމޯޓްކުރުމެވެ.\nމިއަހަރުގެ ޓީޓީއެމް ފެއާގައި 150 ރިސޯޓް އަދި ހޮޓެލްއާ 200 އޮޕަރޭޓަރުން ބައިވެރިވާނެއެވެ. މިއީ ޓީޓީއެމް މޯލްޑިވްސް ބާއްވާ ހަތަރުވަނަ ފަހަރެވެ.\nޓީޓީއެމްގައި ބައިވެރިވާ ފަރާތްތަކަށް ޓީޓީއެމް ޓްރެވެލް ސަމިޓްގައި ބައިވެރިވުމުގެ ފުރުސަތު ލިބި، ޓީޓީއެމްގެ މެގަޒިންގައި ހިމެނުމުގެ ފުރުސަތު ވެސް ލިބިގެންދާނެއެވެ. އިނގިރޭސި ބަހުން ނެރޭ މި މެގަޒިންއަކީ ބައިނަލްއަގްވާމީ އެކި ފެއާތަކުގައިވެސް ރާއްޖެ ޕްރޮމޯޓް ކުރަން ބަހާ މެގަޒިންއެކެވެ.\nޓީޓީއެމްގައި ބައިވެރިވާ އެގްޒިބިޓަރުންނަށް ގިނަ ފައިދާތަކެއް ލިބެ އެވެ. އޭގެ ތެރޭގައި ކުރިއާލާ ބައްދަލުވުންތައް ހަމަޖައްސައި ބޭއްވުމުގެ މަގު ފަހިވެގެންދާ "ކަނެކްޓް" ސޮފްޓްވެއާ ބޭނުންކުރުމުގެ ފުރުސަތު ލިބުމާއި އިވެންޓްގެ ތެރެއިން ލިބޭ ކޮފީ، ސައި އަދި އެކި ބާވަތުގެ ބުއިންތައް ހިމެނެ އެވެ. އަދި ޓީޓީއެމް ހަރަކާތްތައް ނިންމާލާ ގާލާ އިވެންޓަށްވެސް ދައުވަތު ލިބިގެންދާނެއެވެ.\nމިއަހަރުގެ ޓީޓީއެމް ޓްރެވެލް ސަމިޓް އޮންނާނީ މި މަހުގެ 24ވަނަ ދުވަހުގައެވެ. އަދި ޓީޓީއެމް މޯލްޑިވްސް އޮންނާނީ މިމަހުގެ 25 އިން 26 އަށެވެ. ޓްރެވެލް ޓްރޭޑް މޯލްޑިވްސްއަކީ އޯކާ މީޑިއާ ގްރޫޕުން ކުރިއަށްގެންދާ ހަރަކާތެކެވެ. އޯކާ މީޑިއާ ގުރޫޕަކީ ރާއްޖޭގެ މީޑިއާ އަދި މާކެޓިންގެ މަސައްކަތްތަކުގައި ހަރަކާތްތެރިވާ ދިވެހި ކުންފުންޏެކެވެ.


Miaee Vote Dheynantho Ahaalan!\nރައީސް ޔާމީންގެ ކެމްޕެއިންގެ ތެރެއިން--ފޮޓޯ ސޯޝަލް މީޑިއާ\n3 ޖުލައި 2018 10 ކޮމެންޓް\nމިއައީ ވޯޓެއް ދޭނަންތޯ އަހާލަން!\nސިޓިންގްރޫމް ސޯފާގައި ޓީވީ ބަލަން އިންދާ ބޭރުން މީހެއްގެ ހިޔަނިވާހެން ހީވެއްޖެއެވެ. ގޭގައި އުޅެނީ އަހަރެންނާ ފިރިމީހާއާ ދެމީހުން އެކަނިކަމުން އަދި މިއީ ފިރިމިހާވެސް އޮފީހުގައި އާއްމުކޮށް އުޅޭވަގުތުކަމުން ބޭރުން ހިޔަންޏެއްވުމުން ހިތައް ބިރުވެރިކަން އިހުސާސްވިއެވެ. އަދި މި ގޭގެ ސިޓިންގްރޫމުން ބޭރުގައިވެސް އޮންނަނީ މި އެޕާޓްމަންޓާއި އިންވެގެން އޮންނަ ހުސް ޖާގައިން މީހަކު މިހިސާބަށް އަންނާނީ ގޯތީގެ ދޮރޯށިހުޅުވާ ސިޑިން ހަތަރު ވަނަ ބުރިއަށް އަރާ އަދި ގެއަށް ވަންނަ ދޮރޯށިވެސް ހުޅުވާފައިކަމުން މީހާކު އައިސް ސިޓިންގްރޫމް ދޮރޯށިން ބޯދިއްކުރާނެއޭ ހަމައެއްގޮތަކަށްވެސް ހިތަކަށްނާރައެވެ. ސިޓިންގްރޫމްއިން އެޕާޓްމަންޓުގެ ހުސްޖާގައަށް ނިކުންނަށް އިންނަނީ ބިއްލޫރި ދޮރެކެވެ. އެތެރެއިން ބޭރު ފެންނާނެއެވެ. ބޭރުން މީހަކު ބޯދިއްކުރާހެން ހީވެގެން ނިކުމެފީމެވެ. މެދު އުމުރުގެ ދެ އަންހެނުންނެވެ. ހުރީ ކާޑެއް އަޅައިގެންނެވެ. މިވެނި ކެނޑިޑޭޓަކަށް ވޯޓެއް ދޭނަންހޭ އަހައިފިއެވެ.\nއަހަރެން ހުރީ ގެއަށް ނުދަންނަ މީހަކު ކުއްލިއަކަށް އައުމުން ހާސްވެފައެވެ. އަދި މިއައީ ކޮންބައެއް ކަމެއް ނޭންގިފައެވެ. އަދި އަހަރެންގެ ގެއަށް އަހަރެންގެ ހުއްދަނެތި ވަނުމުން ރުޅިވެސް އައިއްސައެވެ. ހުއްދަ އަހާލުމެއް ސަލާން ގޮވާލުމެއް، ތައާރަފުވުމެއް ނެތެވެ. އަހަރެންނަށް އަހާލެވުނީ ގެއަށް ވަނީ ކިހިނެއްތޯއެވެ. ޖަވާބުގައި ބުނީ ގޯތީގެ ދޮރު ހުޅުވާފައި ހުރުމުން ސިޑިން މައްޗަށް އެރީކަމަށާ، ދެންވެސް މީހަކު ފެންނަން ނެތީމަ ހުސްޖާގައަށް ވަނީ ކަމަށާ ދެންވެސް މީހަކު ފެންނަން ނެތުމުން ސިޓިންގްރޫމަށް ބޯދިއްކޮށްލީކަމަށެވެ. އަހަރެންނަށް އަހާލެވުނީ ސިޓިންގްރޫމުން މީހަކު ފެންނަން ނެތްނަމަ ކޮޓަރިއަށްވެސް ވަންނާނަންތޯއެވެ. އަދި ކޮޓަރިން މީހަކު ފެންނަން ނެތްނަމަ ފާހަނައަށްވެސް ވަންނާނަންތޯއެވެ. މައިދޮރުން ގޯތިތެރެއަށް ވަދެ، ހަތަރުވަނަ ބުރިއަށް އަރާ، ދެންވެސް ގޭގެ ގޯޅިއަށް ވަދެ، އެވަރުންވެސް ނުފުދުނީމާ، ސިޓިންގްރޫމަށް ވަންނަން ދިމާކުރި ބަޔަކު ފާހަނައަށްވެސް ނުވަންނާނެއޭ ބުނާކަންނޭންގޭނެތާއެވެ. ގޭގެއަށް ވައްކަންކުރަން ވަންނަ ވަގުންގެވެސް އުސޫލެވެ.\nއަނެއްކާވެސް މިވެނި ކެނޑިޑޭޓަކަށް ވޯޓެއް ދޭނަންތޯ އަހައިފިއެވެ. ގައުމާ ދޭތެރޭ ވިސްނާ އެންމެ ރަނގަޅު ގޮތެއް ނިންމާނެކަމުގައި އަހަރެން ބުނީމެވެ. އަނެއްކާވެސް ކުރިމަތިކުރުވީ ސުވާލެކެވެ. ނަމާ ފޯނު ނަންބަރާ ބުނެދޭން އެދުނެވެ. އަހަރެންނަށް އަހާލެވުނީ ސުވާލެކެވެ. ވޯޓެއް ދޭނަންތޯ އަހަންވެގެން މިހިސާބަށް ތިއައީ އަހަންނަކީ ދިވެއްސަކުކަން އިނގޭހެއްޔެވެ. ވަކި މީހެއްކަން ނޭންގި ވޯޓެއް ދޭނަންތޯ އަހާނަމަ، ފަހަރެއްގައި ބިދޭސީއެއް ކައިރީގައިވެސް އެ ސުވާލު އެހި ދާނެކަމަށެވެ. ޖަވާބުގައި ބުނީ ތީ ދިވެއްސަކުކަން އެނގެއޭ އެބަ ވާހަކަ ދައްކާގޮތުން، އެހެންނަމަވެސް ނަމެއް ނަންބަރެއް ނޭންގެއޭ. ފަހަރެއްގައި ވަރަށް ފަރިތަކަމާއެކު ވާހަކަ ދައްކާ ބިދޭސީއެއްނަމަ މިކަމުން ސަލާމަތް ނުވެދާނެތާއޭ އަހަރެންގެ ހިތައްއެރިއެވެ. ނަމާ ނަންބަރާ ނުބުނެފިއްޔާ ވާނީ ކިހިނެއްތޯ އަހާލީމެވެ.\nއަދި ނަމާ ނަންބަރާ ބޭނުންވަނީ ކޮން ސަބަބަކުތޯވެސް އަހާލީމެވެ. ވަކި ސަބަބެއް ނެތް ކަމަށާ، މައުލޫމާތަށްޓަކައި އަހާލީކަމަށް ބުންޏެވެ. މައުލޫމާތު ހާމަކުރަން ބޭނުންނުވާކަމަށް ބުނުމުން ވޯޓް ލާންނުދަނީތޯ އަހައިފިއެވެ. އަހަރެންގެ ހުއްދަނެތި އަހަރެންގެ ގެއަށްވަދެ، އަހަރެންގެ ޒާތީ މައުލޫމާތު ހިއްސާކުރުމަށް ބާރުއަޅަމުންދާ މީހުން އަވަހަށް ފޮނުވާލުމުގެ ބޭނުމުގައި ވޯޓުލާންދާނަމޭ ބުނީމެވެ. އެހެންނަމަވެސް ހިތުގެ އަޑިން ސުވާލުކޮށްލެވުނެވެ. ވޯޓަކީ އަހަރެންގެ ހައްގަކަށްވާއިރު އަހަރެން ވޯޓުލާން ދިއުމާ ނުދިއުމާ ދޭތެރޭ ކެނޑިޑޭޓަކަށްވެސް، ކެނޑިޑޭޓެއްގެ މަންދޫބަކަށްވެސް ސުވާލުކުރެވޭނީ ކިހިނެއްތޯއެވެ. ޝުކުރު އަދާކޮށް އެމީހުން ގެއިން ނިކުމެއްޖެއެވެ. ގޯޅިން ނިކުމެ ދޮރު ހުޅުވާ، ހަތަރުވަނަ ބުރިން ތިރިއަށް ފައިބާ އަދި ގޯތީގެ ދޮރުވެސް ހުޅުވުމަށްފަހު އެމީހުން ގޮއްސިއެވެ.\nރުޅިވެސް އާދެވުނެވެ. ގައުމުގެ ހާލަތާ އަމިއްލަ ފަރުދުންގެ މިނިވަންކަމާ ދޭތެރޭ ވިސްނާ މިއަދުގެ މިހާލަތާ ދޭތެރޭ ދެރަވެސް ވިއެވެ. އަހަރެން ކުލި ދައްކައިގެން، އަހަރެން އުޅޭ ގެއަކަށް އަހަރެންގެ ހުއްދަނެތި ސިޔާސީ އެކި ފިކުރުގެ އެކި މީހުންނަށް އާދެވޭތީއެވެ. އަމިއްލަ ފަރުދުންގެ މިނިވަންކަން ނަގާލާ، ޒާތީ މައުލޫމާތު ހާމަކުރުމަށް ނުފޫޒު ފޯރުވާ ފަރާތްތަކެއްވާތީއެވެ. އަދި މިކަން މިގޮތަށް ކުރުމަށް ބާރުއަޅާ ކެނޑިޑޭޓުންވެސް އުޅޭތީއެވެ. ކެމްޕެއިން ކުރުމުގެ ހުދޫދުގެ ތެރެއިން އަމިއްލަ ފަރުދުންގެ ގޯތި ގެދޮރަށް ހުއްދަނެތި ވަނުމާ، ޒާތީ މައުލޫމާތު ހާމަކުރުމަށް ބާރު އެޅޭފަދަ ގަވާއިދެއް އޮންނަނީ ބާވައޭ ހިތައްއެރިއެވެ.\nގާނޫނާ ގަވާއިދު ތަންފީޒުކުރާ އިދާރާ ތަކުންވެސް މީހަކު ހޯދަން ބޭނުންވެއްޖެނަމަ، އެމީހަކު ހުރީ ފާހަނައިގަތޯ ބަލާ ފާހަނައަށް ވަންނަނީކީ ނޫނެވެ. އެމީހަކު ހޯދުމަށް ގެއަށް ޗިޓު ފޮނުވަނީއެވެ. މިއީ މީހެއްގެ ހައްގަކަށް އުނިކަމެއް ލިބޭފަދަ އަމަލެއް ހިނގައިގެން ހިނގާ ޝަރީއަތަކަށް ނުވަތަ ކުރާ އިންވެސްޓިގޭޝަނަކަށް ކަންކުރާ ގޮތެވެ. ވޯޓު ލަނީ ކޮންފަރާތަކަށްތޯ ބެލުމަކީ މިއަށްވުރެވެސް މުހިއްމު ހާލަތަކަށްވެއްޖެނަމަ މިކަންމިހެންވެދާނެ ކަންނޭންގެއެވެ. އަމިއްލަ ފަރުދުންގެ ޒާތީ ކަންކަމުގެ ތެރެއަށް ކެނޑިޑޭޓުންނާ އެފަރާތްތަށް ތަމްސީލުކުރާ މަންދޫބުން ވަންނަންޖެހޭ ފަދަ މުހިއްމު ހާލަތެއް މެދުވެރިވިކަމަށް އަމިއްލައަށް ގަބޫލުކުރަން ހަމަ ދަތީއެވެ.\nމިކަމަކީ އެންމެންގެވެސް ތުންތުންމަތިން ދެކެވޭ ވާހަކައެކެވެ. ހައްލެއް ހޯދިފައިނެތް މައްސަލައެކެވެ. މިއާ ގުޅުވައިގެން ހިނގަމުންދާ އަނެއް ކަމަކީ މޮބައިލް ނަންބަރަށް ގުޅާ، މިވެނި ގެއެއްގެ މިވެނި މީހެއްތޯ އެހުމެވެ. ތިގޭގެ މިވެނި މީހެއްގެ ނަންބަރުދޭން އެހުމުވެ. ވޯޓުލާން ދާނަންތޯ އެހުމެވެ. މި ވެނި ކެނޑިޑޭޓަކަށް ވޯޓު ދޭނަންތޯ އެހުމެވެ. މިވާހަކަ ހިއްސާކޮށްލާ ހަމަކޮންމެ ފަރާތެއްގެވެސް މި ޝަކުވާ އޮވެއެވެ. ބައެއް ފަރާތްތަކަށް އެއްމެ ކުރު ޖަވާބަކީ ވޯޓު ދޭނަމޭ ބުނެ ފޯނު ކަނޑާލުމުވެ. ބައެއް ފަރާތްތަކުން މައުލޫމާތު ހާމަކުރަން ބޭނުންނެތްކަމަށް ބުނެއެވެ. އަނެއް ބައިފަރާތްތައް ވޯޓްލާ ކެނޑިޑޭޓުގެ ނަން ހާމަކޮށް އެފަރާތަކާ އެފަރާތެއްގެ ފިކުރާ މަސައްކަތްތަކާ ބެހޭގޮތުން ވާހަކަ ދައްކައެވެ.\nއަނެއްބައި ފަރާތައް ހިތައް އައިއެއްޗެއް ގޮވާ ހަޅޭއްލަވައި ފޯނު ބާއްވަނީއެވެ. އެކި މީހުންގެ ހިޔާލު މިކަމުގައި ތަފާތެވެ.\nމި ހާލަތުގައި އެއްކޮޅުން ދައްކާ ވާހަކަ އަކީ ވޯޓަކީ އަމިއްލަ ނިންމުމެއް ކަމެވެ. ވޯޓަކީ ސިއްރު ވޯޓެއް ކަމެވެ. ވޯޓު ލުމަކީ ފަރުދީ ޒިންމާއެއްކަމެވެ. ވޯޓަކީ އަހަރެންގެ ހައްގެއްކަމެވެ. ވޯޓަށް ނުފޫޒު ފޯރުވުމަކީ ގާނޫނީ ކުށެއްކަމެވެ. އަނެއްކޮޅުން ދައްކާވާހަކައަކީ ވޯޓުލާންދާނަންތޯއެވެ. ވަކި މީހަކަށް ވޯޓު ލާނަންތޯއެވެ. މިއީ ކެމްޕެއިންކުރުމާ، މި ގޮތަށް ކެމްޕެއިންކުރާ ކެނޑިޑޭޓުންނާ އެފަރާތްތައް ތަމްސީލުކުރާ މަންދޫބުންނަށް ކޮން ގާނޫނާކާއި ގަވާއިދަކުން ލިބޭ ހުއްދައެއްތޯ ސުވާލުކޮށްލުމަކީ މިހާލަތުގައި މުހިއްމުކަމެކެވެ. އަމިއްލަ ފަރުދުން މިނިވަންކަމާއެކު ދިރިއުޅުމުގެ ހައްގަށް އިހުތިރާމްކުރުމެއް ނެތި ވޯޓު ލާ ފަރާތް އެއްމެންގެ ކުރިމަތީގައި ހާމަކުރުމަށް ބާރުއެޅުމަކީ ވޯޓަށް ނުފޫޒު ފޯރުވާ، އަމިއްލަ ފަރުދުންނަށް ލިބޭ ހައްގާ ޒިންމާ ގެއްލުވާލާ، ވޯޓު ވިއްކުމާ ވޯޓުގަތުމަށް ބާރުއެޅުން ނޫން ދެން އެހެން ކޮންކަމެއްބާވައެވެ؟\nއިޖުތިމާއީ ރިޔާސީ އިންތިހާބު 2018 ރައީސް ޔާމީން ސިޔާސީ ޕާޓީ\nތިހެންތިވީ ތިމާގެ ފިކުރާ ދިމާނުވާ ޕާޓީއަކުން މަންދޫބުން ދިޔައިމަ. އެހެންނޫންނަމަ\nމީގަ ގިނައީ ދޮގު އެވެރިން ގޭގެއަށް ވަންނަން ސަލާމްގޮވާ ދޮރުހުޅުވާފަ ހުއްޓަސް އަދި ވަންނަންތޯ ވެސް އަހާފަ ހުއްދަ ދިނީމަ ވަންނަނީ މިއީ ހަމަގައިމު އހަރެމެން ގެއަށް ވަންނަން އެވެރިން އަމަލް ކުރިގޮތް ވީއެފްޕީ ޖޭވިޔަސް މީ ދެން ތަންކޮޅެއް ބޮޑުވަރު\nމިމައްސަލަ ފުލުހުންނަށް ނުބެލޭނެތޯ؟ މިއީ ވަރަށް ސީރިއަސް މައްސަލައެއް. އިންތިހާއަށް ވަގުން ގިނަގައުމެއް މިގައުމަކީ. ބިރުވެރި ދެއްތޯ؟\nގޭގެއަށް ވަގަށް ވަންނަނީ ޔާމީނުގެ ކެމްޕޭން ޓީމުތަ؟\nމިލިއުމުން ދޭހަ ވަނީ އިނދިކޮޅު މީހުން ކެމްޕޭން ނުކުރާނެކަން. ރައްޖިތުންބކައިރީ ވޯޓަށް ނުކިޔާނެކަން. ގޭގެއަށް ގޮސް ކެމްޕޭން ނުކުރާނެކަން. ބަލަ އިންތިޚާބްތަކަށް އެބަޔަކު ތާއީދު ކުރާ ކެންޑިޑޭޓަކު ހޮވަން ކެމްޕޭނު ކުރުމަކީވެސް ކިއުއޭއިން ލިބިދީފައިވާ ހައްޤެއްކަން ނޭނގެނީބާ، ހައްޤުތައް ގައިގަ އައްސައިގެން ދުވާ މީހުންނަށް\nތިޔަވުރެ ބޮޑެތިކަންކަންވެސް އަދި ކުރިއަށް އޮތް އިންތިހާބުގެ ކުރިން ފެންނާނެ.... މިދާވަރުން ދަންޏާ އާމު ރައްޔިތުން ހައްޔަރުކޮށް ވަކި މީހަކަށް ވޯޓުދިނުމަށް މަޖުބޫރުކޮށް އެއްބަސް ވެސް ކުރުވާނެ\nމިއޮތީ ސާފު ދުއްޔެއްލާފާއޮތް، ރައީސް ޔާމީންގެ ކެމްޕެއިންއަށް ނޫސްތަކުން ކުރާ ޖެއްސުންތަކަށް އިތުރު ކުރި ބޮޅެއް!\nރައްޔިތުންގެ ބާރަކީ ފަސް އަހަރުން އެއްފަހަރު ރައްޔިތުންގެ ޚިދުމަތުގައި ތިބޭ މީހުން ހަނދާންވާ ކަމަކަށް ވެއްޖެ ނަމަ ރައްޔިތުންނަށް ޚިދުމަތެއް ނުކުރެވޭނެއެވެ. ރައްޔިތުންގެ ނޯކަރުން، "ޚާދިމުކުމް" އޭ ކިޔާފައި ސިޓީތަކުގައި ސޮއިކުރި ނަމަވެސް އެކަން އިޙުސާސްނުކުރެވި ދިއުމުން ވާނެގޮތް ޔާމީނު ޓީމުގެ މީހުންނަށް މިވަނީ ކުރިމަތިވެފައެވެ.\nއަސްލު ނޭހޭނެ އެހެނެއް.. ނަމަވެސް ކެމްޕޭންގެ ތެރެއިން އެ ކެންޑިޑޭޓެއްގެ ރަނގަޅު ވާހަކައާއި ވޯޓްދިނުމަށް އެދޭ ވާހަކަ ބުނެވިދާނެ...\nމީހުންގެ ގޯތި ގެދޮރަށް ހުއްދަ ނުހޯދާ ވަދެގަނެގެން ގޮސް އަދި ވޯޓް ދޭނަންތޮއާއި ނަންބަރާ މިހުރިހާ މައުލޫމާތު މިގޮތަށް ހޯދިދާނެކަމަކަށް ގަބޫލެއް ނުކުރަން\nޝަހީރު، ފަޒުން އަދި ލައްމާނު އިސްތިއުފާ ދެއްވައިފި\nމީހުން ހައްޖަށްދާން ދެއްކި ފައިސާ އެބަހުރި: ހައްޖު ކޯޕަރޭޝަން\nޕީޕީއެމް މައްސަލައިގެ ހުކުމް އިއްވުން ފަސްކޮށްފި


Dhagandey FIFA website ah: Portugal in libunee beynun hifan jehey furusatheh! | Mihaaru\nއެފްއޭއެމްގެ ގައުމީ ޓީމު ކޮމިޓީގެ އިވެންޓުގެ ތެރެއިން ދަގަނޑޭ.-- ފޮޓޯ: ނިޝާން އަލީ/ މިހާރު\nދަގަނޑޭ ފީފާ ވެބްސައިޓަށް: ޕޯޗުގަލުން ލިބުނީ ބޭނުން ހިފަން ޖެހޭ ފުރުސަތެއް!\n20 ޖުލައި 2020 - 14:41 26 comments\nޕޯޗުގަލްގެ ބެންފީކާ އިން އުމުރުން 18 އަހަރުގައި ލިބުނު ފުރުސަތުގެ ބޭނުން އޭނާ ހިފަން ޖެހޭނެ ކަމަށް ރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިޔާ އަލީ އަޝްފާގް (ދަގަނޑޭ) ފީފާގެ ވެބްސައިޓަށް ދިން ހާއްސަ އިންޓަވިއުއެއްގައި ބުނެފި އެވެ.\nދަގަނޑޭ އަށް ބެންފީކާގެ ޔޫތު ޓީމުގެ ޓްރަޔަލް އިން ފުރުސަތު ހޯދައިދިނީ، އޭރު ގައުމީ ކޯޗު ޕޯޗުގަލްގެ މެނުއަލް ގޯމޭޒޭވެ. ދަގަނޑޭ ދާން އެއްބަސްވެ ޕާކިސްތާނަށް ގޮސް ވިސާ ވެސް ޖެއްސި ފަހުން ދާން ދެކޮޅު ހެދީ، އޭނާ އެ ޓީމާ ގުޅޭކަން އިއުލާންކުރަން އެފްއޭއެމްގައި ބޭއްވި ނޫސްވެރިންގެ ބައްދަލުވުމުގަ އެވެ.\nދަގަނޑޭ އެ ފުރުސަތު ދޫކޮށްލުމަކީ އޭރު ވަރަށް ގިނަ ދިވެހިންނަށް ލިބުނު މާޔޫސްކަމެކެވެ. އެ އުމުރުގައި އޭނާ އެ ޓީމަށް ދިޔަ ނަމަ ޔޫރަޕުގެ މަތީ ފަންތީގައި ވިދާލާނެ ކަަމަށް ގިނަ ބަޔަކު އޭރު ގަބޫލުކުރި އެވެ. ދުނިޔޭގެ ފުޓްބޯޅައިގެ އެންމެ މަތީ އިދާރާގެ ވެބްސައިޓުގައި ފީޗާކުރި ދިވެހި ފުރަތަމަ ކުޅުންތެރިޔާގެ ގޮތުގައި ދިން އިންޓަވިއުގައި ދަގަނޑޭ ވެސް ވަނީ އެކަމާ އެއްބަސްވެފަ އެވެ.\n"ޔޫރަޕާއި އޭޝިއާގެ ކްލަބްތަކުން އަހަންނަށް އޮފާތައް ލިބުނު. ބެންފީކާއާ އޮފާއާ މެދު އަހަރެން ސީރިއަސްކޮށް ވިސްނީ. އެއީ އަހަރެން ބޭނުންކުރަން ޖެހޭ ފުރުސަތެއް ސަބަބަކީ އަހަރެން އެ ކްލަބާ ގުޅުނު ނަމަ ދުނިޔޭގެ މޮޅު ބައެއް ކުޅުންތެރިންނާ އެކު ކުޅެލެވުނީސް،" ދަގަނޑޭ ބުނެފައިވެ އެވެ.\nފަހުން ވެސް ދަގަނޑޭ ވަނީ ޔޫރަޕުގެ ކްލަބަކުން އަދި އޭޝިއާގެ ބައެއް ކްލަބްތަކުގެ އޮފާ ދޫކޮށްލައިފަ އެވެ. އެކަމަކު 2007/2008 ގައި ބުރުނާއީގެ ޑީޕީއެމްއެމް އެފްސީ އަށް އަދި 2014-2016 އަށް މެލޭޝިއާގެ ޕީޑީއާރްއެމް އަށް ކުޅުނެވެ. ދަގަނޑޭ ވަނީ ޕީޑީއާރްއެމް މެލޭޝިއާގެ ސުޕަ ލީގަށް ޕްރޮމޯޓްކޮށްދީ، މެލޭޝިއާގައި ކުޅޭ އެންމެ މޮޅު ބިދޭސީ ކުޅުންތެރިޔާގެ މަގާމް ހޯދައިފަ އެވެ.\nފީފާ ވެބްސައިޓުގެ ލިޔުމުގައި ބުނެފައިވާ ގޮތުގައި ޓޫރިޒަމްގައި މަޝްހޫރު ގައުމަކަށް ވިޔަސް ބައިނަލްއަގްވާމީ ފުޓްބޯޅައިގެ މައިދާނުގައި ރާއްޖެ އަކީ ކުރިން މީހުންނަށް ނޭގޭ ގައުމެއް ކަމަށެވެ. އެހެންވެ 2013 ވަނަ އަހަރު އިންޓަނޭޝަނަލް ފެޑެރޭޝަން އޮފް ފުޓްބޯލް ހިސްޓްރީ އެންޑް ސްޓެޓިސްޓިކްސް (އައި.އެފް.އެފް.އެޗް.އެސް) ގެ ލަނޑު ލިސްޓުގެ ދެ ވަނައިގައި ދަގަނޑޭ ހިމެނި، ރާއްޖޭގެ ނަން ފާހަގަވެގެން ދިއުމަކީ، ލިބުނު ހައިރާންކަމެއް ކަމަށެވެ.\nދަގަނޑޭގެ ނިއުގެ ޖާޒީގައި. --ފޮޓޯ: ނިޝާން އަލީ/ މިހާރު\nބައިނަލްއަގްވާމީ އަދި ސަރަހައްދީ ބޮޑެތި ކްލަބް މުބާރާތްތަކުގައި ޖަހާ ލަނޑުތައް ބަލައިގެން ހެދި އެ ލިސްޓުގައި ދަގަނޑޭ އޮތީ 23 ލަނޑު ޖަހައިގެންނެވެ. އެ ލިސްޓުގައި ކްރިސްޓިއާނޯ ރޮނާލްޑޯ އޮތީ ދަގަނޑޭ އަށް ވުރެ ދެ ލަނޑު އިތުރަށް ޖަހައިގެންނެވެ. އަދި އެ ލިސްޓުގައި ދަގަނޑޭ އޮތީ ޒަލަޓާން އިބްރަހިމޮވިޗަށް ވުރެ ފަސް ގޯލް އަދި ލިއޮނަލް މެސީ އަށް ވުރެ އަށް ގޯލް ޖަހައިގެންކަން ލިޔުމުގައި ފާހަގަކޮށްފައިވެ އެވެ. އެ ފަހަރު އޭނާ ސާފް ޗެމްޕިއަންޝިޕުގައި ގައުމީ ޓީމަށް 10 ގޯލް އަދި އޭއެފްސީ ކަޕުގެ ކުއާޓާ ފައިނަލުން ޖާގަ ހޯދިއިރު ނުވަ ގޯލް ޖެހި އެވެ.\n"އެއީ އަހަރެންގެ ކެރިއަރުގެ އެންމެ ކާމިޔާބު އެއް އަހަރު. އެހާ ވަރުގަދަ ކުޅުންތެރިންނާ އެއް ނޭވާއެއްގައި އަހަރެންގެ ނަން ކިޔާލުން ވެގެންދިޔައީ އަހަންނަށް ގަބޫލުކުރަން ދަތިވި ކަމަކަށް. އެކަން ހާސިލްވީ އަހަރެންގެ ބުރަ މަސައްކަތަކުން އެކަންޏެއް ނޫން، ގައުމީ ޓީމާއި ނިއު ރޭޑިއަންޓުގެ ކުޅުންތެރިންގެ ވެސް ބުރަ މަސައްކަތުން،" ދަގަނޑޭ ބުނެފައިވެ އެވެ.\nދަގަނޑޭ ބުނީ ވެލިޒާ ޕޮޕޯފުގެ ދަށުން އެ ފަހަރު ނިއުގައި ވަރަށް ވަރުގަދަ ސްކޮޑެއް އޮތް ކަމަށެވެ. އެ ސީޒަނުގައި ނިއު އިން ރާއްޖޭގެ ހުރިހާ ތަށްޓެއް ކާމިޔާބުކުރީ ސީޒަނުގެ ހުރިހާ މެޗަކުން މޮޅުވެގެންނެވެ. އަދި އޭއެފްސީ ކަޕުގެ ކުއާޓާ އިން ޖާގަ ހޯދި އެވެ.\nފީފާ އިން ފާހަގަކޮށްފައިވާ ގޮތުގައި ދަގަނޑޭ އަކީ، އެ އިދާރާގެ އެންމެ ބޮޑު މުބާރާތް ކަމަށްވާ ފީފާ ވޯލްޑް ކަޕުގެ ކޮލިފައިންގެ އޭޝިއާ ބުރަށް އާ މޫނެއް ނޫނެވެ. ދަގަނޑޭ ވަނީ 2003 އިން ފެށިގެން ކޮލިފައިންގައި މިހާތަނަށް 14 ގޯލް ޖަހައިފަ އެވެ. ޕްރެސް ކޮންފަރެންސަކަށް ހާޒިރުނުވުމުން ދިން ސަސްޕެންޝަނަކާ ގުޅިގެން ގައުމީ ޓީމާ ދުރުގައި ހުރުމަށް ފަހު މިދިޔަ އަހަރު އެނބުރި އައިސް ދަގަނޑޭ ވަނީ ކޮލިފައިންފައި ސީރިއާ އަތުން 2-1 އިން ބަލިވި މެޗާއި ގުއާމް އަތުން 3-1 އިން މޮޅުވި މެޗުގައި ގޯލް ޖަހައިފަ އެވެ.\n"ވޯލްޑް ކަޕް ކޮލިފައިންގައި ގައުމީ ޓީމަށް ލަނޑު ޖެހުމަކީ ވަރަށް ހާއްސަ ކަމެއް،" ދަގަނޑޭ ބުންޏެވެ. "އެއީ އަދި ކޮލިފައިން ވިޔަސް، ވޯލްޑް ކަޕާ ގުޅުން ހުރި މެޗުތަކެއްގައި ވާދަކުރުމަކީ އަބަދުގެ ހުވަފެން. ރާއްޖެ އަކީ ކުޑަ ގައުމެއް އެކަމަކު އެކަމަކު އަހަރެން ވަރަށް ބޮޑެތި ހުވަފެންތައް ދެކެން. ކޮންމެސް ދުވަހަކު ރާއްޖެ ވޯލްޑް ކަޕުގައި ކުޅުމަކީ ހުވަފެނެއް."\nވޯލްޑް ކަޕާއި އޭޝިއަން ކަޕް ކޮލިފައިން ދެ ވަނަ ބުރުގައި ރާއްޖެ އޮތީ ގްރޫޕް އޭ ގެ ހަތަރު ވަނައިގައި ހަ ޕޮއިންޓާ އެކު އެވެ. ތާވަލުގެ އެއް ވަނައިގައި 15 ޕޮއިންޓާ އެކު ސީރިއާ އޮތްއިރު ދެ ވަނައިގައި އޮތް ޗައިނާ އާއި ތިން ވަނައިގައި އޮތް ފިލިޕީންސް އަށް ލިބިފައިވަނީ ހަތް ޕޮއިންޓެވެ. ރާއްޖެ ހަތަރު ވަނައިގައި އޮތީ ހަ ޕޮއިންޓާ އެކު އެވެ. ގުއާމް އޮތީ ޕޮއިންޓެއް ނުލިބި ފުލުގަ އެވެ.\nރާއްޖޭގެ އަމާޒަކީ ދަށްވެގެން ތިން ވަނަ ހޯދުމެވެ. ދަގަނޑޭ ބުނީ މިއީ އުނދަގޫ ގްރޫޕެއް ކަމަށާއި އެކަމަކު ގުއާމް ފިޔަވައި އެހެން ޓީމުތަކަށް އުއްމީދު އެބައޮތް ކަމަށެވެ. ރާއްޖޭން ކުރިއާލާ ރަނގަޅަށް ތައްޔާރުވެ ރަނގަޅަށް މަސައްކަތްކޮށްފި ނަމަ، ފުރުސަތު އެބައޮތް ކަމަށް ދަގަނޑޭ ބުނެފައިވެ އެވެ.\nއިތުރު ލިޔުންތައް ގައުމީ ފުޓްބޯޅަ ޓީމް